
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 437 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Λήψη απόφασης επί της προηγούμενης γνωστοποί¬ 
ησης, σύμφωνα με το άρθρο 4β του ν. 703/1977, 
όπως ισχύει, της συγκέντρωσης επιχειρήσεων που 
πραγματοποιείται με την απόκτηση αποκλειστι¬ 
κού ελέγχου της εταιρίας Ρ&Κ Ανώνυμη Εταιρεία 
Παροχής Επενδυτικών Υπηρεσιών από την εται¬ 
ρία Εθνική Τράπεζα Ελλάδος Α.Ε. (με διακριτικό 

τίτλο ΕΤΕ). 1 

Λήψη απόφασης επί υπ’ αριθμ. 549/27.1.2007 αιτήσεως 
για χορήγηση άδειας παρέκκλισης, κατά το άρ¬ 
θρο 4α παρ. 3 του ν. 703/1977, της εταιρείας ΝΗ- 
ΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε. και του ΑΡΙΣΤΕΙΔΗ 
ΜΠΕΛΛΕ για την από κοινού απόκτηση ελέγχου 
της εταιρείας ΚΕΘΟ Α.Ε. και της θυγατρικής Α.Ε. 

και της θυγατρικήςτης, ΕΝΑΛΙΟΣ Α.Ε. 2 

Λήψη απόφασης επί της προηγούμενης γνωστοποί¬ 
ησης, σύμφωνα με το άρθρο 4β του ν. 703/1977, 
της συγκέντρωσης επιχειρήσεων που αφο¬ 
ρά συγχώνευση με απορρόφηση της εταιρείας 
ΥΠΕΡΚΑΤΑΣΤΗΜΑΤΑ ΓΕΝΙΚΩΝ ΠΩΛΗΣΕΩΝ ΑΡΙ¬ 
ΣΤΑ Α.Ε. από την εταιρεία ΑΤΛΑΝΤΙΚ ΣΟΥΠΕΡ 

ΜΑΡΚΕΤ Α.Ε.Ε. 3 

Λήψη απόφασης επί της προηγούμενης γνωστοποί¬ 
σης σύμφωνα με το άρθρο 4β του ν. 703/1977, 
όπως ισχύει, της απόκτησης από την εταιρία ΝΗ- 
ΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε. και τον ΑΡΙΣΤΕΙ¬ 
ΔΗ ΜΠΕΛΛΕ κοινού ελέγχου της εταιρείας ΚΕΘΟ 

Α.Ε. και της θυγατρικής αυτής ΕΝΑΛΙΟΣ Α.Ε. 4 

Λήψη απόφασης επί της προηγούμενης γνωστοποί¬ 
ησης, σύμφωνα με το άρθρο 4β του ν. 703/1977, 
της συγκέντρωσης των επιχειρήσεων «ΑΒ\/ΑΙ_ 
δΕΒνίΟΕ 1_ΕΑ8Ε δΑ» και «ΝΤΙΡΕΝΤ ΑΕ ΛΕΙΤΟΥΡ¬ 
ΓΙΚΩΝ ΜΙΣΘΩΣΕΩΝ». 5 


29 Μαρτίου 2007 

ΑΠΟΦΑΣΕΙ Σ 

ΑΠΟΦΑΣΗ 1 326Λ//2007 (1) 

Λήψη απόφασης επί της προηγούμενης γνωστοποίη¬ 
σης, σύμφωνα με το άρθρο 4β του ν. 703/1977, όπως 
ισχύει, της συγκέντρωσης επιχειρήσεων που πραγ¬ 
ματοποιείται με την απόκτηση αποκλειστικού ελέγ¬ 
χου της εταιρίας Ρ&Κ Ανώνυμη Εταιρεία Παροχής 
Επενδυτικών Υπηρεσιών από την εταιρία Εθνική Τρά¬ 
πεζα Ελλάδος Α.Ε. (με διακριτικό τίτλο ΕΤΕ). 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

Συνεδρίασε στην Αίθουσα Συνεδριάσεων του 1 ου ορό¬ 
φου του κτιρίου των γραφείων της, επί της οδού Κό- 
τσικα ΙΑ, Αθήνα, την 12 η Ιανουάριου 2007 και ώρα 10:30 
με την εξής σύνθεση: 

Προεδρεύων: Αριστομένης Κομισόπουλος 

Μέλη: Φαίδων Στράτος, Δημήτριος Γιαννέλης, Ελίζα 
Αλεξανδρίδου, Βασίλειος Πατσουράτης, λόγω δικαιολο¬ 
γημένου κωλύματος του τακτικού μέλους Γαρυφαλιάς 
Αθανασίου 

Γραμματέας: Όλγα - Ανίτα Ραφτοπούλου, κωλυομένης 
της τακτικής Αικατερίνης Τριβέλη. 

Θέμα της συνεδρίασης ήταν η λήψη απόφασης επί 
της προηγούμενης γνωστοποίησης, σύμφωνα με το άρ¬ 
θρο 4β του ν. 703/1977, όπως ισχύει, της συγκέντρωσης 
επιχειρήσεων που πραγματοποιείται με την απόκτη¬ 
ση αποκλειστικού ελέγχου της εταιρίας Π&Κ Ανώνυμη 
Εταιρεία Παροχής Επενδυτικών Υπηρεσιών από την 
εταιρία Εθνική Τράπεζα Ελλάδος Α.Ε. (με διακριτικό 
τίτλο ΕΤΕ). 

Στην αρχή της συζήτησης, τον λόγο έλαβε ο Γ ενικός 
Εισηγητής Ιωάννης Μιχαήλ, Προϊστάμενο της Β' Διεύθυν¬ 
σης Εφαρμογής της Γ ενικής Διεύθυνσης Ανταγωνισμού 

1 Από την παρούσα απόφαση έχουν παραλείφθεί, σύμφωνα με 
το άρθρο 26 παρ.7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 1890/Β'/29.12.2006), τα στοιχεία 
εκείνα, τα οποία κρίθηκε ότι αποτελούν επιχειρηματικό απόρρη¬ 
το. Στη θέση των στοιχείων που έχουν παραλείφθεί υπάρχει η 
ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 

(εφεξής Γ.Δ.Α.), ο οποίος ανέπτυξε τη γραπτή εισήγηση 
της Υπηρεσίας και πρότεινε τη μη απαγόρευση της 
από 2.11.2006 (ημ. υπ’ αριθμ. 6946) γνωστοποιηθείσης 
συγκέντρωσης, καθόσον δεν δημιουργούνται σοβαρές 
αμφιβολίες ως προς τη δυνατότητα να περιορίσει ση¬ 
μαντικά τον ανταγωνισμό στις σχετικές αγορές στις 
οποίες αφορά. 

Κατόπιν, η Επιτροπή Ανταγωνισμού - Τμήμα Α' διασκέ- 
φθηκε και αφού είδε τα στοιχεία του σχετικού φακέλου 
και την εισήγηση της Γ.Δ.Α. 

ΣΚΕΦΘΗΚΕ ΩΣ ΕΞΗΣ: 

I. Στις 2.11.2006 (ημ. υπ’ αριθμ. 6946), η εταιρεία ΕΤΕ 
γνωστοποίησε στη Γενική Διεύθυνση Ανταγωνισμού, 
σύμφωνα με το άρθρο 4β παρ. 1 του ν. 703/1977, όπως 
ισχύει, την επικείμενη εξαγορά του συνόλου του με¬ 
τοχικού κεφαλαίου και των δικαιωμάτων ψήφου της 
εταιρείας Π&Κ. Με την επικείμενη συναλλαγή η εξαγο- 
ράζουσα εταιρεία αποκτάει άμεσα τον έλεγχο της εξα¬ 
γοραζόμενης εταιρείας (Π&Κ) και έμμεσα το σύνολο του 
μετοχικού κεφαλαίου των δύο θυγατρικών της τελευταί¬ 
ας, συγκεκριμένα των εταιριών Π&Κ Χρηματιστηριακή 
ΑΕΠΕΥ και Π&Κ ΑΕΔΑΚ. Ειδικότερα, στις 19.10.2006 κα¬ 
ταρτίσθηκαν 13 συμβάσεις μεταξύ της ΕΤΕ και των ακο¬ 
λούθων μετόχων της Π&Κ (για την αγορά των μετοχών 
που παρατίθενται αναλυτικά): (1) Λάμπρου Παπακωνστα¬ 
ντίνου, Αχιλλέα Κοντογούρη και Μιχαήλ Γουλανδρή, για 
την αγορά 2.274.500, 2.262.000 και 3.420.100 μετοχών 
αντίστοιχα, δηλαδή συνολικά 7.956.600 μετοχών. (2) Δη- 
μητρίου Κορτέση για την αγορά 174.000 μετοχών. (3) 
Εμμανουήλ Δροσατάκη για την αγορά 191.400 μετοχών. 

(4) Αθανάσιου Μακρή για την αγορά 110.000 μετοχών. 

(5) Νικολάου Καστριώτη για την αγορά 87.000 μετοχών. 

(6) Κωνσταντίνου Βροστόπουλου για την αγορά 43.500 
μετοχών. (7) Σπυρίδωνα Καψοκαβάδη για την αγορά 
27.500 μετοχών. (8) Δαμιανού Παπακωνσταντίνου για 
την αγορά 20.000 μετοχών. (9) Πολυζώη Μπελούμπαση 
για την αγορά 15.000 μετοχών. (10) Βασιλείου Θεοδώρου 
για την αγορά 25.000 μετοχών. (11) Ζωής Σωτηροπούλου 
για την αγορά 20.000 μετοχών. (12) Νικολάου Κυριαζή 
για την αγορά 15.000 μετοχών. (13) Απόστολου Παπα- 
δόπουλου για την αγορά 15.000 μετοχών. 

Σύμφωνα με τις εν λόγω συμβάσεις η εξαγορά των 
μετοχών της Π&Κ ΑΕΠΕΥ από την ΕΤΕ θα γίνει με κα¬ 
ταβολή μετρητών από ίδια κεφάλαια. Η ΕΤΕ δεν θα 
προσφύγει σε τραπεζικό δανεισμό ή σε άντληση κε¬ 
φαλαίων από επενδυτές για την εξαγορά, και δεν θα 
επηρεαστούν τα χρηματοοικονομικά μεγέθη ούτε της 
ΕΤΕ, ούτε της εξαγοραζόμενης εταιρίας Π&Κ ΑΕΠΕΥ. 
Πρόθεση της εξαγοράζουσας είναι: (α) να διατηρήσει 
το σύνολο των μετοχών της Π&Κ ΑΕΠΕΥ, η οποία θα 
εξακολουθήσει να λειτουργεί ως ανεξάρτητο νομικό 
πρόσωπο υπό τον έλεγχο της ΕΤΕ, και (β) να προχωρή¬ 
σει σε συγχώνευση της θυγατρικής της με την επωνυμία 
«Εθνική Χρηματιστηριακή ΑΕ» με την όμοιου σκοπού 
θυγατρική της «Π&Κ ΑΕΠΕΥ» με την επωνυμία «Π&Κ 
Χρηματιστηριακή ΑΕΠΕΥ». 

Το συνολικό τίμημα για την αγορά του συνόλου των 
μετοχών της Π&Κ ΑΕΠΕΥ ανέρχεται σε €[...] ευρώ. 

Η ΕΤΕ η οποία προέβη στην γνωστοποίηση της εν 
λόγω συγκέντρωσης δημοσίευσε βάσει του άρθρου 4β, 
παρ. 6 του ν. 703/1977, όπως ισχύει, την γνωστοποιηθεί- 
σα συναλλαγή στην οικονομική εφημερίδα ΉΜΕΡΗΣΙΑ’ 
την Τετάρτη 8 Νοεμβρίου 2006. 


Κατά δήλωση των μερών, η κρινόμενη συναλλαγή δεν 
υπόκειται σε γνωστοποίηση σε άλλα κράτη - μέλη της 
Ευρωπαϊκής Ένωσης. 

II. ΤΑ ΜΕΡΗ 

1. «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ» (αγοράστρια ή 
γνωστοποιούσα) - Η ΕΤΕ, με έδρα την Αθήνα (Αιόλου 
86), ιδρύθηκε το 1841 ως εμπορική τράπεζα και μέχρι το 
1928 είχε το εκδοτικό προνόμιο. Εισήχθη στο Χρηματι¬ 
στήριο Αξιών Αθηνών το 1880, ενώ από τον Οκτώβριο 
του 1999, η μετοχή της Τράπεζας διαπραγματεύεται 
στο Χρηματιστήριο της Νέας Υόρκης. Είναι πιστωτικό 
ίδρυμα που λειτουργεί νόμιμα, υπαγόμενη στην ελληνική 
και κοινοτική τραπεζική νομοθεσία και ειδικότερα στον 
ν.2076/1992 όπως ισχύει σήμερα. 

Αποτελεί την μητρική εταιρεία ενός ομίλου εταιρειών 
που ενεργεί στην Ελλάδα και στο εξωτερικό όλες τις 
τραπεζικές και γενικότερα χρηματοπιστωτικές εργασίες 
που επιτρέπονται σε ανώνυμες τραπεζικές εταιρίες από 
το ισχύον κάθε φορά ελληνικό και κοινοτικό δίκαιο. Στο 
μέτρο που επιτρέπεται η τράπεζα μπορεί να ενεργεί και 
για λογαριασμό τρίτων ή σε συνεργασία ή κοινοπρα¬ 
ξία με άλλα νομικά ή φυσικά πρόσωπα οποιοσδήποτε 
ιθαγένειας. 

Το μετοχικό κεφάλαιο της ΕΤΕ στις 31.12.2005 ήταν 
διαιρεμένο σε 336.599.045 κοινές ονομαστικές μετοχές 
ονομαστικής αξίας € 4,8 ευρώ. Ο παγκόσμιος κύκλος ερ¬ 
γασιών για τον όμιλο της ΕΤΕ το έτος 2005 ανήλθε στο 
ποσό των € 3,804.720 δις ευρώ, ενώ σε Εθνικό επίπεδο 
ανήλθε στο ποσό των €3,258.865 δις ευρώ. Σε επίπεδο 
μητρικής εταιρείας τα αντίστοιχα ποσά ανήλθαν σε € 
2,639.457 και € 1,582.190 δις ευρώ. 

Στον όμιλο της ΕΤΕ ανήκουν μεταξύ άλλων και οι 
παρακάτω εταιρείες των οποίων οι δραστηριότητες 
συμπίπτουν με αυτές των θυγατρικών της εξαγορα¬ 
ζόμενης. 

α) ΕΘΝΙΚΗ ΧΡΗΜΑΤΙΣΤΗΡΙΑΚΗ Α.Ε. - Ως εταιρία του 
Ομίλου της ΕΤΕ, η Εθνική Χρηματιστηριακή αποτελεί το 
χρηματιστηριακό βραχίονα του μεγαλύτερου χρηματο¬ 
οικονομικού Ομίλου της χώρας και των Βαλκανίων και 
ενός από τους μεγαλύτερους στην Ευρώπη. Ιδρύθηκε το 
1988 και είναι μέλος του Χρηματιστηρίου Αξιών Αθηνών 
και μέλος της Αγοράς Παραγώγων του Χρηματιστηρίου 
Αθηνών από ιδρύσεώς της. 

Η Εθνική Χρηματιστηριακή είναι κατά 100% θυγατρι¬ 
κή της ΕΤΕ. Το κεφάλαιο της ανέρχεται σε € 6.986.100 
ευρώ, διαιρούμενο σε 2.328.700 μετοχές ονομαστικής 
αξίας € 3 έκαστη. 

Η εταιρεία δραστηριοποιείται αποκλειστικά στην Ελ¬ 
λάδα. Ο κύκλος εργασιών της για το έτος 2005 ανήλθε 
στο ποσό των € 37.753.824,24 ευρώ, ο οποίος κατά κύριο 
λόγο προέρχεται από “καθαρά έσοδα από προμήθειες’ 
€ 34,695 εκ. ευρώ. 

β) ΔΙΕΘΝΙΚΗ Α.Ε.Δ.Α.Κ. - Η ΔΙΕΘΝΙΚΗ Εταιρεία Διαχει- 
ρίσεως Αμοιβαίων Κεφαλαίων ΑΕ ανήκει στον όμιλο των 
εταιρειών της ΕΤΕ. Ιδρύθηκε το 1972 με πρωτοβουλία 
της ΕΤΕΒΑ σε συνεργασία με την ΘουΙεοΙτθ ΒαηΙς απο¬ 
τελώντας την πρωτοπόρο εταιρεία στην Ελλάδα στη 
διαχείριση Αμοιβαίων Κεφαλαίων εδώ και 30 χρόνια. 

Το 1973 η ΔΙΕΘΝΙΚΗ δημιούργησε την οικογένεια των 
Αμοιβαίων Κεφαλαίων ΔΗΛΟΣ, ξεκινώντας την διάθε¬ 
ση του πρώτου Αμοιβαίου Κεφαλαίου με την επωνυμία 
«ΔΗΛΟΣ ΜΙΚΤΟ». Σήμερα διαχειρίζεται στην Ελλάδα 26 
αμοιβαία κεφάλαια εκ των οποίων 8 είναι Ομολογιακά, 
7 Μικτά, 9 Μετοχικά και 2 Διαχείρισης Διαθεσίμων. 

Το κεφάλαιο της εταιρείας ανέρχεται σε € 600,000 
χιλ. ευρώ, διαιρούμενο σε 200.000 μετοχές ονομαστικής 
αξίας € 3 εκάστη. Οι μέτοχοι της εταιρείας είναι η ΕΤΕ 
με 81% επί του μετοχικού κεφαλαίου (162.000 μετοχές), 
η Εθνική Κεφαλαίου Α.Ε. με 17,10% επί του μετοχικού 
κεφαλαίου (34.200 μετοχές) και η ΝΒΟ ΒαηΙοδδυΓαποβ 
με 1,90% επί του μετοχικού κεφαλαίου (3.800 μετοχές). 
Κατά δήλωση της γνωστοποιούσας εταιρείας η εταιρεία 
με την επωνυμία ΕΘΝΙΚΗ Α.Ε.Δ.Α.Κ. δεν διαχειρίστηκε 
αμοιβαία κεφάλαια για την περίοδο 2003 - 2005/Εγινε 
ανάκληση της άδειός της την 20.6.2006 και βρίσκεται 
σε φάση αλλαγής του σκοπού της. 

Η εταιρεία δραστηριοποιείται αποκλειστικά στην Ελ¬ 
λάδα. Ο κύκλος εργασιών της για το έτος 2005 ανήλθε 
στο ποσό των € 42.746.776,08 ευρώ, ο οποίος κατά κύριο 
λόγο προέρχεται από “καθαρά έσοδα από προμήθειες’ 
€ 41.259.626,91 ευρώ. 

2. «Π&Κ ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΕΠΕΝΔΥΤΙ¬ 
ΚΩΝ ΥΠΗΡΕΣΙΩΝ» (εξαγοραζόμενη) - Η Π&Κ Α.Ε.Π.Ε.Υ. 
ιδρύθηκε το 1996 ως εταιρία παροχής οικονομικών συμ¬ 
βουλών και στη συνέχεια μετατράπηκε σε εταιρία παρο¬ 
χής επενδυτικών υπηρεσιών. Ακολουθώντας μία πορεία 
συνεχούς ανάπτυξης, η Π&Κ ΑΕΠΕΥ δραστηριοποιείται 
στην Επενδυτική Τραπεζική και στην Διαχείριση Κεφα¬ 
λαίων και αποτελεί σήμερα έναν από τους μεγαλύτε¬ 
ρους ανεξάρτητους οργανισμούς παροχής επενδυτικών 
υπηρεσιών στην Ελλάδα. Είναι η μητρική εταιρεία των 
εταιρειών Π&Κ Χρηματιστηριακή Ανώνυμη Εταιρία Πα¬ 
ροχής Επενδυτικών Υπηρεσιών (Π&Κ ΑΧΕΠΕΥ) και Π&Κ 
Ανώνυμη Εταιρία Διαχειρίσεως Αμοιβαίων Κεφαλαίων 
(Π&Κ ΑΕΔΑΚ), με συμμετοχή 100% στο μετοχικό κεφά¬ 
λαιο της Π&Κ Χρηματιστηριακής ΑΕΠΕΥ και 100% στο 
μετοχικό κεφάλαιο της Π&Κ ΑΕΔΑΚ. 

Επιπλέον, έχει στην κυριότητά της 25.000 μετοχές 
της ΑΧΕ3 ΗΟϋύΙΝΘδ ΙΝΘ, η οποία είναι εταιρία συμ¬ 
μετοχών και έχει έδρα στις ΗΠΑ και ασχολείται, μέσω 
των θυγατρικών της, με τη διαχείριση και λειτουργία 
διεθνούς ηλεκτρονικής πλατφόρμας διαπραγμάτευσης 
τίτλων και δεν έχει δραστηριότητα στην Ελλάδα. Το 
ποσοστό της Π&Κ Α.Ε.Π.Ε.Υ, βάσει των στοιχείων που 
προσκόμισε η γνωστοποιούσα, εκπροσωπεί ελάχιστο 
ποσοστό του μετοχικού κεφαλαίου της εν λόγω εται¬ 
ρείας για το οποίο δεν υπάρχουν διαθέσιμα στοιχεία 
αφού η εταιρεία ΑΧΕ3 ΗΟΙΩΙΝ05 ΙΝΩ εκδίδει μετοχές 
για κάθε ενδιαφερόμενο να συμμετέχει στην διαχειρι- 
ζόμενη από την εταιρία πλατφόρμα. 

Επίσης, η Π&Κ Α.Ε.Π.Ε.Υ. κατέχει το 0,05% του με¬ 
τοχικού κεφαλαίου της εταιρείας ΙοΙΙ<υδ Ευηά 3ΡΩ. Η 
εν λόγω εταιρεία έχει έδρα στις Νήσους Καίημαν και 
αποτελεί ειδικής μορφής νομικό πρόσωπο (δβρίΌραΙθά 
ροΓίίοΙίο οοπιραπγ). Η Εταιρία δεν έχει δραστηριότητα 
στην Ελλάδα και το χαρτοφυλάκιό της διαχειρίζεται 
η εταιρεία ΙοΙΙ<υδ Αεεοί ΜαπαροπιοπΙ, με έδρα τους νή¬ 
σους Καίημαν και μετόχους τους Α. Κοντογούρης και 
Λ. Παπακωνσταντίνου, οι οποίοι κατέχουν από 50% (100 
μετοχές) έκαστος του μετοχικού της κεφαλαίου. Η εν 
λόγω εταιρεία δεν έχει δραστηριότητα στην Ελλάδα. 
Η σύμβαση αγοράς των μετοχών της Π&Κ ΑΕΠΕΥ προ¬ 
βλέπει ότι η ΕΤΕ θα έχει δικαίωμα να αγοράσει τις 200 
μετοχές της εταιρείας ΙοΙΚυε Αεεοί ΜαπαροπιοπΙ αντί 
του ποσού των 2.000 ευρώ. Μέχρι σήμερα η ΕΤΕ δεν 
έχει ασκήσει αυτό το δικαίωμα. 

Το κεφάλαιο της εταιρείας ανέρχεται σε € 25.491.000,00 
ευρώ, διαιρούμενο σε 8.700.000 μετοχές ονομαστικής 


αξίας € 2,93 έκαστη. Οι βασικοί μέτοχοι της είναι ο Λ. 
Παπακωνσταντίνου (26,14% επί του μετοχικού κεφαλαί¬ 
ου), ο Α. Κοντογούρης (26% επί του μετοχικού κεφα¬ 
λαίου) και ο Μ. Γουλανδρή (39,31% επί του μετοχικού 
κεφαλαίου). 

Η εταιρεία δραστηριοποιείται αποκλειστικά στην 
Ελλάδα. Ο ενοποιημένος κύκλος εργασιών της για το 
έτος 2005 ανήλθε στο ποσό των € 35.518.900,00 ευρώ, 
ο οποίος κατά κύριο λόγο προέρχεται από “καθαρά 
έσοδα από προμήθειες’ € 31.496.459,20 ευρώ. Ο κύκλος 
εργασιών της Π&Κ Α.Ε.Π.Ε.Υ. για το ίδιος έτος ανήλθε 
στο ποσό των € 3.196.565,6 ευρώ. 

α) Η Π&Κ ΧΡΗΜΑΤΙΣΤΗΡΙΑΚΗ ΑΝΩΝΥΜΗ ΕΤΑΙΡΙΑ ΠΑ¬ 
ΡΟΧΗΣ ΕΠΕΝΔΥΤΙΚΩΝ ΥΠΗΡΕΣΙΩΝ (Π&Κ Α.Χ.Ε.Π.Ε.Υ.) 
μία από τις μεγαλύτερες και ταχύτερα αναπτυσσόμε¬ 
νες χρηματιστηριακές εταιρίες στην Ελλάδα. Ιδρύθηκε 
στην Αθήνα τον Ιούλιο του 1996 και είναι μέλος του 
Χρηματιστηρίου Αθηνών (ΧΑΑ) και ιδρυτικό μέλος του 
Χρηματιστηρίου Παραγώγων Αθηνών (ΧΠΑ). Η Π&Κ Χρη¬ 
ματιστηριακή συναλλάσσεται με 40.000 ιδιώτες πελά¬ 
τες και 350 θεσμικούς επενδυτές (200'Ελληνες και 150 
Ξένους), καλύπτει με οικονομικές αναλύσεις πάνω από 
40 εταιρίες που αντιπροσωπεύουν περίπου το 70% 
της συνολικής κεφαλαιοποίησης στο Χ.Α., έχει δίκτυο 
9 γραφείων-υποκαταστημάτων σε μεγάλες πόλεις και 
παρέχει χρηματιστηριακές υπηρεσίες, συναλλαγές σε 
παράγωγα και αγοραπωλησίες ομολόγων. 

Η Π&Κ Α.Χ.Ε.Π.Ε.Υ. είναι κατά 100% θυγατρική της Π&Κ 
Α.Ε.,Π.Ε,Υ.. Το κεφάλαιο της ανέρχεται σε € 4.688.000,00 
ευρώ, διαιρούμενο σε 1.600.000 μετοχές ονομαστικής 
αξίας € 2,93 έκαστη. 

Η εταιρεία δραστηριοποιείται αποκλειστικά στην Ελ¬ 
λάδα. Ο κύκλος εργασιών της για το έτος 2005 ανήλθε 
στο ποσό των € 29.914.800,00 ευρώ, ο οποίος κατά κύριο 
λόγο προέρχεται από “καθαρά έσοδα από προμήθειες’ 
€ 27,801 εκ. ευρώ. 

β) Η Π&Κ ΑΝΩΝΥΜΗ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙΒΑΙ¬ 
ΩΝ ΚΕΦΑΛΑΙΩΝ (Π&Κ Α.Ε.Δ.Α.Κ.) ιδρύθηκε τον Δεκέμβριο 
του 1995 με την επωνυμία ΕΤΒΑ ΝαΙ \Λ/8δΙ Α.Ε.Δ.Α.Κ., από 
την ΕΤΒΑ και την βρετανική τράπεζα Ναίννοεί (ΝαΐίοπαΙ 
ννθδΙπιίηδΙθΓ ΒαηΚ). 

Από την 1.12.1999, με απόφαση της Επιτροπής Κεφαλαι¬ 
αγοράς υπ’ αριθμ. 148/4.11.1999 (Φ.Ε.Κ. 2155/Β.14.12.1999) σε 
συνδυασμό με την απόφαση υπ’ αριθμ. Κ2-13742/1.12.1999 
του Υπουργείου Ανάπτυξης (Φ.Ε.Κ. 9677/3.12.1999) με¬ 
τονομάστηκε σε ΕΤΒΑ Π&Κ Α.Ε.Δ.Α.Κ. Τον Ιούλιο του 
2003 η Π&Κ Α.Ε.Π.Ε.Υ εξαγόρασε το υπόλοιπο 50% της 
συμμετοχής της ΕΤΒΑ στην ΕΤΒΑ Π&Κ ΑΕΔΑΚ. 

Από την 1.8.2003 με απόφαση της Επιτροπής Κε¬ 
φαλαιαγοράς υπ’ αριθμ. 24/432/1.7.2003 (Φ.Ε.Κ. 994/ 
Β/18.7.2003) σε συνδυασμό με την απόφαση υπ’ αριθμ. 
Κ2-9338/31.7.2003 (ΦΕΚ 8287/31.7.2003) του Υπουργείου 
Ανάπτυξης μετονομάστηκε σε Π&Κ Α.Ε.Δ.Α.Κ.. 

Σύμφωνα με το καταστατικό της εταιρείας η Π&Κ 
Α.Ε.Δ.Α.Κ. αποκλειστικά διαχειρίζεται αμοιβαία κεφά¬ 
λαια, σύμφωνα με τις διατάξεις του ν.1969/1991 όπως 
τροποποιήθηκε και ισχύει, με περισσότερους από 5.000 
μεριδιούχους και κεφάλαια που ανέρχονται σε € 133 
εκ. ευρώ. 

Σήμερα διαχειρίζεται 12 αμοιβαία κεφάλαια εκ των 
οποίων 2 είναι Ομολογιακά, 1 Μικτό, 6 Μετοχικά και 2 
Διαχείρισης Διαθεσίμων. Μέτοχος της Εταιρείας είναι η 
Π&Κ Α.Ε.Π.Ε.Υ με ποσοστό 100% επί του μετοχικού της 

κεφαλαίου. Το μετοχικό κεφάλαιο της Π&Κ Α.Ε.Δ.Α.Κ. 
είναι € 1.176.000,00 ευρώ, διαιρούμενο σε 400.000 με¬ 
τοχές ονομαστικής αξίας 2,93 έκαστη. 

Η εταιρεία δραστηριοποιείται αποκλειστικά στην Ελ¬ 
λάδα. Ο κύκλος εργασιών της για το έτος 2005 ανήλθε 
στο ποσό των € 2.407.593,46 ευρώ, ο οποίος κατά κύριο 
λόγο προέρχεται από 'καθαρά έσοδα από προμήθειες’ 
€ 2.321.989,01 ευρώ. 

III. 1. ΣΧΕΤΙΚΕΣ ΑΓΟΡΕΣ ΠΡΟΪΟΝΤΟΣ. Η σχετική αγορά 
προϊόντων περιλαμβάνει το σύνολο των προϊόντων ή/και 
υπηρεσιών που θεωρούνται από τον καταναλωτή εναλ- 
λάξιμα ή δυνάμενα να υποκατασταθούν μεταξύ τους, 
λόγω των χαρακτηριστικών τους, των τιμών τους και 
της χρήσης για την οποία προορίζονται. Η σχετική αγο¬ 
ρά προϊόντων ενδέχεται, σε ορισμένες περιπτώσεις, να 
αποτελείται από επί μέρους προϊόντα ή/και υπηρεσίες 
που παρουσιάζουν σε μεγάλο βαθμό όμοια φυσικά ή 
τεχνικά χαρακτηριστικά και είναι εναλλάξιμα. 

Η εταιρεία Π&Κ Α.Ε.Π.Ε.Υ. και οι θυγατρικές της δρα¬ 
στηριοποιούνται στις κάτωθι σχετικές αγορές προϊό¬ 
ντος: 

α) Αγορά παροχής επενδυτικών υπηρεσιών. 

β) Αγορά διαχείρισης κεφαλαίων, η οποία διαχωρί¬ 
ζεται στις κάτωθι διακριτές σχετικές αγορές προϊό¬ 
ντος την Αγορά ανάπτυξης & διαχείρισης αμοιβαίων 
κεφαλαίων και την Αγορά διαχείρισης χαρτοφυλακίων 
συλλογικής επένδυσης. 

γ) Αγορά παροχής χρηματιστηριακών υπηρεσιών. 

2. ΕΠΗΡΕΑΖΟΜΕΝΕΣ ΑΓΟΡΕΣ 

Από τις ως άνω αναφερόμενες σχετικές αγορές προϊ¬ 
όντος, η σχετική αγορά ανάπτυξης και διαχείρισης αμοι¬ 
βαίων κεφαλαίων και η σχετική αγορά χρηματιστηρια¬ 
κών υπηρεσιών αποτελούν τις επηρεαζόμενες αγορές 
της επικείμενης συγκέντρωσης μεταξύ της Εθνικής 
Τράπεζας της Ελλάδος και της Π&Κ Α.Ε.Π.Ε.Υ.. 

IV. ΣΧΕΤΙΚΗ ΓΕΩΓΡΑΦΙΚΗ ΑΓΟΡΑ ΠΡΟΪΟΝΤΟΣ 

Η σχετική γεωγραφική αγορά περιλαμβάνει την πε¬ 
ριοχή στην οποία προσφέρουν ή ζητούν τα σχετικά 
προϊόντα ή παρέχουν τις σχετικές υπηρεσίες οι συμμε- 
τέχουσες επιχειρήσεις υπό επαρκώς ομοιογενείς συνθή¬ 
κες ανταγωνισμού και η οποία μπορεί να διακριθεί από 
άλλες γειτονικές γεωγραφικές περιοχές, ιδίως λόγω 
των αισθητά διαφορετικών συνθηκών ανταγωνισμού 
που επικρατούν σ’ αυτές. 

Προκειμένου να εξετασθούν οι επιπτώσεις που θα έχει 
η υπό εξέταση συγκέντρωση στην εγχώρια αγορά, ως 
σχετική γεωγραφική αγορά θα πρέπει να ληφθεί αυτή 
του συνόλου της Ελληνικής επικράτειας, δεδομένου ότι 
οι συμμετέχουσες επιχειρήσεις μπορούν να πωλήσουν 
τα προϊόντα τους υπό ομοιόμορφες συνθήκες ανταγω¬ 
νισμού σε όλη την επικράτεια της χώρας. 

V. ΑΝΑΛΥΣΗ ΣΧΕΤΙΚΩΝ ΑΓΟΡΩΝ ΠΡΟΪΟΝΤΩΝ 

1. ΑΓΟΡΑ ΠΑΡΟΧΗΣ ΕΠΕΝΔΥΤΙΚΩΝ ΥΠΗΡΕΣΙΩΝ 

Οι πρώτες Ανώνυμες εταιρίες παροχής επενδυτικών 
υπηρεσιών (Α.Ε.Π.Ε.Υ.), ιδρύθηκαν στην Ελλάδα αμέσως 
μετά τη θέσπιση του ν. 2396/1996 (ΦΕΚ 73/Α/30.4.1996), 
με τον οποίο ενσωματώθηκε η Οδηγία Ι3Ω 93/22. Σή¬ 
μερα, εκτός από τις Α.Ε.Π.Ε.Υ., δραστηριοποιούνται και 
τα ελληνικά πιστωτικά ιδρύματα, είτε από μόνα τους, 
είτε δια μέσου των θυγατρικών τους. Οι εμπλεκόμε¬ 
νες εταιρείες στην αγορά έχουν ως κύριο σκοπό τη 
διαχείριση επενδυτικών χαρτοφυλακίων πελατών, στο 
πλαίσιο εντολής τους. Τα χαρτοφυλάκια διαχείρισης 


περιλαμβάνουν ένα ή περισσότερα χρηματοπιστωτικά 
μέσα εσωτερικού ή εξωτερικού, και φυλάσσονται υπο¬ 
χρεωτικά σε θεματοφύλακες-πιστωτικά ιδρύματα. 

Οι πελάτες τους είναι φυσικά ή νομικά πρόσωπα, συ- 
νταξιοδοτικά ταμεία, άλλες Α.Ε.Δ.Α.Κ. ή Α.Ε.Ε.Χ.. Εκτός 
από τη διαχείριση, οι Α.Ε.Π.Ε.Υ. μπορούν να παρέχουν 
και άλλες επενδυτικές υπηρεσίες, όπως λήψη και δια¬ 
βίβαση εντολών πελατών για κατάρτιση συναλλαγών 
σε κινητές αξίες (π.χ. αναδοχές), παροχή επενδυτικών 
συμβουλών, συμβουλών περί Συγχωνεύσεων & Εξαγο¬ 
ρών (Σ&Ε), δημόσιων προτάσεων, δημόσιων εγγραφών, 
εκπόνηση μελετών κλπ. 

Η Ε.Ε. έχει οριοθετήσει διακριτές σχετικές αγορές 
τόσο την παροχή συμβουλών περί Σ&Ε, όσο και την 
παροχή συμβουλών περί δημόσιων προτάσεων. Για την 
εν λόγω συγκέντρωση κάτι τέτοιο δεν χρειάζεται να 
γίνει εφόσον η ολοκλήρωση της δεν ενδέχεται να δη¬ 
μιουργήσει ή να ενισχύσει δεσπόζουσα θέση για την 
εξαγοράζουσα εταιρεία της συγκέντρωσης. Επιπλέον, 
από πλευράς προσφοράς, οι εταιρείες που εμπλέκονται 
στην τελευταία έχουν την δυνατότητα να παρέχουν 
ολόκληρη την γκάμα των επενδυτικών υπηρεσιών. 

Με βάση τα στοιχεία από μελέτη της ΙΩΑΡ, στην εν 
λόγω αγορά δραστηριοποιούνται 55 εταιρείες. Το άθροι¬ 
σμα των μεριδίων αγοράς των 4 μεγαλύτερων εταιρειών 
της σχετικής αγοράς προϊόντος (δείκτης ΘΗ4) για το 
έτος 2005 ανήλθε στο 38,8%, ενώ ο δείκτης ΗΗΙ και η 
μεταβολή (Δ) του εν λόγω δείκτη ανήλθαν σε 599,6 και 
3,9 μονάδες αντίστοιχα. 

Οι εμπλεκόμενες επιχειρήσεις στην συγκέντρωση δρα¬ 
στηριοποιούνται στην σχετική αγορά δια μέσου της 
Εθνικής Τράπεζας της Ελλάδος (και από μόνη της και 
μέσω των θυγατρικών της) και της Π&Κ Α.Ε.Π.Ε.Υ.. Η εξα¬ 
γοράζουσα εταιρεία κατέχει για το έτος 2005 μερίδιο 
αγοράς 6,3%, ενώ η εξαγοραζόμενη κατέχει για το ίδιο 
έτος μερίδιο αγοράς 0,3%. 

2. ΑΓΟΡΑ ΔΙΑΧΕΙΡΙΣΗΣ ΧΑΡΤΟΦΥΛΑΚΙΩΝ ΣΥΛΛΟΓΙΚΗΣ 
ΕΠΕΝΔΥΣΗΣ 

Η εν λόγω σχετική αγορά περιλαμβάνεται στην ευρύ¬ 
τερη αγορά διαχείρισης κεφαλαίων (Αεεοί ΜαπαροιτιοπΙ), 
όπως και αυτή της ανάπτυξης και διαχείρισης αμοιβαίων 
κεφαλαίων. Κυρίως αφορά εταιρίες επενδύσεων χαρ¬ 
τοφυλακίου, οι οποίες είναι ανώνυμες εταιρίες εισηγ¬ 
μένες στο Χρηματιστήριο με αποκλειστικό σκοπό τη 
διαχείριση του χαρτοφυλακίου τους (Αρθρο 27 & 30 
ν.3371/2005). Στην αγορά δραστηριοποιούνται και τα 
πιστωτικά ιδρύματα, είτε από μόνα τους, είτε δια μέσου 
των θυγατρικών τους. 

Τα τελευταία χρόνια στην Ελλάδα και σύμφωνα με 
τα στοιχεία της Ένωσης Θεσμικών Επενδυτών, η αγο¬ 
ρά διαχείρισης χαρτοφυλακίων συλλογικής επένδυ¬ 
σης παρουσιάζει έντονη κινητικότητα σε Σ&Ε, κυρίως 
από τα ελληνικά πιστωτικά ιδρύματα. Κατά το 2006 
η ΙηίθπηνβεΙ Διεθνής Επενδυτική Α.Ε.Ε.Χ. απορρόφησε 
την Νοχυε Α.Ε.Ε.Χ. και η ΕυΐΌΐίπο Επενδυτική Α.Ε.Ε.Χ. 
συγχωνεύθηκε με την Μαιϋη ΘΙοόαΙ ΙηνοεΙπηοπΙε Α.Ε.Ε.Χ. 
Το έτος 2005 η Εξέλιξη Α.Ε.Ε.Χ., η Απονν Α.Ε.Ε.Χ. και η 
Ευρωδυναμική Α.Ε.Ε.Χ. απορροφήθηκαν από την ΡιόΙοπ 
Επενδυτική Τράπεζα Α.Ε., η Εθνική Α.Ε.Ε.Χ. και η Εμπο¬ 
ρική Επενδυτική Α.Ε.Ε.Χ. απορροφήθηκαν από την Εθνι¬ 
κή Τράπεζα της Ελλάδος Α.Ε., η Πρόοδος Ελληνικές 
Επενδύσεις Α.Ε.Ε.Χ. από την ΕΕΘ ΕυωόαηΚ ΕΓραείαε Α.Ε., 
η Ελληνική Εταιρεία Επενδύσεων Χαρτοφυλακίου Α.Ε. 

από την Τράπεζα της Πειραιώς, η οποία το 2003 είχε 
απορροφήσει την Πειραιώς Επενδυτική Α,Ε.Ε.Χ.. 

Παράλληλα το 2004 η ΑΙράα ΤηιεΙ Ανδρομέδα Α.Ε.Ε.Χ. 
απορρόφησε την ΑΙρήε ΤιτιεΙ ΑεεβΙ ΜεηερθΓ Ρυηά Α.Ε.Ε.Χ. 
και από το 2002 την ΑΙρίια ΤιχιεΙ Ωριων Διεθνής Α.Ε.Ε.Χ., 
η ΜαιΤίη ΟΙαεείο συγχωνεύεται με την Οοπιπι ΟΓουρ και 
από το 2001 με τις Μαιώη ΜοπίΘηΙυπι Α.Ε.Ε.Χ. και ΜαιΓίη 
Μαρηυπι Α.Ε.Ε.Χ., ενώ το 2003 η ΑΙρΤιει ΒαηΙ< απορροφάει 
την ΑΙρίια Επενδύσεων Α.Ε.Ε.Χ., οι Επενδύσεις Αναπτύ- 
ξεως Α.Ε.Ε.Χ. και Επενδύσεις Εργασίας Α.Ε.Ε.Χ. από την 
ΕΡΟ ΕυΐΌ03ηΙ< Εγ935Ι33 Α.Ε.. 

Επιπλέον, τα τελευταία χρόνια αποχώρησαν από την 
αγορά, η ΟοΙά Α.Ε.Ε.Χ., η 8ΐ3ηά3Γά Α.Ε.Ε.Χ. και η Π&Κ 
Α.Ε.Ε.Χ.. 

Με βάση τον κατάλογο εταιρειών που δημοσιεύει η 
ΙΟΑΡ, για το 2005 στην αγορά δραστηριοποιούνται 20 
επιχειρήσεις. Ο δείκτης ΟΒ4 ανέρχεται στο 84,5%, ενώ 
ο δείκτης ΗΗΙ και η μεταβολή του ανέρχεται σε 2.341 
και 1,15 μονάδες αντίστοιχα. Οι εταιρείες της ΡγοΙοπ 
Επενδυτικής Τράπεζας Α.Ε. έχουν αθροιστικό μερίδιο 
αγοράς 42,4%, ενώ αμέσως μετά ακολουθεί η Τράπεζα 
Πειραιώς με μερίδιο αγοράς 37,5%. Οι εμπλεκόμενες 
στην συγκέντρωση εταιρείες κατέχουν αθροιστικό με¬ 
ρίδιο αγοράς 1,9%. 

3. ΑΓΟΡΑ ΑΝΑΠΤΥΞΗΣ ΚΑΙ ΔΙΑΧΕΙΡΙΣΗΣ ΑΜΟΙΒΑΙΩΝ 
ΚΕΦΑΛΑΙΩΝ 

Οι εταιρείες ανάπτυξης και διαχείρισης αμοιβαίων 
κεφαλαίων (Α.Ε.Δ.Α.Κ.) ή όπως αλλιώς είναι γνωστές 
στην Ευρωπαϊκή Ένωση “Οργανισμοί Συλλογικών Επεν¬ 
δύσεων σε Κινητές Αξίες (ΟΣΕΚΑ)’, διαδραματίζουν στη 
χώρα μας σημαντικό ρόλο αποτελώντας παράγοντα 
ανάπτυξης της Εθνικής Οικονομίας και της Ελληνικής 
Κεφαλαιαγοράς. 

Το μέγεθος αγοράς για το έτος 2005 με βάση το ύψος 
των υπό διαχείριση κεφαλαίων (συνολικό ενεργητικό) 
ανήλθε στο ποσό των € 27,944 δις ευρώ, παρουσιάζο¬ 
ντας μείωση κατά 11,7% σε σχέση με το 2004, ενώ με 
βάση το συνολικό κύκλο εργασιών (προμήθειες) για το 
ίδιο έτος ανήλθε στο ποσό των € 284,309 εκ. ευρώ, αυ¬ 
ξημένος κατά 9,6% σε σχέση με το προηγούμενο έτος. 
26 εταιρείες διαχειρίστηκαν 258 αμοιβαία κεφάλαια. 

Η αγορά παρουσιάζει υψηλό βαθμό συγκέντρωσης. 
Ο δείκτης ΩΒ4 κυμαίνεται στο 82,13%, με μεγαλύτερη 
εταιρεία για το 2005 την ΕΡΟ ΑΕΔΑΚ με μερίδιο αγοράς 
30,56%. Από τις εταιρείες που εμπλέκονται στην συ¬ 
γκέντρωση, η ΔΙΕΘΝΙΚΗ ΑΕΔΑΚ του ομίλου της Εθνικής 
Τράπεζας της Ελλάδος, εμφανίζεται ως η 2 η μεγαλύτερη 
εταιρεία της αγοράς με μερίδιο αγοράς το 2005 24,62%, 
το οποίο μέχρι και τον 11° μήνα του 2006 εμφανίζεται 
αυξημένο κατά 10,5% περίπου. Σε σχέση με την εταιρεία 
του ομίλου Π&Κ ΑΕΠΕΥ, η Π&Κ ΑΕΔΑΚ, σύμφωνα και με 
τα στοιχεία της Ένωσης Θεσμικών Επενδυτών, είναι η 
13 η εταιρεία με μερίδιο αγοράς 0,48%, το οποίο μέχρι 
και τον 11° μήνα του 2006 εμφανίζεται αυξημένο κατά 
14,28% περίπου. 

Ο δείκτης ΘΒ4 για το έτος 2005 συνεχίζει να κυμαί¬ 
νεται σε υψηλά επίπεδα (76,4%). Η μεγαλύτερη εταιρεία 
είναι η ΕΡΘ ΑΕΔΑΚ με μερίδιο αγοράς 38,2%, η ΔΙΕΘΝΙ¬ 
ΚΗ ΑΕΔΑΚ είναι η 3η μεγαλύτερη εταιρεία της αγοράς, 
με μερίδιο αγοράς 14,5%, ενώ η Π&Κ ΑΕΔΑΚ είναι η 12η 
εταιρεία της αγοράς με μερίδιο αγοράς 0,8%. 

Η επικείμενη συγκέντρωση δεν επιδρά σημαντικά στον 


βαθμό συγκέντρωσης της αγοράς. Ο δείκτης ΗΗΙ μετά 
την συγκέντρωση (Ροεί - ΗΗΙ) και η μεταβολή (Δ) του εν 
λόγω δείκτη δείχνουν ότι ναι μεν η αγορά είναι υπερσυ- 
γκεντρωμένη, αλλά η εν λόγω συγκέντρωση θα επιβα¬ 
ρύνει κατά το ελάχιστο τον βαθμό συγκέντρωσης. 

α) Σύμφωνα με τις απόψεις των εμπλεκόμενων εται¬ 
ρειών στην συγκέντρωση, η διάθεση των αμοιβαίων 
κεφαλαίων γίνεται από τις ίδιες τις εταιρείες, δηλ. τις 
Διεθνική ΑΕΔΑΚ και Π&Κ ΑΕΔΑΚ. Ως προς τη διανο¬ 
μή των μεριδίων στο επενδυτικό κοινό, η Διεθνική ΑΕ¬ 
ΔΑΚ χρησιμοποιεί το δίκτυο καταστημάτων της ΕΤΕ 
(556 καταστήματα στην Ελλάδα), τους πράκτορες της 
Εθνικής Ασφαλιστικής (περίπου 1,000 πράκτορες και 
ασφαλιστές), επιλεγμένες Εταιρίες Παροχής Επενδυτι¬ 
κών Υπηρεσιών (Α.ΕΠΕΥ)και έχει συνεργασία με τη Μοπΐ 
ΑΕΠΕΥ και την Εθνική Χρηματιστηριακή, ενώ διενεργεί 
και απευθείας πωλήσεις από την έδρα της. Αντίστοιχα, 
η Π&Κ ΑΕΔΑΚ χρησιμοποιεί ως αντιπρόσωπο την Π&Κ 
Χρηματιστηριακή και την ΝονβΒβηΚ 

β) Η ζήτηση στην αγορά των αμοιβαίων κεφαλαίων 
καθορίζεται από μία σειρά παραγόντων όπως: (α) Η 
πορεία της οικονομίας και ο βαθμός αποταμίευσης, (β) 
Ο βαθμός ανάπτυξης της οικονομίας και η διάθεση του 
αποταμιευτικού κοινού για επενδύσεις μεγαλύτερου ρί¬ 
σκου σε σύγκριση με την παραδοσιακή μορφή αποταμί¬ 
ευσης που είναι η κατάθεση, (γ) Η πορεία των διεθνών 
αγορών κεφαλαίου και χρήματος, (δ) Η ελκυστικότητα 
του προϊόντος όπως αυτή μπορεί να καθοριστεί από 
τις προσδοκίες των αποταμιευτών με βάση τις προη¬ 
γούμενες αποδόσεις, (ε) Οι εναλλακτικές δυνατότητες 
επένδυσης που δίνονται στο ευρύ επενδυτικό κοινό 
(επενδύσεις σε τραπεζικά προϊόντα, μετοχές, ομόλογα, 
ρΓΪνβΐθ όεηΐάης)) κ.ο.κ. 

Σήμερα, η αγορά των αμοιβαίων κεφαλαίων, μετά τη 
ραγδαία ανάπτυξη που παρουσίασε την περίοδο της 
χρηματιστηριακής άνθησης (1999 - 2000), αλλά και κατά 
την περίοδο 2002 - 2004, βρίσκεται σε φάση ύφεσης. 
Χαρακτηριστικό επίσης της αγοράς κατά τα τελευταία 
2 χρόνια, μετά και την εφαρμογή του ν. 3283/2004, εί¬ 
ναι η μεταστροφή του επενδυτικού κοινού σε αμοιβαία 
κεφάλαια ίυηάε οί ίυπάε, τα οποία κατά το έτος 2005 
απόκτησαν μερίδιο αγοράς 3% στο συνολικό ενεργητικό 
των αμοιβαίων κεφαλαίων του έτους. 

Ενδεικτικό της μείωσης της ζήτησης για Αμοιβαία 
Κεφάλαια κατά την περίοδο 2005 μέχρι τέλη 2006 στην 
Ελληνική αγορά είναι το γεγονός ότι το ύψος των υπό 
διαχείριση κεφαλαίων από τις εταιρείες Α/Κ, σε σχέση 
με το ΑΕΠ της Ελλάδος στο τέλος του 2005 διαμορ¬ 
φώθηκε σε μόλις 15.4%, πολύ μικρότερο του κοινοτικού 
μέσου όρου (68% του ΑΕΠ στην Ευρωζώνη). Επιπλέον, 
με βάση τα στοιχεία τηςΈνωσης Θεσμικών Επενδυτών, 
17% του συνόλου των επενδυμένων κεφαλαίων σε Α/Κ 
είναι σε Α/Κ Διαχείρισης Διαθεσίμων και ένα επιπλέον 
49% σε Ομολογιακά, δηλαδή σε επενδύσεις χαμηλού 
ρίσκου και μικρών αναμενόμενων αποδόσεων. Σε αυτού 
του είδους τα Α/Κ η τιμολόγηση είναι σχετικά μικρή με 
αποτέλεσμα χαμηλά έσοδα για τις εταιρίες των Α/Κ. 

γ) ΕΙΣΟΔΟΣ ΝΕΩΝ ΕΠΙΧΕΙΡΗΣΕΩΝ. Οι εμπλεκόμενες 
στην συγκέντρωση επιχειρήσεις θεωρούν ότι η δυνατό¬ 
τητα εισόδου στην ελληνική αγορά δεν είναι δύσκολη, 
ενόψει μάλιστα και της νέας Οδηγίας 2004/39/ΕΚ “για 
τις αγορές χρηματοπιστωτικών μέσων”, καλούμενη δι¬ 
εθνώς «ΜΙΡΟ». 

Ενδεικτικά αναφέρεται η έναρξη των αμοιβαίων κε¬ 
φαλαίων της Αττικής Α.Ε.Δ.Α.Κ. (2001), των Α.Ε.Δ.Α.Κ. 
Ασφαλιστικών Οργανισμών και Ελληνική Τιτιεί Α.ΕΔ.Α.Κ. 
(2002), των Τ.Τ. ΕΛΤΑ Α.Ε.Δ.Α.Κ. και ΡΐΌίοπ Α.Ε.Δ.Α.Κ. 
(2003). 

Παρόλα αυτά, η είσοδος των επιχειρήσεων δεν είναι 
αποτελεσματική. Οι νεοεισερχόμενες επιχειρήσεις δεν 
έχουν καταφέρει ν’ αποκτήσουν ικανοποιητικό μερίδιο 
αγοράς έτσι ώστε να αποτελέσουν πόλο ανταγωνι¬ 
σμού για τις μεγάλες Α.Ε.Δ.Α.Κ. (ΕΕΟ Α.Ε.Δ.Α.Κ., Διεθνική 
Α.Ε.Δ.Α.Κ., ΑΙράα Αεεβί Μαπαςαπισπί Α.Ε.Δ.Α.Κ., Ερμής 
Α.Ε.Δ.Α.Κ.) της αγοράς. Από τις 5 νεοεισερχόμενες επι¬ 
χειρήσεις μόνο η Α.Ε.Δ.Α.Κ Ασφαλιστικών Οργανισμών 
κατάφερε να αυξήσει το μερίδιο αγοράς της, από 1,17% 
το 2002 σε 3,17 τον 11° μήνα του 2006, κατατάσσοντας 
την ως την 5 η επιχείρηση της αγοράς από το 2005 έως 
και τον 11° του 2006. 

δ) ΟΙ ΑΠΟΨΕΙΣ ΤΩΝ ΒΑΣΙΚΩΝ ΑΝΤΑΓΩΝΙΣΤΩΝ. Δύο 
εκ των βασικών ανταγωνιστών θεωρούν ότι η εν λόγω 
συγκέντρωση δεν θα δημιουργήσει ή ενισχύσει την Δε¬ 
σπόζουσα θέση της εξαγοράζουσας επιχείρησης στην 
αγορά ανάπτυξης και διαχείρισης αμοιβαίων κεφαλαίων. 
Βασικός λόγος είναι το χαμηλό μερίδιο αγοράς της 
εξαγοραζόμενης επιχείρησης. 

Ένας εξ’ αυτών θεωρεί ότι ο βαθμός συγκέντρωσης 
στην αγορά είναι σε αρκετά υψηλό επίπεδο, με την με¬ 
ρίδα του λέοντος να καταλαμβάνεται από τις 3 πρώτες 
επιχειρήσεις, από άποψης μεριδίου αγοράς. Επιπλέον 
θεωρεί ότι η αγορά χαρακτηρίζεται από ικανοποιητικό 
βαθμό κινητικότητας με Σ&Ε, ανάληψη διαχείρισης και 
είσοδο νέων επιχειρήσεων. 

Σε σχέση με το πρώτο, ενδεικτικά αναφέρουμε τις 
απορροφήσεις των εταιρειών Γενική Α.Ε.Δ.Α.Κ. και ΑΒΝ 
ΑΜΒΟ από τις εταιρείες ΑΙρόα ΤιχιεΙ Α.Ε.Δ.Α.Κ (2005) 
και Αερίε ΙηίθίτιαΙίοηαΙ (2004) αντίστοιχα. Σε ότι αφο¬ 
ρά την ανάληψη διαχείρισης αμοιβαίων κεφαλαίων 
αναφέρουμε την ανάληψη διαχείρισης των εταιρειών 
ΤθΙαείε Α.Ε.Δ.Α.Κ. και ΙηίθΓίΓυεΙ Α.Ε.Δ.Α.Κ. από την εταιρεία 
ΕΕΟ Α.Ε.Δ.Α.Κ. (2004) και της Νονα ΒαπΙ< από την Π&Κ 
Α.Ε.Δ.Α.Κ. (2004). 

4. ΑΓΟΡΑ ΠΑΡΟΧΗΣ ΧΡΗΜΑΤΙΣΤΗΡΙΑΚΩΝ ΥΠΗΡΕΣΙΩΝ 

Η παροχή χρηματιστηριακών υπηρεσιών παρέχεται 
από ανώνυμες χρηματιστηριακές εταιρείες (Α.Χ.Ε.Π.Ε.Υ.), 
αλλά και πιστωτικά ιδρύματα, είτε από μόνα τους, είτε 
μέσω των θυγατρικών τους, σε θεσμικούς επενδυτές, 
επιχειρήσεις και ιδιώτες πελάτες που θεωρούν ότι η 
παρουσία αυτών των εταιρειών, ως διαμεσολαβητές, 
θα βοηθήσει στην καλύτερη ολοκλήρωση της συναλλα¬ 
γής. Ως παρεχόμενες υπηρεσίες είναι οι συναλλαγές με 
αξιόγραφα, όπως οι συναλλαγές σε μετοχές, ομόλογα 
(αγορά αξιών) και οι συναλλαγές σε παράγωγα στην 
δευτερογενή αγορά χρήματος (αγορά παραγώγων). 

Στην Ελλάδα, το θεσμικό πλαίσιο που καλύπτει την 
αγορά παροχής χρηματιστηριακών υπηρεσιών είναι 
κατά κύριο λόγο το άρθρο 1 του ν. 2396/1996, όπως 
ισχύει. Η Ευρωπαϊκή επιτροπή έχει οριοθετήσει την εν 
λόγω αγορά με τις αποφάσεις ΟΟΜΡ/Μ.3894, ΩΟΜΡ/ 
Μ.2578, ΐν/Μ.342, ΐν/Μ.597. 

Το μέγεθος αγοράς για το έτος 2005 με βάση το συ¬ 
νολικό ενεργητικό ανήλθε στο ποσό των € 105,132 δις 
ευρώ, παρουσιάζοντας αύξηση κατά 32,2% σε σχέση 


με το 2004, ενώ με βάση το συνολικό κύκλο εργασιών 
(προμήθειες) για το ίδιο έτος ανήλθε στο ποσό των € 
307,076 εκ. ευρώ, αυξημένος κατά 22,5% σε σχέση με 
το προηγούμενο έτος, σε σύνολο 72 εταιρειών. 

Ο δείκτης ΩΒ4, υπολογιζόμενος με τον κύκλο εργασι¬ 
ών, για το 2005 κυμαίνεται στο 43,1%, με μεγαλύτερες 
εταιρείες τον όμιλο ΕΤΕ και την ΕΕΟ ΕυΐΌβαηΙ< Χρημα¬ 
τιστηριακή Α.Ε.Π.Ε.Υ. με μερίδια αγοράς 11,3% & 11,98% 
αντίστοιχα (2 η και 1 η εταιρεία της αγοράς). Η εταιρεία 
του ομίλου Π&Κ ΑΕΠΕΥ, η Π&Κ Α.Χ.Ε.Π.Ε.Υ είναι η 4η 
εταιρεία της αγοράς με μερίδιο 9,05%. Ο δείκτης ΩΒ4, 
υπολογιζόμενος με το συνολικό ενεργητικό (αξία συ¬ 
ναλλαγών), για το ίδιο έτος κυμαίνεται στο 52,45%, με 
αθροιστικό μερίδιο αγοράς των εμπλεκόμενων εταιρει¬ 
ών στην συγκέντρωση 24,96% και της ΕΕΟ ΕυΐΌόαπΚ 
Χρηματιστηριακή Α.Ε.Π.Ε.Υ. 17,59%. 

Η επικείμενη συγκέντρωση ισχυροποιεί την θέση των 
εμπλεκόμενων μερών, δημιουργώντας την ισχυρότερη 
χρηματιστηριακή ’εταιρεία’ της αγοράς. 

Ο δείκτης ΗΗΙ μετά την συγκέντρωση για το έτος 
2005, με βάση τον συνολικό κύκλο εργασιών είναι κάτω 
των 1000 μονάδων με την μεταβολή του να ανέρχεται 
στις 201,2 μονάδες, ενώ με βάση την αξία συναλλαγών 
ο δείκτης για το ίδιο έτος είναι μεταξύ 1000 και 1800 
μονάδων με την μεταβολή του να είναι μεγαλύτερη 
των 250 μονάδων. 

α) Οι εταιρείες της αγοράς, στην πλειοψηφία τους, 
παρέχουν όλη την γκάμα των παρεχόμενων υπηρεσι¬ 
ών βάσει των επιλογών των πελατών τους. Η εκάστοτε 
παρεχόμενη υπηρεσία εξαρτάται από την πορεία των 
διεθνών αγορών, την αποτίμηση των εταιρειών που είναι 
εισηγμένες στο Χρηματιστήριο Αθηνών, τις προοπτικές 
τους, τον αριθμό των εταιρειών που διαπραγματεύονται 
κλπ.. Πολλές φορές κατά την παροχή της υπηρεσίας και 
ανάλογα με τις κρατούσες συνθήκες σε συνδυασμό και 
με τις διαφαινόμενες ανάγκες των επενδυτών, οι εταιρίες 
που παρέχουν την εν λόγω υπηρεσία διαμορφώνουν νέα 
πρότυπα χαρτοφυλακίων, με σύγχρονα επενδυτικά μέσα 
που αναπτύσσονται κυρίως στο εξωτερικό, που προσφέ- 
ρονται ως εναλλακτικές προτάσεις σε επενδυτές. 

Η προσφορά, με βάση το συνολικό ενεργητικό, μετά 
από μια μεγάλη πτώση η οποία κορυφώθηκε το έτος 
2002, παρουσίασε αυξητικές τάσεις, με αποκορύφωμα 
το έτος 2005. 

β) Η ζήτηση στην εν λόγω αγορά, ακολούθησε την 
αντίθετη πορεία με αυτή της προσφοράς κατά την πε¬ 
ρίοδο 2001 - 2005. Μετά από μια κατακόρυφη μείωση 
κατά την περίοδο 2001 - 2002, η ζήτηση αναθερμάνθηκε, 
ακολουθώντας σταθερή αυξητική πορεία κατά την περί¬ 
οδο 2003 - 2005. Η αύξηση αυτή οφείλεται κυρίως στην 
αναθέρμανση της συμμετοχής παλαιών, αλλά και την 
εισαγωγή νέων επενδυτών, στην παροχή νέων υπηρεσι¬ 
ών ανάλογα με τις ιδιαιτερότητες και τις ανάγκες των 
πελατών, στην βελτίωση των ηλεκτρονικών συστημάτων 
συναλλαγών και την άμεση πρόσβαση των επενδυτών 
σε αγορές του εξωτερικού και στην αλματώδη αύξη¬ 
ση συμμετοχής των ξένων θεσμικών επενδυτών στην 
ελληνική αγορά τα τελευταία χρόνια. Χαρακτηριστικά 
αναφέρουμε ότι με βάση τα στατιστικά στοιχεία του Κε¬ 
ντρικού Αποθετηρίου Αθηνών (Κ.Α.Α.), οι ξένοι θεσμικοί 
επενδυτές αύξησαν την συμμετοχή τους στην συνολική 

κεφαλαιοποίηση του Χρηματιστηρίου Αθηνών από 28,7% 
το 2002 σε 44,60% τον Οκτώβριο του 2006. 

Σε σχέση με τους πελάτες/επενδυτές των εμπλεκό¬ 
μενων εταιρειών στην συγκέντρωση, οι 5 μεγαλύτεροι 
πελάτες του ομίλου της Εθνικής τράπεζας της Ελλάδος 
καλύπτουν το 24,42% του συνολικού ενεργητικού του 
ομίλου για το έτος 2005 και το 8,12% του συνολικού 
κύκλου εργασιών από χρηματιστηριακές υπηρεσίες του 
ομίλου για το ίδιο έτος. Οι αντίστοιχοι 5 μεγαλύτεροι 
πελάτες του ομίλου Π&Κ Α.Ε.Π.Ε.Υ. καλύπτουν το 46,03% 
του συνολικού ενεργητικού του ομίλου για το έτος 2005 
και το 19,45% του συνολικού κύκλου εργασιών από χρη¬ 
ματιστηριακές υπηρεσίες του ομίλου για το ίδιο έτος. 
Στο σύνολο του ενεργητικού της αγοράς για το έτος 
2005, οι 5 μεγαλύτεροι πελάτες για κάθε εμπλεκόμενο 
όμιλο καλύπτουν το 8,70% της αγοράς. 

γ) Βάσει των απόψεων των εμπλεκόμενων εταιρει¬ 
ών στην συγκέντρωση, τα τελευταία πέντε χρόνια δεν 
υπήρχε κάποια σημαντική είσοδος στην αγορά παροχής 
χρηματιστηριακών υπηρεσιών στην Ελλάδα. Η δυνατό¬ 
τητα εισόδου στην ελληνική αγορά δεν είναι δύσκολη 
και κατά την εκτίμησή τους είναι πολύ πιθανό να ει- 
σέλθει μεγάλος αριθμός αλλοδαπών, κυρίως, εταιριών 
στην αγορά. Τούτο οφείλεται τόσο στο χαρακτήρα των 
αγορών κεφαλαίων ως διεθνών και ανοικτών όσο και 
στην ευρωπαϊκή νομοθεσία η οποία έχει κατοχυρώσει 
την ελευθερία κίνησης κεφαλαίων και εγκατάστασης 
Ιδιαίτερα πρέπει να τονισθεί ότι η ελευθερία αυτή διευ¬ 
ρύνεται ακόμη περισσότερο με τη νέα Οδηγία 2004/39/ 
ΕΚ «για τις αγορές χρηματοπιστωτικών μέσων» (καλού¬ 
μενη διεθνώς: «ΜΙΕΙϋ»), όπως ήδη έχει αναφερθεί και για 
την αγορά παροχής επενδυτικών υπηρεσιών. 

δ) Σε σχέση με την επίδραση της επικείμενης συγκέ¬ 
ντρωσης στην δημιουργία ή ενίσχυση της Δεσπόζουσας 
θέσης των εμπλεκόμενων εταιρειών στην συγκέντρωση, 

2 εκ των βασικών ανταγωνιστών θεωρούν ότι η εν λόγω 
συγκέντρωση δεν θα επιφέρει καμία αρνητική επίδραση 
στον ανταγωνισμό της αγοράς παροχής χρηματιστη¬ 
ριακών υπηρεσιών. Ένας εξ’ αυτών υποστηρίζει ότι η 
πραγματοποίηση της συγκέντρωσης θα δημιουργήσει 
την μεγαλύτερη εταιρεία στην εν λόγω αγορά, τόσο 
στην αγορά αξιών, όσο και στην αγορά παραγώγων, ενώ 

3 από τους ανταγωνιστές κράτησαν ουδέτερη στάση. 
Σε σχέση με την είσοδο νέων επιχειρήσεων στην 

αγορά, 2 εξ αυτών θεωρούν ότι είναι δύσκολη, ενώ οι 
υπόλοιποι δεν εκφέρανε γνώμη. Μάλιστα ο ένας εξ αυ¬ 
τών υποστηρίζει ότι η είσοδος νέων επιχειρήσεων στην 
αγορά “είναι περιορισμένη λόγω των μεγάλων οικονο¬ 
μικών δεσμεύσεων κεφαλαίων που απαιτεί το υπάρχον 
νομοθετικό/κανονιστικό πλαίσιο για κάθε χρηματιστηρι¬ 
ακή εταιρεία εν λειτουργία και αρκετών περεταίρω κα¬ 
νονιστικών υποχρεώσεων που διέπουν τις καθημερινές 
εργασίες μιας χρηματιστηριακής εταιρείας/ 

Ένας άλλος ανταγωνιστής αναφέρει ότι κατά την πε¬ 
ρίοδο 2001 - 10 ος 2006, ο αριθμός των εταιρειών που 
εμπλέκονται στην αγορά μειώθηκε κατά 14% και αυτό 
γιατί τα τελευταία χρόνια πραγματοποιήθηκαν πολλές 
συγχωνεύσεις μεταξύ των εταιρειών. Μάλιστα, ένας 
τρίτος ανταγωνιστής θεωρεί ότι οι συγχωνεύσεις αυ¬ 
τές πραγματοποιήθηκαν “για κατάκτηση μεγαλύτερων 


μεριδίων, σε μια συνεχώς συρρικνούμενη αγορά και 
ταυτόχρονα με την επίτευξη οικονομιών κλίμακας για 
την μείωση του κόστους των υπηρεσιών και κατά συνέ¬ 
πεια βελτίωση των παρεχόμενων υπηρεσιών. Επιπλέον, 
ένας άλλος ανταγωνιστής υποστηρίζει ότι τα τελευταία 
5 χρόνια υπήρξαν 10 αποχωρήσεις εταιρειών από την 
αγορά, ενώ από το 2002 και μετά δεν παρουσιάσθηκε 
καμία είσοδος νέας εταιρείας σε αυτήν. 

VI. Η παρούσα συναλλαγή αποτελεί συγκέντρωση σύμ¬ 
φωνα με το άρθρο 4 παρ. 2 του ν. 703/1977, όπως ισχύει. 
Η Εθνική Τράπεζα της Ελλάδος αποκτάει τον πλήρη 
έλεγχο της εταιρείας Π&Κ Α.Ε.Π.Ε.Υ και των θυγατρικών 
της Π&Κ Α.Χ.Ε.Π.Ε.Υ και Π&Κ Α.Ε.Δ.Α.Κ, σύμφωνα με το 
άρθρο 4 παρ. 2 του ίδιου νόμου. 

Το γνωστοποιούν μέρος, ήτοι η Εθνική Τράπεζα της 
Ελλάδος, σύμφωνα με το άρθρο 4β, γνωστοποίησε την 
επικείμενη συγκέντρωση στην Γενική Διεύθυνση Αντα¬ 
γωνισμού στις 2.11.2006 εντός των 10 ημερών από την 
υπογραφή της σύμβασης μεταξύ των εμπλεκόμενων με¬ 
ρών στην εν λόγω συναλλαγή. Ο αθροιστικός παγκόσμιος 
κύκλος εργασιών των τελευταίων για το έτος 2005 ανήλ¬ 
θε στο ποσό των € 3.838.350.848,46 ευρώ, ενώ σε εθνικό 
επίπεδο, ο αντίστοιχος κύκλος εργασιών ανήλθε στο 
ποσό των € 3.292.495.848,46 ευρώ. Σε εθνικό επίπεδο, ο 
κύκλος εργασιών του ομίλου της Τράπεζας της Ελλάδος 
για το έτος 2005 ανήλθε στο ποσό των €3.258.865.000,00 
ευρώ, ενώ ο αντίστοιχος κύκλος εργασιών για τον όμιλο 
της Π&Κ Α.Ε.Π.Ε.Υ για το ίδιος έτος ανήλθε στο ποσό 
των € 33.630.848,46 ευρώ. Κατόπιν ελέγχου του φακέλου 
γνωστοποίησης στα πλαίσια της παρ. 10, β του άρθρου 
4δ ν. 703/1977, όπως ισχύει, η Γ ενική Διεύθυνση Ανταγω¬ 
νισμού απέστειλε σχετική επιστολή παροχής στοιχείων 
στο γνωστοποιούν μέρος το οποίο προσκόμισε τις απαι- 
τούμενες πληροφορίες στις 12.12.2006. 

Τέλος, κατά το άρθρο 4γ του ν. 703/1977, όπως ισχύει, 
με απόφαση της Επιτροπής Ανταγωνισμού απαγορεύε¬ 
ται κάθε συγκέντρωση επιχειρήσεων που υπόκειται σε 
προηγούμενη γνωστοποίηση και η οποία μπορεί να πε¬ 
ριορίσει σημαντικά τον ανταγωνισμό στην Εθνική αγορά 
ή σε σημαντικό σε συνάρτηση με τα χαρακτηριστικά 
των προϊόντων ή υπηρεσιών τμήμα της και ιδίως με την 
δημιουργία ή ενίσχυση δεσπόζουσας θέσης. 

Οι επηρεαζόμενες αγορές που αφορούν την επικείμε¬ 
νη συγκέντρωση είναι η σχετική αγορά ανάπτυξης και 
διαχείρισης αμοιβαίων κεφαλαίων και η σχετική αγορά 
παροχής χρηματιστηριακών υπηρεσιών. 

Η αγορά ανάπτυξης και διαχείρισης αμοιβαίων κεφα¬ 
λαίων παρά το γεγονός ότι παρουσιάζει υψηλό βαθμό 
συγκέντρωσης, δεδομένου ότι ο δείκτης ΗΗΙ, βάσει του 
συνολικού ενεργητικού, ξεπερνάει τις 2000 μονάδες για 
το έτος 2005, ενώ και ο ΟΒ4 για το ίδιο έτος ανέρχεται 
στο 82,13%, η επίδραση της συγκέντρωσης στον βαθμό 
συγκέντρωσης της αγοράς είναι περιορισμένη και δεν 
ξεπερνάει τις 250 μονάδες (η μεταβολή του δείκτη ΗΗΙ 
ανέρχεται στις 23,71 μονάδες). Στο σύνολο των 26 εται¬ 
ρειών που δραστηριοποιούνται στην αγορά, η Διεθνική 
Α.Ε.Δ.Α.Κ. κατέχει την 2 η θέση και η Π&Κ Α.Ε.Δ.Α.Κ. την 
13 η . Το αθροιστικό μερίδιο των εμπλεκόμενων μερών 
στην συγκέντρωση ανέρχεται στο 25,1%, με χαρακτη¬ 
ριστικό το χαμηλό μερίδιο αγοράς της εξαγοραζόμενης 
εταιρείας, όπου ανέρχεται στο 0,48%. 

Στην αγορά παροχής χρηματιστηριακών υπηρεσιών 
δραστηριοποιούνται 83 εταιρείες το έτος 2005. Ο δεί¬ 
κτης ΗΗΙ για το 2005 βάσει του συνολικού ενεργητικού 
ανήλθε στις 1177,46 μονάδες, ενώ ο ΟΒ4 για το ίδιο έτος 
ανήλθε στο 52,45%. Η επίδραση της συγκέντρωσης στον 
βαθμό συγκέντρωσης της αγοράς ξεπερνάει τις 250 
μονάδες (η μεταβολή του δείκτη ΗΗΙ ανέρχεται στις 
310,71 μονάδες). Η εξαγοράζουσα εταιρεία κατέχει την 
2 η θέση και η εξαγοραζόμενη την 3 η θέση στην αγορά 
με αθροιστικό μερίδιο αγοράς 24,96%. 

Σε σχέση με το μέγεθος της προσφοράς στην αγορά 
η ανάλυση των στοιχείων έδειξε ότι εξαρτάται από το 
μέγεθος της ζήτησης, όπου τα τελευταία τρία χρόνια 
παρουσιάζει αυξητικές τάσεις. Βασικό χαρακτηριστικό 
των πελατών είναι η εύκολη μεταστροφή τους από 
εταιρεία σε εταιρεία της αγοράς, επιλέγοντας αυτή 
που θα τους επιφέρει τα μεγαλύτερα κέρδη στο χαρ¬ 
τοφυλάκιό τους, με αποτέλεσμα την διακύμανση των 
μεριδίων των εταιρειών. 

Οι κύριοι ανταγωνιστές των εμπλεκόμενων εταιρειών 
στην επικείμενη συγκέντρωση για το έτος 2005 είναι 
οι εταιρείες ΕυΐΌ03ηΙ< Χρηματιστηριακή Α.Ε.Π.Ε.Υ. και η 
Πειραιώς με μερίδιο αγοράς βάσει της αξίας συναλλα¬ 
γών 17,59% και 9,92% αντίστοιχα. 

Η αποτελεσματική είσοδος νέων επιχειρήσεων φαί¬ 
νεται να είναι δύσκολη, ενώ οι εμπλεκόμενες εταιρείες 
σε αυτήν καταφεύγουν σε συγχωνεύσεις και εξαγορές 
στην προσπάθειά τους για αύξηση των μεριδίων αγοράς 
και καλύτερη παροχή των υπηρεσιών τους. 

Παρά την δυσκολία εισόδου νέων επιχειρήσεων εκτι- 
μάται ότι η επικείμενη συγκέντρωση δεν θα επιδράσει 
αρνητικά στις συνθήκες ανταγωνισμού στις επηρεαζό¬ 
μενες αγορές, δεδομένου κυρίως της μικρής αύξησης 
των μεριδίων αγοράς και της εύκολης μεταστροφής 
των πελατών από εταιρεία σε εταιρεία. 

VII. ΔΕΥΤΕΡΕΥΟΝΤΕΣ ΠΕΡΙΟΡΙΣΜΟΙ 

Στις 9.1.2007, τα εμπλεκόμενα μέρη στην επικείμενη 
συγκέντρωση γνωστοποίησαν στην Γενική Διεύθυνση 
Ανταγωνισμού (υπ’ αριθμ. 117/9.1.2007) τροποποίηση της 
από 19.10.2007 αρχικής σύμβασης μεταξύ των κύριων 
πωλητών, Λ. Παπακωνσταντίνου και Α. Κοντογούρη και 
του Μ. Γουλανδρή (από κοινού οι Πωλητές) και της 
Εθνικής Τράπεζας της Ελλάδος (η Αγοράστρια), με την 
οποία τροποποιούν και αναδιατυπώνουν το άρθρο 12 
της αρχικής συμβάσεως. Το άρθρο 12, μετά την τροπο¬ 
ποίηση έχει ως εξής: 

- στο άρθρο 12.1β ως προστατευμένη περιοχή θεω¬ 
ρείται η Ελλάδα 

- το άρθρο 12.2α τροποποιήθηκε και έχει ως εξής: 12.2 
Καμία από τις διατάξεις του παρόντος άρθρου 12 δεν θα 
εμποδίζει τους κύριους πωλητές ή οποιοδήποτε Συνδε- 
δεμένο με αυτούς πρόσωπο, μετά από το κλείσιμο: 

- (α) να διατηρούν στην κυριότητα τους αμιγώς για 

επενδυτικούς σκοπούς κινητές αξίες οποιοσδήποτε εται¬ 
ρείας, υπό τον όρο ότι η εν λόγω διατήρηση κυριότητας 
κινητών αξιών δεν θα παρέχει στα πρόσωπα αυτά, αμέ¬ 
σως ή εμμέσως, έλεγχο στην εταιρεία αυτή (.), 

- Η χρονική διάρκεια του άρθρου 12.5β περιορίστηκε 
στα 3 χρόνια 


Επιπλέον, με την παρούσα τροποποίηση, σε σχέση με 
κάθε πωλητή και για τον σκοπό των άρθρων 12.1, 12.2, 
12.3, 12.5, 12.6 και 12.7, αναδιατυπώθηκε ο ορισμός των 
συνδεδεμένων προσώπων, ο οποίος αναφέρεται πλέον 
σε οποιαδήποτε επιχείρηση που ελέγχεται, άμεσα ή 
έμμεσα, από έναν ή αμφότερους τους κύριους πωλητές. 
Για τον σκοπό του άρθρου 12.4 και πάντα σε σχέση 
με κάθε πωλητή, τα συνδεδεμένα πρόσωπα νοούνται 
κάθε επιχείρηση που ελέγχεται, άμεσα ή έμμεσα, από 
έναν ή περισσότερους πωλητές. Γ ια τους σκοπούς των 
υπόλοιπων άρθρων της αρχικής συμβάσεως, ο ορισμός 
των συνδεδεμένων προσώπων δεν άλλαξε. Θα πρέ¬ 
πει να αναφέρουμε ότι δεν πραγματοποιήθηκε καμία 
τροποποίηση στα άρθρα 12.2β, 12.3, 12.4 και 12.5α, ενώ 
διαγράφηκε τελείως το άρθρο 12.7. Τέλος, ενσωματώ¬ 
θηκε ένα καινούριο άρθρο, το 12.6, το οποίο είναι άμε¬ 
σα συνδεδεμένο με την ολοκλήρωση της επικείμενης 
συγκέντρωσης. 

VIII. Από την αξιολόγηση και συνεκτίμηση όλων των 
ανωτέρω στοιχείων των σχετικών με τη διάρθρωση και 
λειτουργία της σχετικής αγοράς προίοντων/υπηρεσιών 
και της γεωγραφικής αγοράς, τα μερίδια σε αυτήν των 
συμμετεχόντων στη συγκέντρωση μερών, τη μη ύπαρξη 
αρνητικών επιδράσεων στις συνθήκες ανταγωνισμού στις 
επηρεαζόμενες αγορές, λόγω δυσκολίας εισόδου νέων 
επιχειρήσεων, από την επικείμενη συγκέντρωση, τη δυ¬ 
νατότητα επιλογής των προμηθευτών και των χρηστών 
από τις άνω επιχειρήσεις και από άλλες ανταγωνιστικές 
επιχειρήσεις, λόγω και της εύκολης μεταστροφής των 
πελατών από εταιρία σε εταιρία, την πρόσβασή τους 
στις αγορές διάθεσης των προϊόντων/υπηρεσιών και τη 
λειτουργία γενικώς του ανταγωνισμού, όπως λεπτομερώς 
αυτά εκτίθενται και αναλύονται και στην υπ’ υπ’ αριθμ. 
140/10.1.2007 εισήγηση της Γ ενικής Διεύθυνσης Ανταγωνι¬ 
σμού, η Επιτροπή Ανταγωνισμού άγεται στην κρίση ότι η 
συγκέντρωση των επιχειρήσεων: 1) Π&Κ Ανώνυμη Εταιρεία 
Παροχής Επενδυτικών Υπηρεσιών και 2) Εθνική Τράπεζα 
της Ελλάδος που γνωστοποιήθηκε με ημ. υπ’ αριθμ. 6946 
της 2.11.2006, σύμφωνα με το άρθρο 4β ν. 7037/1977, δεν 
προκαλεί σοβαρές αμφιβολίες ως προς τη δυνατότητά 
της να περιορίσει σημαντικά τον ανταγωνισμό στις επι- 
μέρους σχετικές αγορές στις οποίες αφορά. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού (Τμήμα Α'), επιτρέπει την 
κατ’ άρθρο 4β του ν. 703/1977, όπως ισχύει, γνωστο- 
ποιηθείσα την 2.11.2006 (αρ. ημ. πρ. 6946) συγκέντρωση 
που αφορά την εξαγορά του συνόλου του μετοχικού 
κεφαλαίου και των δικαιωμάτων ψήφου της εταιρείας 
Π&Κ Ανώνυμη Εταιρία Παροχής Επενδυτικών Υπηρεσιών 
από την εταιρεία Εθνική Τράπεζα της Ελλάδος Α.Ε., 
σύμφωνα με την από 19.10.2006 σύμβαση και την από 
9.1.2007 σύμβαση τροποποίησης ως προς τους δευτε- 
ρεύοντες περιορισμούς του άρθρου 12 αυτής (αρ. ημ. 
πρωτ. 117/9.1.2007), καθόσον αυτή δεν προκαλεί σοβαρές 
αμφιβολίες ως προς τη δυνατότητά της να περιορίσει 
σημαντικά τον ανταγωνισμό στις επί μέρους σχετικές 
αγορές τις οποίες αφορά. 

Η απόφαση εκδόθηκε την 12 11 Ιανουάριου 2007. 

Η απόφαση να δημοσιευθεί στην Εφημερίδα της Κυ¬ 
βέρνησης, σύμφωνα με το άρθρο 25 παρ. 6 του ισχύ- 

οντος Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 189Ο/Β/29.12.2006). 

0 Προεδρεύων Η Γραμματέας 

του Α' Τμήματος 

ΑΡΙΣΤ. ΚΟΜΙΣΟΠΟΥΛΟΣ ΟΛΓΑ - ΑΝΙΤΑ ΡΑΦΤΟΠΟΥΛΟΥ 

-♦- 

ΑΠΟΦΑΣΗ 1 329Λ//2007 (2) 

Λήψη απόφασης επί υπ’ αριθμ. 549/27.1.2007 αιτήσεως 
για χορήγηση άδειας παρέκκλισης, κατά το άρθρο 
4α παρ. 3 του ν. 703/1977, της εταιρείας ΝΗΡΕΥΣ 
ΙΧΘΥΟΚΑΛΛΙΕΡΓΕΙΕΣ Α.Ε. και του ΑΡΙΣΤΕΙΔΗ ΜΠΕΛ- 
ΛΕ για την από κοινού απόκτηση ελέγχου της εται¬ 
ρείας ΚΕΟΟ Α.Ε. και της θυγατρικής Α.Ε. και της θυ- 
γατρικήςτης, ΕΝΑΛΙΟΣ Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

Συνεδρίασε στην Αίθουσα Συνεδριάσεων του 1 ου ορό¬ 
φου του κτιρίου των γραφείων της, επί της οδού Κότσι- 
κα ΙΑ, Αθήνα, την 8 η Φεβρουάριου 2007 και ώρα 12:00 
με την εξής σύνθεση: 

Προεδρεύων: Αριστομένης Κομισόπουλος 

Μέλη: Φαίδων Στράτος, Βασίλειος Πατσουράτης, λόγω 
δικαιολογημένου κωλύματος του τακτικού μέλους Γα- 
ρυφαλιάς Αθανασίου, Χρήστος Κωνσταντάτος, λόγω 
δικαιολογημένου κωλύματος του τακτικού μέλους Δη- 
μήτριου Γιαννέλη, και Ελίζα Αλεξανδρίδου 

Γ ραμματέας: Όλγα - Ανίτα Ραφτοπούλου, λόγω δι¬ 
καιολογημένου κωλύματος της τακτικής Αικατερίνης 
Τ ριβέλη. 

Θέμα της συνεδρίασης ήταν η λήψη απόφασης επί της 
υπ’ αριθμ. 549/29.1.2007 αιτήσεως για χορήγηση άδειας 
παρέκκλισης, κατά το άρθρο 4ε παρ. 3 του ν. 703/1977, 
της εταιρείας ΝΗΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε. και 
του ΑΡΙΣΤΕΙΔΗ ΜΠΕΛΛΕ για την από κοινού απόκτηση 
ελέγχου της εταιρείας ΚΕΘΟ Α.Ε. και της θυγατρικής 
της, ΕΝΑΛΙΟΣ Α.Ε.. 

Στη συζήτηση είχε κλητευθεί και παρίστατο η εται¬ 
ρία ΝΗΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε. δια της νομίμου 
εκπροσώπου της Ιωάννας Καραχάλιου, νομικό σύμβου¬ 
λο αυτής, και μετά του πληρεξουσίου δικηγόρου της 
Νικόλαου Κοσμίδη. 

Στην αρχή της συζήτησης, τον λόγο έλαβε η Γ ενική 
Εισηγήτρια Σοφία Καμπερίδου, Προϊσταμένη της Α' Δι¬ 
εύθυνσης Εφαρμογής της Γ ενικής Διεύθυνσης Ανταγω¬ 
νισμού (εφεξής Γ.Δ.Α.) και εκτελούσα χρέη αναπλήρωσης 
του Γενικού Διευθυντή, η οποία ανέπτυξε συνοπτικά 
τη γραπτή εισήγηση της Υπηρεσίας και πρότεινε τη 
χορήγηση στους Αγοραστές, κατά το άρθρο 4ε παρ. 
3 του ν.703/1977, ως ισχύει, άδειας παρέκκλισης από 
την απαγόρευση της παραγράφου 1 του ιδίου άρθρου, 
προκειμένου να ολοκληρώσουν τη γνωστοποιηθείσα 
συγκέντρωση, υπό τον όρο ότι θα ασκούν τα δικαιώματα 
ψήφου που συνδέονται με τους συγκεκριμένους τίτλους 
μόνο για να διατηρήσουν την πλήρη αξία της επένδυσής 

1 Από την παρούσα απόφαση έχουν παραλειφθεί, σύμφωνα με 
το άρθρο 26 παρ.7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 1890/Β'/29.12.2006), τα στοιχεία 
εκείνα, τα οποία κρίθηκε ότι αποτελούν επιχειρηματικό απόρρη¬ 
το. Στη θέση των στοιχείων που έχουν παραλειφθεί υπάρχει η 
ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 


τους, και θα γνωρίζουν κάθε σχετική ενέργειά τους στην 
Επιτροπή Ανταγωνισμού μέχρι την έκδοση της οριστικής 
απόφασης της Επιτροπής Ανταγωνισμού επί της υπ’ 
αριθμ. 523/26.1.2007 γνωστοποίησής τους. 

Κατόπιν, η Επιτροπή Ανταγωνισμού - Τμήμα Α' δια- 
σκέφθηκε και αφού είδε όλα τα στοιχεία του σχετικού 
φακέλου και την εισήγηση της Γ.Δ.Α. 

ΣΚΕΦΘΗΚΕ ΩΣ ΕΞΗΣ: 

I. Στις 26.1.2007 (υπ’ αριθμ. 523) η εταιρεία ΝΗΡΕΥΣ 
ΙΧΘΥΟΚΑΛΛΙΕΡΓΕΙΕΣ ΑΕ (εφεξής ΝΗΡΕΑΣ) και ο Αριστεί¬ 
δης Μπελλές (βασικός μέτοχος της ΝΗΡΕΑΣ), γνωστο¬ 
ποίησαν στην Επιτροπή Ανταγωνισμού, κατά το άρθρο 
4β ν. 703/1977, ως ισχύει, την από κοινού απόκτηση του 
ελέγχου της εταιρείας ΚΕΘΟ ΑΕ (εφεξής ΚΕΘΟ) και 
εμμέσως και της θυγατρικής αυτής, εταιρείας ΕΝΑΛΙ- 
ΟΣ Α.Ε., δυνάμει του από 13.1.2007 προσυμφώνου που 
υπεγράφη αφενός από τη ΝΗΡΕΑΣ και τον Αριστείδη 
Μπελλέ (εφεξής από κοινού και ως «Αγοραστές»), αφε¬ 
τέρου από τρεις μετόχους της ΚΕΘΟ (εφεξής Πωλητές), 
οι οποίοι ελέγχουν συνολικά το 65,86% του μετοχικού 
κεφαλαίου (μ.κ.) της εταιρείας, και εκ τρίτου από την 
υπό εξαγορά εταιρεία. 

Στο άρθρο 2 του από 13.1.2007 προσύμφωνου προ- 
βλέπεται ότι οι Πωλητές δεσμεύονται να πωλήσουν και 
να μεταβιβάσουν μέρος των μετοχών που κατέχουν 
και το οποίο αντιστοιχεί σε ποσοστό 51% του μ.κ. της 
ΚΕΘΟ στους Αγοραστές, έναντι [...] ευρώ ανά μετοχή. 
Συγκεκριμένα, η ΝΗΡΕΑΣ προβλέπεται να εξαγοράσει το 
31% των μετοχών και ο Αρ. Μπελλές το υπόλοιπο 20%. 
Σημειώνεται ότι εκ του μεταβιβαζομένου στη ΝΗΡΕΑΣ 
ποσοστού (31%), τμήμα το οποίο αντιστοιχεί στο 11% 
του μ.κ. της ΚΕΘΟ θα αποκτηθεί κατά την οριστική 
μεταβίβαση των μετοχών από επενδυτικό Ρυηά, δια- 
χειριζόμενο από την εταιρεία ΝογΙΙί ΑεεοΙ ΜαπεροπιοπΙ 
ΙΙΡ, το οποίο δεν συμμετέχει στο ως άνω προσύμφωνο 
και σύμφωνα με τη γνωστοποίηση δεν θα αποκτήσει 
έλεγχο στην ΚΕΘΟ, καθόσον δεν θα συμμετέχει στη 
διοίκησή της. 

Η πραγματοποίηση της συναλλαγής εξαρτάται, αφε¬ 
νός από την εκπλήρωση των αναβλητικών αιρέσεων 
που αναφέρονται στο άρθρο 6 της Σύμβασης, οι οποίες 
αφορούν σε τυχόν αποκλίσεις που θα διαπιστώσουν οι 
Αγοραστές κατά το νομικό και οικονομικό έλεγχο που 
θα διενεργήσουν στην ΚΕΘΟ, και αφετέρου από την 
έγκριση της Επιτροπής Ανταγωνισμού. Το οριστικό συμ¬ 
φωνητικό πώλησης των μετοχών θα υπογράφει εντός 
5 εργασίμων ημερών από την ημερομηνία κοινοποίη¬ 
σης στους γνωστοποιούντες της εγκριτικής απόφασης 
της Επιτροπής Ανταγωνισμού. Επίσης, το άρθρο 7 του 
προσυμφώνου προβλέπει ότι, σε περίπτωση που η συ¬ 
γκέντρωση δεν επιτραπεί από την Επιτροπή Ανταγωνι¬ 
σμού, η ΝΗΡΕΑΣ δε θα συμμετάσχει στην εξαγορά και 
η συναλλαγή θα ολοκληρωθεί και πραγματοποιηθεί με 
τους λοιπούς εκ των αγοραστών και κατά την αναλογία 
που αυτοί θα επιλέξουν και υποδείξουν κατά τον χρόνο 
υπογραφής του οριστικού συμφωνητικού και μεταβίβα¬ 
σης των μετοχών. 

Κατά δήλωση των γνωστοποιουσών, μετά την ολο¬ 
κλήρωση της σκοπούμενης συναλλαγής, οι Αγοραστές 
θα ελέγχουν το 40% των μετοχών και των δικαιωμάτων 
ψήφου στην ΚΕΘΟ, διαθέτοντας έτσι κοινό έλεγχο επί 
της επιχείρησης. 

Περαιτέρω, οι γνωστοποιούντες αναφέρουν ότι το 
ακριβές ποσοστό επί του μετοχικού κεφαλαίου της 
εταιρείας που θα ελέγχεται από τους αγοραστές μετά 
την υποχρεωτική Δημόσια Πρόταση που θα ακολου¬ 
θήσει, θα εξαρτηθεί από το ποσοστό των λοιπών με¬ 
τόχων (βασικών μετόχων και επενδυτικού κοινού), που 
θα κατέχουν τότε το 49% της εταιρείας, οι οποίοι θα 
επιλέξουν να πωλήσουν τις μετοχές τους βάσει συμ¬ 
φωνίας εξαγοράς. 

Στην υπό κρίση συγκέντρωση, όπως προκύπτει από 
τα στοιχεία του φακέλου: (α) ο παγκόσμιος κύκλος ερ¬ 
γασιών του ομίλου ΝΗΡΕΑΣ ανήλθε το 2005 σε 138,1 
εκατ. Ευρώ, ενώ ο αντίστοιχος του ομίλου ΚΕΟΟ ανήλθε 
σε 35,6 εκατ. ευρώ (σύνολο 173,6 εκατ. ευρώ) και (β) 
ο κύκλος εργασιών, στην ελληνική αγορά, του ομίλου 
ΝΗΡΕΑΣ ανήλθε το 2005 σε 58,6 εκατ. ευρώ, ενώ του 
ομίλου Κορο σε 35,1 εκατ. Ευρώ. 

Η γνωστοποίηση της κρινόμενης συγκέντρωσης 
πραγματοποιήθηκε νομότυπα και εμπρόθεσμα, εντός 
10 ημερών, στις 26.1.2007, από τους υπόχρεους Μπελλέ 
και ΝΗΡΕΑ, αφού το προσύμφωνο μεταξύ των μερών 
υπεγράφη στις 13.1.2007. 

Τα μέρη αναφέρουν ότι η υπό κρίση πράξη δεν γνω¬ 
στοποιήθηκε στην Ευρωπαϊκή Επιτροπή (Ε.Επ.) διότι δεν 
είναι κοινοτικών διαστάσεων. 

Τη γνωστοποίηση συνοδεύει το νόμιμο παράβολο των 

1.050 ευρώ και προσκομίσθηκε το φύλλο της εφημερί¬ 
δας ΗΜΕΡΗΣΙΑ της 29.1.2007, στο οποίο δημοσιεύθηκε 
η υπό κρίση πράξη, κατά τα προβλεπόμενα στην παρ. 
6 του άρθρου 4β του ν. 703/1977 και στη με υπ’ αριθμ. 
305Λ//2006 απόφαση της Επιτροπής Ανταγωνισμού 
(ΦΕΚ Β' 805/4.7.2006). 

II. Με την υπ’ αριθμ. 549/29.1.2007 αίτησή τους, οι Αγο¬ 
ραστές ζητούν τη χορήγηση άδειας παρέκκλισης, σύμ¬ 
φωνα με το άρθρο 4ε παρ. 3 του ν. 703/1977, ως ισχύει, 
προκειμένου να αποφευχθούν σοβαρές ζημιές σε βάρος 
των δύο εταιρειών που συμμετέχουν στη συγκέντρωση 
αλλά και για λόγους προστασίας των μετόχων της υπό 
εξαγορά εταιρείας και του επενδυτικού κοινού εν γένει. 
Ειδικότερα, οι Αγοραστές επικαλούνται τους ακόλου¬ 
θους λόγους: 

«1)... Η μετοχή της ΚΕΘΟ, ιδιαίτερα μετά την ανακοί¬ 
νωση της επιχειρηματικής συμφωνίας, έχει ακολουθήσει 
μια έντονα ανοδική πορεία ενώ αντίστοιχα σημαντικά 
έχουν αυξηθεί και οι όγκοι συναλλαγών στην μετοχή, 
γεγονός το οποίο εκτιμάται ότι οφείλεται κυρίως σε 
κερδοσκοπικές κινήσεις τρίτων, οι οποίοι με τις κινήσεις 
τους προκαλούν έντονες διακυμάνσεις (ιδίως ανοδικές) 
στην τιμή της μετοχής, εκμεταλλευόμενη την αβεβαι¬ 
ότητα που προκαλεί στο επενδυτικό κοινό και στους 
σημερινούς μετόχους της υπό εξαγορά εταιρείας η κα¬ 
θυστέρηση της ολοκλήρωσης στης συναλλαγής. Συνε¬ 
πώς, η ταχύτερη δυνατή ολοκλήρωση της συναλλαγής, 
θα αποτρέψει οποιαδήποτε περαιτέρω κίνηση πιθανής 
κερδοσκοπίας και θα οδηγήσει την τιμή της μετοχής 
στα φυσιολογικά της επίπεδα, περιορίζοντας τους κιν¬ 
δύνους τόσο για τους μετόχους της ΚΕΘΟ αλλά και εν 
γένει για το επενδυτικό κοινό. 

2) Βάσει της χρηματιστηριακής νομοθεσίας (του 
ισχύοντος Κανονισμού του Χρηματιστηρίου και του 
ν.3461/2006), οι αγοραστές καλούνται μετά την πραγμα¬ 
τοποίηση της αγοράς του 51% των μετοχών της ΚΕΘΟ 
ΑΕ, να προβούν σε υποχρεωτική δημόσια προσφορά για 


το σύνολο των μετοχών της τελευταίας, βάσει της τιμής 
που θα προκύψει σύμφωνα με τις σχετικές διατάξεις της 
κείμενης νομοθεσίας. Συγκεκριμένα, ο υπολογισμός της 
προσφερόμενης τιμής στα πλαίσια της υποχρεωτικής 
δημόσιας πρότασης πραγματοποιείται σύμφωνα με όσα 
προβλέπονται στην παράγραφο 4, του άρθρου 9, του 
ν.3461/2006. Συνεπώς όσο καθυστερεί η διενέργεια της 
υποχρεωτικής δημόσιας πρότασης υπάρχει ο κίνδυνος 
περαιτέρω ανόδου της τιμής της μετοχής της ΚΕΘΟ, η 
οποία μπορεί να οδηγήσει τελικά την αγοράστρια εται¬ 
ρεία ΝΗΡΕΥΣ σε καταβολή τιμήματος κατά πολύ υψη¬ 
λότερου, τόσο σε σχέση με το συμφωνημένο με τους 
βασικούς μετόχους της ΚΕΟΟ, όσο και με την εύλογη 
και δίκαιη αξία της υπό εξαγορά εταιρείας, βάσει των 
θεμελιωδών μεγεθών της και των προοπτικών της. 

3) Τέλος, η επίσπευση της πραγματοποίησης εξα¬ 
γοράς θα επιτρέψει την ταχύτερη ενοποίηση των υπό 
συγκέντρωση εταιριών, ήτοι τη λειτουργική ενσωμάτω¬ 
ση του ομίλου ΚΕΟΟ στον όμιλο ΝΗΡΕΑ, γεγονός που 
θα αποτρέψει τις ζημίες που ήδη προκαλούνται από τη 
μεταβατική κατάσταση στην διοίκηση των εταιρειών 
του ομίλου ΚΕΘΟ.» 

III. Στο άρθρο 4ε παρ. 1, 2 και 3 του ν. 703/1977, ως 
ισχύει, προβλέπεταί: 

Παρ. 1 «Με την επιφύλαξη των διατάξεων των επόμε¬ 
νων παραγράφων 2 και 3, απαγορεύεται η πραγματο¬ 
ποίηση συγκέντρωσης μέχρι την έκδοση μίας από τις 
αποφάσεις που προβλέπονται στις παρ. 2, 3 και 6 του 
άρθρου 4δ ...». 

Παρ. 2 «Οι διατάξεις της προηγούμενης παραγράφου δεν 
παρακωλύουν την πραγματοποίηση δημόσιας προσφοράς 
αγοράς ή ανταλλαγής ή την απόκτηση, στα πλαίσια χρη¬ 
ματιστηριακών συναλλαγών, συμμετοχής που εξασφαλίζει 
τον έλεγχο μιας επιχείρησης, εφόσον οι πράξεις αυτές 
έχουν γνωστοποιηθεί στην αρμόδια για τον ανταγωνισμό 
Υπηρεσία μέσα στην (ΙΟημερη) προθεσμία που προβλέπε- 
ται στο άρθρο 4β της παρ. 1 και υπό τον όρο ότι ο αποκτών 
δεν ασκεί τα δικαιώματα ψήφου που συνδέονται με τους 
συγκεκριμένους τίτλους ή τα ασκεί μόνο για να διατηρήσει 
την πλήρη αξία της επένδυσής του και βάσει ειδικής άδει¬ 
ας, η οποία παρέχεται από την Επιτροπή Ανταγωνισμού, 
σύμφωνα με την επόμενη παρ. 3». 

Παρ. 3 «Η Επιτροπή Ανταγωνισμού μπορεί, ύστερα από 
αίτηση των ενδιαφερομένων, να επιτρέψει παρέκκλιση 
από τις υποχρεώσεις που αναφέρονται στις παρ. 1 και 2, 
προκειμένου να αποφευχθούν σοβαρές ζημιές σε βάρος 
μιας ή περισσότερων επιχειρήσεων τις οποίες αφορά η 
πράξη συγκέντρωσης ή σε βάρος τρίτου. Στην απόφα¬ 
ση που επιτρέπει την παρέκκλιση, μπορεί να τίθενται 
όροι και υποχρεώσεις για την εξασφάλιση συνθηκών 
αποτελεσματικού ανταγωνισμού και την αποτροπή κα¬ 
ταστάσεων που θα μπορούσαν να δυσχεράνουν την 
εκτέλεση τυχόν απαγορευτικής οριστικής απόφασης. 
Η άδεια παρέκκλισης μπορεί να ζητείται και να παρέ¬ 
χεται οποτεδήποτε είτε πριν από τη γνωστοποίηση 
είτε μετά τη συναλλαγή. Η απόφαση που επιτρέπει την 
παρέκκλιση, μπορεί να ανακληθεί από την Επιτροπή 
Ανταγωνισμού, αν συντρέχει κάποιος από τους λόγους 
που αναφέρονται στην παρ. 12 του άρθρου 4δ». 

Σύμφωνα με τα στοιχεία του φακέλου και τα προ- 
φορικώς κατά τη συζήτηση της κρινόμενης αίτησης 
αναπτυχθέντα από τους πληρεξουσίους των αιτούντων 
μερών, διαπιστώθηκαν έντονες ανοδικές τάσεις της με¬ 
τοχής της ΚΕΟΟ κατά το διάστημα 2.1.2007 έως 5.2.2007. 

Συγκεκριμένα, η μετοχή της ΚΕΘΟ, η οποία κατά το 
τελευταίο εξάμηνο δεν παρουσίαζε έντονες διακυμάν¬ 
σεις, εμφάνισε, κατά την εν λόγω περίοδο, συνολική 
άνοδο της τάξης του 70%, κλείνοντας, από 1,82 Ευρώ 
στις 2.1.2007, στα 3,10 ευρώ στις 5.2.2007. Μάλιστα, οι 
εντονότερες αυξήσεις στην τιμή της μετοχής συνέπεσαν 
με την προηγούμενη της κατάρτισης του προσυμφώ¬ 
νου (12.1.2007), με την προηγούμενη της κατάθεσης της 
γνωστοποίησης (24.1.2007) και με τη δημοσίευσή της 
στην εφημερίδα «Ημερήσια» (29.1.2007). 

Κατά την εκτίμηση της Επιτροπής Ανταγωνισμού 
- Τμήμα Α', η κύρια αιτία που οδηγεί την τιμή της με¬ 
τοχής της ΚΕΘΟ σε υψηλά επίπεδα είναι η προσδοκία 
του επενδυτικού κοινού της υποχρεωτικής δημόσιας 
προσφοράς που θα υποβάλλει η ΝΗΡΕΑΣ για την αγο¬ 
ρά των λοιπών μετοχών της ΚΕΘΟ, όταν ολοκληρωθεί 
η γνωστοποιηθείσα συγκέντρωση. Γιατί η προσφερό- 
μενη στους μετόχους τιμή δεν καθορίζεται ελεύθερα 
από την εξαγοράζουσα αλλά τα κατώτατα όριά της 
προβλέπονται από την κείμενη νομοθεσία. Συγκεκρι¬ 
μένα, σύμφωνα με την παράγραφο 4 του άρθρου 9 του 
ν.3461/2006, «σε περίπτωση υποβολής υποχρεωτικής 
δημόσιας πρότασης, ως εύλογο και δίκαιο αντάλλαγμα 
κατά την έννοια της παραγράφου 1 του άρθρου 7 θεω¬ 
ρείται τίμημα σε μετρητά ανά μετοχή το οποίο δεν μπο¬ 
ρεί να είναι κατώτερο: (α) από τη μέση χρηματιστηριακή 
τιμή της κινητής αξίας, που αποτελεί αντικείμενο της 
υποχρεωτικής δημόσιας πρότασης, κατά τους έξι (6) μή¬ 
νες που προηγούνται της ημερομηνίας κατά την οποία 
ο προτείνων κατέστη υπόχρεος να υποβάλει δημόσια 
πρόταση, ούτε (β) από την υψηλότερη τιμή στην οποία 
το υπόχρεο πρόσωπο ή κάποιο από τα πρόσωπα που 
ενεργούν για λογαριασμό του ή συντονισμένα με αυτό, 
απέκτησε κατά τους δώδεκα (12) μήνες που προηγούνται 
της ημερομηνίας κατά την οποία ο προτείνων κατέστη 
υπόχρεος να υποβάλει δημόσια πρόταση, κινητές αξίες 
που αποτελούν αντικείμενο της δημόσιας πρότασης». 

Κατά συνέπεια, όσο καθυστερεί η διενέργεια της 
υποχρεωτικής δημόσιας πρότασης, υπάρχει κίνδυνος 
σοβαρός ζημίας των Αγοραστών από την περαιτέρω 
άνοδο της τιμής της μετοχής της ΚΕΘΟ, καθόσον αυ¬ 
τοί θα υποχρεωθούν να καταβάλουν τίμημα κατά πολύ 
υψηλότερο από την αντικειμενική αγοραία αξία της 
εξαγοραζόμενης. Εν όψει όλων των ανωτέρω, κατά την 
κρίση της Επιτροπής Ανταγωνισμού - Τμήμα Α', η υπό 
κρίση αίτηση για χορήγηση άδειας παρέκκλισης από 
τις υποχρεώσεις του άρθρου 4ε παρ. 1 του ν. 703/1977 
είναι βάσιμη και πρέπει να γίνει δεκτή. 

Επισημαίνεται ότι οι επικαλούμενες από τα μέρη ζημιές 
θα μπορούν να αποφευχθούν με μόνη την κτήση των 
μετοχών, χωρίς να απαιτείται και η πλήρης άσκηση των 
δικαιωμάτων που απορρέουν από αυτές. Ως εκ τούτου, 
κρίνεται ότι στην υπό κρίση περίπτωση, θα πρέπει να 
επιβληθεί όρος, ώστε οι αγοραστές να δεσμεύονται στην 
άσκηση των δικαιωμάτων ψήφου που συνδέονται με τους 
αποκτηθησόμενους τίτλους μόνο για να διατηρήσουν 
την πλήρη αξία της επένδυσής τους. Κάθε δε σχετική 
ενέργειά τους θα πρέπει να την κοινοποιούν στην Επι¬ 
τροπή Ανταγωνισμού, μέχρι την έκδοση της οριστικής 
απόφασης επί της γνωστοποιηθείσας συγκέντρωσης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού (Τμήμα Α'): 

I. Δέχεται την με υπ’ αριθμ. 549/29.1.2007 αίτηση της 
εταιρείας ΝΗΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε. και του 
Αριστείδη Μπελλέ. 


II. Επιτρέπει στους αιτούντες παρέκκλιση από τις υπο¬ 
χρεώσεις που αναφέρονται στο άρθρο 4ε παράγραφος 
1 του ν.703/1977, ως ισχύει, για την πραγματοποίηση της 
από 13.1.2007 προσυμφωνηθείσας εξαγοράς μετοχών 
που αντιστοιχούν στο 51% του μετοχικού κεφαλαίου 
της εταιρείας ΚΕΘΟ Α.Ε., υπό τους όρους ότι: α) θα 
ασκούν τα δικαιώματα ψήφου που συνδέονται με τους 
συγκεκριμένους τίτλους μόνο για να διατηρήσουν την 
πλήρη αξία της επένδυσής τους, και β) θα γνωρίζουν 
κάθε σχετική ενέργειά τους στην Επιτροπή, μέχρι την 
έκδοση της οριστικής απόφασής της. 

Η παρούσα απόφαση δεν προδικάζει την οριστική 
κρίση και απόφαση της Επιτροπής ως προς τη νομιμό¬ 
τητα της γνωστοποιηθείσας συγκέντρωσης βάσει των 
άρθρων 4γ και 4δ του ν. 703/1977, ως ισχύει, μετά την 
εξέταση της τελευταίας επί της ουσίας. 

Η απόφαση εκδόθηκε την 8 η Φεβρουάριου 2007. 

Η απόφαση να δημοσιευθεί στην Εφημερίδα της 
Κυβερνήσεως, σύμφωνα με το άρθρο 25 παρ. 6 του 
ισχύοντος Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 1890/Β'/29.12.2006). 

0 Προεδρεύων Η Γραμματέας 

του Α' Τμήματος 

ΑΡΙΣΤ. ΚΟΜΙΣΟΠΟΥΛΟΣ ΟΛΓΑ - ΑΝΙΤΑ ΡΑΦΤΟΠΟΥΛΟΥ 

-♦- 

ΑΠΟΦΑΣΗ 1 330Λ//2007 (3) 

Λήψη απόφασης επί της προηγούμενης γνωστοποίησης, 
σύμφωνα με το άρθρο 4β του ν. 703/1977, της συ¬ 
γκέντρωσης επιχειρήσεων που αφορά συγχώνευση 
με απορρόφηση της εταιρείας ΥΠΕΡΚΑΤΑΣΤΗΜΑΤΑ 
ΓΕΝΙΚΩΝ ΠΩΛΗΣΕΩΝ ΑΡΙΣΤΑ Α.Ε. από την εταιρεία 
ΑΤΛΑΝΤΙΚ ΣΟΥΠΕΡ ΜΑΡΚΕΤ Α.Ε.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

Συνεδρίασε στην Αίθουσα Συνεδριάσεων του 1 ου ορό¬ 
φου του κτιρίου των γραφείων της, επί της οδού Κό- 
τσικα ΙΑ, Αθήνα, την 11 η Ιανουάριου 2007, ημέρα Πέμπτη 
και ώρα 14:00, με την εξής σύνθεση: 

Προεδρεύων: Αριστομένης Κομισόπουλος 

Μέλη: Φαίδων Στράτος, Βασίλειος Πατσουράτης, λόγω 
κωλύματος του τακτικού μέλους Γαρυφαλιάς Αθανασί¬ 
ου, Δημήτριος Γιαννέλης και Ελίζα Αλεξανδρίδου 

Γ ραμματέας: Όλγα - Ανίτα Ραφτοπούλου, λόγω κωλύ¬ 
ματος της τακτικής Αικατερίνης Τριβέλη 

Θέμα της συνεδρίασης ήταν η λήψη απόφασης επί της 
προηγούμενης γνωστοποίησης, σύμφωνα με το άρθρο 
4β του ν. 703/1977, της συγκέντρωσης επιχειρήσεων 
που αφορά συγχώνευση με απορρόφηση της εταιρείας 
ΥΠΕΡΚΑΤΑΣΤΗΜΑΤΑ ΓΕΝΙΚΩΝ ΠΩΛΗΣΕΩΝ ΑΡΙΣΤΑ Α.Ε. 
από την εταιρεία ΑΤΛΑΝΤΙΚ ΣΟΥΠΕΡ ΜΑΡΚΕΤ Α.Ε.Ε. 

Στη συζήτηση είχε νομίμως κλητευθεί και παρίστατο 
η εταιρία ΑΤΛΑΝΤΙΚ ΣΟΥΠΕΡ ΜΑΡΚΕΤ Α.Ε.Ε. δια των 
πληρεξουσίων δικηγόρων της Ευθυμία Κινινή και Νικο¬ 
λάου Σωτηρίου. 

1 Από την παρούσα απόφαση έχουν παραλείψθεί, σύμφωνα με 
το άρθρο 26 παρ.7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 1890/Β'/29.12.2006), τα στοιχεία 
εκείνα, τα οποία κρίθηκε ότι αποτελούν επιχειρηματικό απόρρη¬ 
το. Στη θέση των στοιχείων που έχουν παραλειφθεί υπάρχει η 
ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 

Στην αρχή της συζήτησης, τον λόγο έλαβε η Γενική 
Εισηγήτρια Σοφία Καμπερίδου, Προϊστάμενη της Α' Δι¬ 
εύθυνσης Εφαρμογής της Γ ενικής Διεύθυνσης Ανταγω¬ 
νισμού (εφεξής Γ,Δ.Α.) και εκτελούσα χρέη αναπλήρωσης 
του Γ ενικού Διευθυντή, η οποία ανέπτυξε τη γραπτή ει¬ 
σήγηση (υπ’ αριθμ. 7255/15.11.06) της Υπηρεσίας και πρό- 
τεινε «(α) τη μη απαγόρευση της από 5.8.2002 γνωστο- 
ποιηθείσας συγχώνευσης με απορρόφηση της εταιρείας 
ΥΠΕΡΚΑΤΑΣΤΗΜΑΤΑ ΓΕΝΙΚΩΝ ΠΩΛΗΣΕΩΝ ΑΡΙΣΤΑ Α.Ε. 
από την εταιρεία ΑΤΛΑΝΤΙΚ ΣΟΥΠΕΡ ΜΑΡΚΕΤ Α.Ε.Ε. (β) 
Να επιβληθεί στις υπόχρεες προς γνωστοποίηση εται¬ 
ρείες ΑΤΛΑΝΤΙΚ ΣΟΥΠΕΡ ΜΑΡΚΕΤ ΑΝΩΝΥΜΗ ΕΜΠΟΡΙΚΗ 
ΕΤΑΙΡΕΙΑ και ΥΠΕΡΚΑΤΑΣΤΗΜΑΤΑ ΓΕΝΙΚΩΝ ΠΩΛΗΣΕΩΝ 
ΑΡΙΣΤΑ Α.Ε. πρόστιμο για την υπαίτια πρόωρη πραγ¬ 
ματοποίηση της συγκέντρωσης, κατά παράβαση του 
άρθρου 4ε παρ. 1 ν. 703/1977, ως ίσχυε.» 

Με την ολοκλήρωση της ακροαματικής διαδικασίας, 
ο Προεδρεύων της Ε.Α. έδωσε προθεσμία στην ενδια- 
φερόμενη εταιρεία έως την 22 α Ιανουάριου 2007 για να 
υποβάλουν υπόμνημα. 

Κατόπιν η Επιτροπή Ανταγωνισμού συνήλθε σε δι¬ 
άσκεψη την 1 η Φεβρουάριου 2007, ημέρα Πέμπτη και 
ώρα 12:30 στην ως άνω αίθουσα συνεδριάσεων του 1°“ 
ορόφου των Γ ραφείων της, και αφού έλαβε υπόψη της 
τα στοιχεία του φακέλου της κρινόμενης υπόθεσης, την 
Εισήγηση της Γ.Δ.Α., το σχετικό ενημερωτικό σημείωμα 
της Τριμελούς Επιτροπής που καταρτίσθηκε σύμφωνα 
με την υπ’ αριθμ. 987/25.9.2006 απόφαση της Ολομέλειας 
της Επιτροπής Ανταγωνισμού, τις απόψεις που διατύπω¬ 
σε η ενδιαφερόμενη εταιρεία, τόσο προφορικώς κατά 
τη συζήτηση της υπόθεσης, όσο και με το υπόμνημα 
που υπέβαλε, 

ΣΚΕΦΘΗΚΕ ΩΣ ΕΞΗΣ: 

I. Στο άρθρο 33 παρ. 9 του ν. 3373/2005 (ΦΕΚ Α' 188/ 
2.8.2005), ορίζεται ότι «Συγκεντρώσεις που έχουν πραγ¬ 
ματοποιηθεί ή γνωστοποιηθεί στην Επιτροπή Ανταγω¬ 
νισμού, κατ’ εφαρμογή του άρθρου 4β του ν. 703/1977, 
μέχρι την δημοσίευση του παρόντος νόμου, κρίνονται 
σύμφωνα με τις διατάξεις του ν. 703/1977, όπως αυτές 
ίσχυαν πριν από την αντικατάσταση ή τροποποίησή 
τους με τις διατάξεις του παρόντος νόμου». 

Η υπό κρίση συγκέντρωση από τις εταιρείες ΥΠΕΡΚΑ¬ 
ΤΑΣΤΗΜΑΤΑ ΓΕΝΙΚΩΝ ΠΩΛΗΣΕΩΝ ΑΡΙΣΤΑ Α.Ε. (εφεξής 
ΑΡΙΣΤΑ) και ΑΤΛΑΝΤΙΚ ΣΟΥΠΕΡ ΜΑΡΚΕΤ Α.Ε.Ε. (εφεξής 
ΑΤΛΑΝΤΙΚ) γνωστοποιήθηκε στην Επιτροπή Ανταγω¬ 
νισμού την 5.8.2002 (υπ’ αριθμ. 2571) και ως εκ τού¬ 
του θα πρέπει να κριθεί σύμφωνα με τις διατάξεις του 
ν.703/1977 που ίσχυαν πριν από την 2.8.2005. 

Στο άρθρο 4δ του ν. 703/1977, όπως ίσχυε (βλ. 
ν.2296/1995, άρθρο 2, παρ. 5) ορίζετο «Αν η Επιτροπή 
Ανταγωνισμού διαπιστώσει ότι η γνωστοποιηθείσα συ¬ 
γκέντρωση, μετά τυχόν τροποποιήσεις που επέφεραν οι 
συμμετέχουσες επιχειρήσεις, δεν μπορεί να περιορίσει 
σημαντικά τον ανταγωνισμό, εκδίδει σχετική απόφαση, 
μέσα σε προθεσμία δύο (2) μηνών από την εισαγωγή 
της υπόθεσης σε αυτή». 

Μέχρι δε την έκδοση της απόφασης αυτής απαγορεύ¬ 
εται η πραγματοποίηση της συγκέντρωσης όπως ορίζε¬ 
ται στο άρθρο 4ε παρ. 1 του ν. 703/1977 (βλ. ν.2296/1995, 
άρθρο 2, παρ. 6). Σε περίπτωση δε υπαίτιας παράβασης 
της απαγόρευσης αυτής η Επιτροπή επιβάλλει στους 
κατά την παρ. 3 του άρθρου 4β υπόχρεους προς γνω¬ 
στοποίηση πρόστιμο ύψους τουλάχιστον δέκα εκατομ¬ 


μυρίων (10.000.000) δρχ., το οποίο δεν υπερβαίνει το 
δεκαπέντε τοις εκατό (15%) του συνολικού κύκλου ερ¬ 
γασιών, όπως αυτός ορίζεται στο άρθρο 4 στ. 

Ενώ σε περίπτωση που έχει ήδη πραγματοποιηθεί η 
ως άνω συγκέντρωση πριν από την έκδοση της από¬ 
φασης επί της γνωστοποιήσεως της, η Επιτροπή Αντα¬ 
γωνισμού μπορεί να διατάξει με απόφασή της χωρίς 
τήρηση προθεσμίας, τον διαχωρισμό των επιχειρήσεων 
(βλ. άρθ. 4ε παρ. 1, 3 και 4 του ν. 703/1977, όπως διαμορ¬ 
φώθηκαν από τις διατάξεις (α) της παρ. 6 του άρθρου 
2 του ν. 2296/1995 (ΦΕΚ Α' 43/24.2.1995) και (β) της παρ. 
7 του άρθρου 9 του ν. 2741/1999 (ΦΕΚ Α' 199/28.9.1999). 
Αυτονόητο είναι ότι η εξουσία αυτή παρέχεται στην Επι¬ 
τροπή Ανταγωνισμού, να ελέγξει, χωρίς τήρηση προθε¬ 
σμίας, κάθε συγκέντρωση που πραγματοποιήθηκε πριν 
από την έκδοση της σχετικής επ’ αυτής προηγούμενης 
απόφασής της και ουδόλως εξαρτάται από το τελικό 
διατακτικό της απόφασης αυτής περί της εγκρίσεως ή 
της απαγορεύσεως της ελεγχόμενης συγκεντρώσεως 
και την εφαρμογή, κατ’ ακολουθίαν, για κάθε περίπτωση 
των σχετικών διατάξεων. 

Κατά συνέπεια, και ανεξάρτητα από τη φύση των προ¬ 
θεσμιών που προβλέπονται στις παραγράφους 2 και 3 
του άρθρου 4δ ν. 703/1977, για την έκδοση απόφασης 
επί γνωστοποιηθείσης συγκέντρωσης, ως εντόνως εν¬ 
δεικτικών και ουχί αποκλειστικών ή ανατρεπτικών, όπως 
τούτο προκύπτει αναμφίβολα και από τα προβλεπόμενα 
στην παράγραφο 1 των μεταβατικών διατάξεων του 
άρθρου 33 του ν. 3373/2005, στην υπό κρίση περίπτωση, 
η συγκέντρωση των δύο ως άνω εταιριών ΑΡΙΣΤΑ και 
ΑΤΛΑΝΤΙΚ που πραγματοποιήθηκε στις 23.8.2002, με 
την έκδοση της αριθμ. Κ2-10692 εγκριτικής της συγχώ¬ 
νευσης Απόφασης του Υφυπουργού Ανάπτυξης και της 
καταχώρησης αυτής στο Μητρώο Ανωνύμων Εταιριών, 
ήτοι εντός 18 ημερών από της προηγούμενης γνωστο¬ 
ποίησης αυτής κατά την 5.8.2002 και, ενώ υπολειπόταν 
42 ακόμη ημέρες για τη συμπλήρωση της προθεσμίας 
των δύο μηνών για έκδοση της σχετικής απόφασης, 
πραγματοποιήθηκε κατά παράβαση των ανωτέρω δι¬ 
ατάξεων του άρθρου 4δ παρ. 4 και 4ε παρ. 1 και απο¬ 
τελεί παράβαση, η οποία συνεπάγεται την εφαρμογή 
της διατάξεως της ανωτέρω παρ. 4 του άρθρ. 4ε του 
ν. 703/1977 που παρέχει, ως ελέχθη, την εξουσία στην 
Επιτροπή Ανταγωνισμού, χωρίς τήρηση προθεσμίας, 
να ελέγξει την παρανόμως πραγματοποιηθείσα κατά 
τα ανωτέρω συγκέντρωση των εταιρειών ΑΡΙΣΤΑ και 
ΑΤΛΑΝΤΙΚ. 

Ύστερα από τα προεκτεθέντα, τα αντίθετα υπό της 
εταιρείας ΑΤΛΑΝΤΙΚ υποστηριζόμενα περί δήθεν “κατά 
χρόνο” αναρμοδιότητας της Επιτροπής Ανταγωνισμού, 
κρίνονται απορριπτέα ως μη νόμιμα και αβάσιμα. 

II. Την 5.8.2002 (υπ’ αριθμ. 2571) γνωστοποιήθηκε στην 
Επιτροπή Ανταγωνισμού από τις εταιρείες ΥΠΕΡΚΑΤΑ¬ 
ΣΤΗΜΑΤΑ ΓΕΝΙΚΩΝ ΠΩΛΗΣΕΩΝ ΑΡΙΣΤΑ ΑΝΩΝΥΜΟΣ 
ΕΤΑΙΡΕΙΑ (εφεξής ΑΡΙΣΤΑ) και ΑΤΛΑΝΤΙΚ ΣΟΥΠΕΡ ΜΑΡ¬ 
ΚΕΤ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ (εφεξής ΑΤΛΑΝΤΙΚ) 
«Σχέδιο Σύμβασης Συγχώνευσης με Απορρόφηση» (εφε¬ 
ξής ως ΣΣΣΑ) της πρώτης από τη δεύτερη, το οποίο 
υπεγράφη την 14.4.2002 από τα Διοικητικά Συμβούλια 
των παραπάνω εταιρειών, κατόπιν της από 30.3.2002 
απόφασής τους να ξεκινήσει η διαδικασία της μεταξύ 
τους συγχώνευσης. 

Σύμφωνα με τα προβλεπόμενα στο εν λόγω ΣΣΣΑ, 
το μετοχικό κεφάλαιο της ΑΤΛΑΝΤΙΚ, το οποίο στις 
31.3.2002 ανερχόταν σε 24.943.188,60 ευρώ, επρόκειτο να 
αυξηθεί κατά 1.752.588 ευρώ, ποσό που αντιστοιχούσε 
στο καταβεβλημένο κατά την 31.3.2002 μετοχικό κεφά¬ 
λαιο της ΑΡΙΣΤΑ, έτσι ώστε με την ολοκλήρωση της 
συγχώνευσης, το μετοχικό κεφάλαιο της απορροφού- 
σας εταιρείας να ανέρχεται στο ποσό των 26.695.776,60 
Ευρώ και να διαιρείται σε 29.661.974 ονομαστικές μετο¬ 
χές, αξίας 0,90 ευρώ η κάθε μία. Από τις παραπάνω νέες 
μετοχές, 1.670.000 (ήτοι ποσοστό 5,63%) θα λάμβαναν 
οι μέτοχοι της απορροφούμενης και 27.991.974 (ήτοι 
ποσοστό 94,37%) θα λάμβαναν οι μέτοχοι της απορ- 
ροφούσας εταιρείας. 

Το από 14.4.2002 ΣΣΣΑ εγκρίθηκε από τους μετόχους 
των ΑΤΛΑΝΤΙΚ και ΑΡΙΣΤΑ στις έκτακτες Γενικές Συ¬ 
νελεύσεις (Γ.Σ.) των μετόχων τους, που έλαβαν χώρα 
την 26.7.2002. 

Την 26.8.2002 (υπ’ αριθμ. 2697) κοινοποιήθηκε από 
τη Γενική Γραμματεία Εμπορίου του Υπουργείου Ανά¬ 
πτυξης, η με αριθμ. Κ2-10692/23.8.2002 απόφαση του 
Υφυπουργού Ανάπτυξης με την οποία εγκρίθηκε η συγ¬ 
χώνευση των δύο εταιρειών και όπως προκύπτει από 
έγγραφο που προσκομίστηκε από τα μέρη (υπ’ αριθμ. 
3592/25.10.2002) η εν λόγω απόφαση καταχωρήθηκε στο 
Μητρώο Ανωνύμων Εταιρειών την ίδια μέρα, 23.8.2002. 

III. ΟΙ ΣΥΜΜΕΤΕΧΟΥΣΕΣ ΕΠΙΧΕΙΡΗΣΕΙΣ 

1. ΑΤΛΑΝΤΙΚ ΣΟΥΠΕΡ ΜΑΡΚΕΤ Α.Ε.Ε. (απορροφούσα) 

Η εταιρεία προήλθε από τη συγχώνευση των εταιρειών 
ΑΤΛΑΝΤΙΚ Α.Ε. και ΦΑΡΜΑ ΤΕΤΡΑΣ ΑΕΒΕ την 31.7.1997. 
Η συγχωνευθείσα τότε ΑΤΛΑΝΤΙΚ Α.Ε. είχε ιδρυθεί το 
1980 από τον Παναγιώτη Αποστόλου. Η εταιρεία είναι 
εισηγμένη στο Χρηματιστήριο Αξιών Αθηνών από τον 
Δεκέμβριο 2000, έχει έδρα στον Δήμο Αλίμου Αττικής 
(Λεωφ. Βουλιαγμένης 516) και κύριο σκοπό την χονδρική 
και λιανική πώληση ειδών διατροφής και λοιπών ειδών 
σούπερ μάρκετ (δ/Μ) καθώς και τις εισαγωγές και εξα¬ 
γωγές των ειδών αυτών. 

Με βάση τα στοιχεία του φακέλου της υπόθεσης, 
κατά τον χρόνο της γνωστοποίησης, η εταιρεία διέθετε 
συνολικά 152 καταστήματα λιανικής πώλησης, από τα 
οποία 74 στο νομό Αττικής και τα υπόλοιπα στους νο¬ 
μούς: Βοιωτίας, Φθιώτιδος, Εύβοιας, Αιτωλοακαρνανίας, 
Αχαίας, Κορινθίας, Μεσσηνίας, Αργολίδος, Αρκαδίας, 
Λακωνίας, Κυκλάδων (Σύρος, Πάρος, Μήλος, Νάξος), 
Λέσβου, Σάμου, Λαρίσης, Ιωαννίνων, Αρτας, Πρεβέζης, 
Ημαθίας, Τρικάλων και Θεσσαλονίκης. Επίσης διέθετε 
13 καταστήματα χονδρικής πώλησης (ΘαεΙι & Θαπγ) και 
4 αποθήκες. 

Η μετοχική σύνθεσή της, σύμφωνα με τα στοιχεία της 
Έκτακτης Γ.Σ. της 26.7.2002, δηλ. προ της συγχώνευ¬ 
σης με την ΑΡΙΣΤΑ, είχε ως ακολούθως: ΣΑΝΥΟ ΕΛΛΑΣ 
ΑΝΩΝΥΜΗ ΣΥΜΜΕΤΟΧΙΚΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ 
ΕΤΑΙΡΕΙΑ 20,00%, Περικλής Αποστόλου 16,07%, Ελπί¬ 
δα Αποστόλου 16,07%, Εμμανουήλ Αποστόλου 16,07%, 
Παρθενόπη Αποστόλου 3,89%, Παναγιώτης Αποστόλου 
2,85%, ΟΙΤΙΒΑΝΚ (δννίΙζθΓίαηό) 1,28%, Επενδυτικό κοινό 
23,77%. 

Η μετοχική σύνθεση της ΑΤΛΑΝΤΙΚ μετά τη συγχώ¬ 
νευση με την ΑΡΙΣΤΑ, όπως προκύπτει από τα προσκο- 
μισθέντα από τα μέρη στοιχεία, θα είχε ως ακολού¬ 
θως: ΣΑΝΥΟ ΕΛΛΑΣ ΣΥΜΜΕΤΟΧΙΚΗ ΑΕΒΕ, 3.963.030 
μετοχές, 13,361%, ΜΕΤΑΛΛΟΥΡΓΙΚΗ Α.Ε., 3.895.120 με¬ 


τοχές, 13,132%, Περικλής Αποστόλου, 3.739.552 μετοχές, 
12,607%, Ελπίδα Αποστόλου, 3.739.552 μετοχές, 12,607%, 
Εμμανουήλ Αποστόλου, 3.739.552 μετοχές, 12,607%, Πα¬ 
ναγιώτης Αποστόλου, 564.918 μετοχές, 1,905%, Παρθενό¬ 
πη συζ. Παναγ. Αποστόλου, 771.380 μετοχές, 2,601% και 
Επενδυτικό κοινό, 9.248.870 μετοχές, 31,180%. 

Σύμφωνα δε με τα αναγραφόμενα στην ιστοσελίδα 
της ΑΤΛΑΝΤΙΚ, η μετοχική σύνθεση της εταιρείας την 
20.4.2006 είχε ως εξής: ΜΕΤΑΛΛΟΥΡΓΙΚΗ Α.Ε., 3.895.120 
μετοχές, 13,13%, Εμμανουήλ Αποστόλου, 3.114.631 με¬ 
τοχές, 10,50%, Περικλής Αποστόλου, 3.114.631 μετοχές, 
10,50%, Ελπίδα Αποστόλου, 3.114.631 μετοχές, 10,50%, 
Εμμαν - Περ - Ελπ Αποστόλου, 2.100.969 μετοχές, 7,08%, 
δΑΝΥΟΟΟΜ ΑΕΒΕ, 1.878.435 μετοχές, 6,33%, ΑΤΛΑΝΤΙΚ 
Α.Ε., 1.506.618 μετοχές, 5,08%, Γαληνός Λαουτάρης, 
1.498.087 μετοχές, 5,05% και Επενδυτικό Κοινό, 9.438.852 
μετοχές, 31,82%. 

Το Καταστατικό της ΑΤΛΑΝΤΙΚ δεν περιέχει ειδικά 
δικαιώματα υπέρ συγκεκριμένων μετόχων. 

Περαιτέρω, κατά τα αναφερόμενα στην ιστοσελίδα 
της την 8.8.2002, το Διοικητικό Συμβούλιο (Δ.Σ.) της 
εταιρείας προ της συγχώνευσης αποτελούσαν οι: Εμμ. 
Αποστόλου (Πρόεδρος), Βαρβάρα Λαουτάρη (Α' Δ/νουσα 
Σύμβουλος), Περικλής Αποστόλου (Β' Δ/νων Σύμβουλος), 
Μαρία Λαουτάρη (Α' Αντιπρόεδρος), Ελπίδα Αποστόλου 
(Β' Αντιπρόεδρος), Κων/νος Τζαβάρας (Μέλος), Κων/ 
νος Ρούκος (Μέλος), Ιωάννης Πηλίδης (Μέλος), Γεώρ¬ 
γιος Καμπούρης (Μέλος) και Αθ. Παπαδιάς (Μέλος). Η 
ανωτέρω σύνθεση του Δ.Σ. παρέμεινε η ίδια και μετά 
την απορρόφηση της ΑΡΙΣΤΑ, όπως προκύπτει από την 
ανακοίνωση καταχώρησης στο Μ.Α.Ε. στοιχείων της 
ΑΤΛΑΝΤΙΚ σχετικά με την ανασυγκρότηση του Δ.Σ. σε 
σώμα και της χορήγησης δικαιωμάτων εκπροσώπησης 
και δέσμευσης της εταιρείας (ΦΕΚ 920/3.2.2003). Κατά 
δήλωση των μερών ο έλεγχος της νέας ενοποιημένης 
εταιρείας θα ασκείτο από το εν λόγω Δ.Σ. (υπ’ αριθμ. 
1373/17.4.2003). 

Περαιτέρω, σύμφωνα με τα στοιχεία του φακέλου της 
υπόθεσης, η ΑΤΛΑΝΤΙΚ ήλεγχε και ελέγχει με ποσοστό 
53% την εταιρεία ΚΥΨΕΛΗ Α.Ε. ΠΑΡΟΧΗΣ ΥΠΗΡΕΣΙΩΝ 
ΣΕ ΣΟΥΠΕΡ ΜΑΡΚΕΤ ΤΡΟΦΙΜΩΝ με διακριτικό τίτλο 
(δ.τ.) «ΚΥΨΕΛΗ Α.Ε.» (εφεξής ΚΥΨΕΛΗ), η οποία έχει 
ως αντικείμενο την παροχή υπηρεσιών “πΐ3Γΐ<θΙίη9” και 
“ΙοοίεΙίοε” σε σούπερ μάρκετ ειδών διατροφής και λοιπών 
συναφών ειδών. 

Από τα στοιχεία του φακέλου της υπόθεσης προκύ¬ 
πτει ότι κατά το χρόνο υποβολής της γνωστοποίησης 
η ΑΤΛΑΝΤΙΚ ήλεγχε με ποσοστό 98,47% και την εται¬ 
ρεία ΣΟΥΠΕΡ ΜΑΡΚΕΤ ΓΑΛΗΝΟΣ - ΜΠΑΛΗΣ Α.Ε. με δ.τ. 
«ΠΑΛΜΟΣ Α.Ε.» (εφεξής ΠΑΛΜΟΣ), την οποία πούλησε το 
2002 αφού είχε πρώτα απορροφήσει το 2001 τον κλάδο 
λιανικών πωλήσεών της. Η εταιρεία δραστηριοποιείτο 
στην εμπορία τροφίμων, ειδών διατροφής, ποτών, ζύθου, 
αναψυκτικών, ειδών γενικού εμπορίου, τυποποιημένων 
προϊόντων, ειδών ένδυσης, καθώς και με την ίδρυση 
εργαστηρίων ή εργοστασίων παραγωγής των ειδών 
αυτών. 

Επίσης προκύπτει ότι η Βαρβάρα Λαουτάρη (Δ/νουσα 
Σύμβουλος της ΑΤΛΑΝΤΙΚ) κατέχει (α) ποσοστό 60% 
στο μ.κ. της εταιρείας [...] και (β) ποσοστό 15,60% στην 
εταιρεία [...]. Με το ίδιο ποσοστό συμμετείχε στην [...] 
και η Μαρία Λαουτάρη (Αντιπρόεδρος Δ.Σ. της ΑΤΛΑ- 
ΝΤΙΚ). Ο Εμμ. Αποστόλου (Πρόεδρος Δ.Σ. της ΑΤΛΑΝΤΙΚ) 

συμμετείχε στο Δ.Σ. της ΚΥΨΕΛΗ, ως Πρόεδρος και 
Δ/νων Σύμβουλος, καθώς και στο Δ.Σ. της ΠΑΛΜΟΣ, ως 
Αντιπρόεδρος Δ.Σ.. Στο Δ.Σ. της τελευταίας συμμετείχε 
και η Βαρβάρα Λαουτάρη, ως Δ/νουσα Σύμβουλος. 

Ο κύκλος εργασιών της ΑΤΛΑΝΤΙΚ στην εθνική αγορά 
το 2001 ανήλθε σε 281.814.436,45 Ευρώ, ενώ ως όμιλος, 
με βάση τον ενοποιημένο ισολογισμό και τα αντίστοιχα 
αποτελέσματα χρήσης της, σε 386.046.191,1 Ευρώ. 

2. ΥΠΕΡΚΑΤΑΣΤΗΜΑΤΑ ΓΕΝΙΚΩΝ ΠΩΛΗΣΕΩΝ ΑΡΙΣΤΑ 
Α.Ε. (απορροφηθείσα) 

Η ΑΡΙΣΤΑ είχε την έδρα της στο Νομό Θεσσαλονίκης 
και δραστηριοποιείτο στη χονδρική και λιανική πώληση 
ειδών 3/Μ. Σύμφωνα με τα προσκομισθέντα στοιχεία, το 
2002 διέθετε 19 καταστήματα λιανικής πώλησης, από τα 
οποία 15 στο Νομό Θεσσαλονίκης και 4 στο Ν. Μαγνη¬ 
σίας (Βόλος). Διέθετε επίσης ένα κατάστημα χονδρικής 
πώλησης στο 13° χλμ. Θεσ/νίκης - Χαλκηδόνας και συ¬ 
νεργάζονταν με τη μέθοδο ίΓαποάΙδίηρ με καταστήματα, 
τα οποία την 31.12.2001 αριθμούσαν τα 162. 

Η μετοχική σύνθεση της την 31.3.2002 είχε ως ακολού¬ 
θως: [...], 12,614%, [...], 6,399%, [...], 4,342%, [...], 2,285%, [...], 
2,232%, [...], 2,110%, [...], 1,920%, [...], 1,706%, [...], 1,645%, [...], 
1,501%, [...], 1,417%, Λοιποί επενδυτές, 61,829%. 

Την εταιρεία διοικούσε Ιίμελές Δ.Σ. με Πρόεδρο και 
Δ/ντα Σύμβουλο τον Ιωάννη Πηλίδη, Αντιπρόεδρο τον 
Κων/νο Φραγγίδη και Μέλη τους Δημήτριο Μαλλιτζή, 
Γεώργιο Μπεκιαρούδη, Στέφ. Καλαμπάκα, Σωτ. Μιχαη- 
λίδη, Χαρίλαο Ανεσιάδη, Γαληνό Λαουτάρη, Νικ. Βαρελά, 
Ηλία Γώγο και Κων/νο Γκιουλμιχαλάκη. 

Επίσης, η ΑΡΙΣΤΑ συμμετείχε: α) Με ποσοστό 97,529% 
στην εταιρεία ΒΗΤΑ ΠΙ Α.Ε.Ε., η οποία ιδρύθηκε το 1986 
και αποτελεί μία από τις μεγαλύτερες χονδρεμπορικές 
εταιρείες της Βόρειας Ελλάδας, όπου και δραστηριο¬ 
ποιείται στο εμπόριο τυποποιημένων ζαχαρωδών προϊό¬ 
ντων, ψιλικών, χαρτικών, αναψυκτικών, ειδών διατροφής 
και συναφών ειδών. Κατά τα αναφερόμενα στην Ιστο¬ 
σελίδα της ΑΤΛΑΝΤΙΚ “Από το 2000, η ΒΗΤΑ ΠΙ έχει την 
αποκλειστική διανομή των προϊόντων της ΤΑ3ΤΥ/ΕΑΥ5 
στις περιοχές Θεσσαλονίκης, Δράμας, Καβάλας και Μα¬ 
γνησίας. Ταυτόχρονα, η εταιρία είναι ειδικός συνεργά¬ 
της και αποκλειστικός διανομέας των εταιριών ΑΒΕΖ, 
ί-Ε5ΕΙ_ και ΚΒΑΡΤ. Για την ΑΒΕΖ, το δίκτυο διανομής 
καλύπτει τις περιοχές Θεσσαλονίκης και Χαλκιδικής, για 
την ΕΕ3ΕΕ τις περιοχές Θεσσαλονίκης, Χαλκιδικής και 
Κιλκίς ενώ τέλος για την ΚΒΑΡΤ όλη την περιοχή της 
Θεσσαλονίκης. Σήμερα, η ΒΗΤΑ ΠΙ λειτουργεί κέντρα δι¬ 
ανομής και αποθηκευτικούς χώρους στην Θεσσαλονίκη, 
την Καβάλα και τον Βόλο.” Επίσης, στο Ετήσιο Δελτίο 
Χρήσης 2005 της ΑΤΛΑΝΤΙΚ αναφέρονται τα εξής: «Η θυ¬ 
γατρική ΒΗΤΑ ΠΙ Α.Ε. στις 26.9.2005 προέβη στην μείωση 
του μετοχικού κεφαλαίου της ποσού 378.525,00 ευρώ 
με σκοπό την απόσβεση συσσωρευμένων ζημιών, και σε 
ταυτόχρονη αύξηση αυτού ποσού 535.765,00 ευρώ, με 
συνέπεια την τελική αύξηση του μετοχικού κεφαλαίου 
της κατά ποσό 157.240 ευρώ. ... Το ποσό της αύξησης 
καλύφθηκε εξ ολοκλήρου από την εταιρεία μας με συ¬ 
νέπεια την αύξηση του ποσοστού συμμετοχής μας από 
97,53% σε 99,52%. Επίσης, ..., επειδή τα ίδια κεφάλαια 
της θυγατρικής ΒΗΤΑ ΠΙ Α.Ε. είναι μικρότερα του ημί- 
σεως (’ϊ) του μετοχικού της κεφαλαίου, συντρέχουν οι 
προϋποθέσεις εφαρμογής των διατάξεων του άρθρου 
47 του κ.ν. 2190/1920 και συνεπώς επιβάλλεται η ...εται¬ 
ρεία να λάβει τα προσήκοντα μέτρα, ώστε να αρθούν 


οι προϋποθέσεις εφαρμογής του άρθρου αυτού.», β) Με 
ποσοστό 100% στην εταιρεία ΒΗΤΑ ΠΙ ΚΑΒΑΛΑΣ Α.Ε. 
η οποία δραστηριοποιείτο στο εμπόριο τυποποιημέ¬ 
νων ζαχαρωδών προϊόντων, ψιλικών και αναψυκτικών. Η 
εταιρεία συγχωνεύθηκε με την ΒΗΤΑ ΠΙ Α.Ε.Ε. το 2001, 
γ) Με ποσοστό 49% στην εταιρεία ΕΛΤΡΟ Α.Ε. η οποία 
δραστηριοποιείτο στην τυποποίηση και εμπορία ελιών, 
αλίπαστων και τουρσιών, δ) Με ποσοστό 35% στην εται¬ 
ρεία ΝΤΟΜΟΥΣ ΕΙΔΗ ΧΑΡΤΟΥ Α.Ε.Β.Ε. με αντικείμενο την 
επεξεργασία και εμπορία χάρτου, και ε) Με ποσοστό 
1,53% στην προαναφερθείσα εταιρεία ΠΑΛΜΟΣ Α.Ε. 

Ο κύκλος εργασιών της ΑΡΙΣΤΑ στην εθνική αγορά το 
2001 ανήλθε σε 45.669.570,72 ευρώ, ενώ ως Όμιλος, με 
βάση τον ενοποιημένο ισολογισμό της, σε 55.368.445,57 
ευρώ. 

Περαιτέρω, στην Ιστοσελίδα της ΑΡΙΣΤΑ αναφερό¬ 
ντουσαν την 11.8.2006 μεταξύ άλλων και τα εξής: 

• «Το 2002 αποτ[έλεσε] χρονιά ορόσημο για την εται¬ 
ρία, αφού η ΑΡΙΣΤΑ απορροφήθηκε από την ΑΤΛΑΝΤΙΚ 
Α.Ε. Μέσω της μεγάλης αγοραστικής δύναμης της ΑΤ- 
ΛΑΝΤΙΚ, η ΑΡΙΣΤΑ προέβη σε συμφωνία με ορισμένα 
μέλη, όσον αφορά στη λειτουργία των καταστημάτων 
τους, μέσω μιας πρωτοποριακής μεθόδου ΪΓαηοΝδίηρ. 
Αυτή την στιγμή 400 καταστήματα λειτουργούν με τη 
μέθοδο του ίΓεηοίιίδίηρ.». 

Κατά τα αναφερόμενα στο Ετήσιο Δελτίο 2004 της 
ΑΤΛΑΝΤΙΚ, η εταιρεία δραστηριοποιείται με τη μέθοδο 
του ΐΐ'εποΙ'ΉεΙηρ «σε περιοχές όπου δεν κρίνεται σκόπιμη 
η ανάπτυξη του δικτύου της με ιδιόκτητα καταστήματα 
λόγω των συνθηκών της περιοχής. Ο τίτλος “ΑΡΙΣΤΑ” 
που χρησιμοποιείται είναι ιδιαίτερα αναγνωρίσιμος στη 
μεγάλη μικρή αγορά της επαρχίας.» Το 2004 το δίκτυο 
της Εταιρείας αριθμούσε 350 καταστήματα ίΓεηοίιίδθθε 
και ήταν το μεγαλύτερο οργανωμένο δίκτυο στην Ελλά¬ 
δα. Από τα παραπάνω καταστήματα τα 70 διέθεταν την 
φίρμα «ΑΡΙΣΤΑ» με την οποία η ΑΤΛΑΝΤΙΚ έχει αποφα¬ 
σίσει να δραστηριοποιηθεί στο ίΓ3ηοΝδθ. «Καταβάλλεται 
προσπάθεια να ομοιογενοποιηθούν σταδιακά και τα 
υπόλοιπα καταστήματα ώστε να έχουν την δυνατότητα 
να αποκτήσουν την φίρμα “ΑΡΙΣΤΑ”». 

• Με τίτλο «Τα προϊόντα - Προϊόντα ιδιωτικής ετικέ¬ 
τας & αποκλειστικής εισαγωγής» αναφέρονται τα εξής: 
«Προχωρήσαμε στη δημιουργία τμήματος ιδιωτικής ετι¬ 
κέτας και προϊόντων αποκλειστικής εισαγωγής έχοντας 
έγκαιρα διαγνώσει την ανάγκη ανάπτυξης των προϊό¬ 
ντων ριΐνειΐθ ΙβόθΙ. Τα όΓ&ηόδ της ιδιωτικής ετικέτας που 
διαθέτει σήμερα η εταιρία ΑΤΛΑΝΤΙΚ δεν φέρουν την 
επωνυμία ΑΤΛΑΝΤΙΚ, σε αντίθεση με τους ανταγωνι¬ 
στές, αφού επιδίωξη είναι κάθε 0Γ3ηό να αποκτήσει τη 
δική του ταυτότητα. Για το λόγο αυτό χρησιμοποιούμε 
τις εξής ονομασίες: ΑΓΡΟΤΙΣΣΑ ..., ΑΤΛΑΝΤΙΚ..., ΑΚΡΟ¬ 
ΓΙΑΛΙ..., 3ΡΒΙΝΘ..., 3ΘΕΒΤΖΟ..., Τ\Λ/ΙΝ..„ ΤΕΝ - ΠΡΟΪΟΝΤΑ 
ΡΙΒ3Τ ΡΒΙΘΕ ΥΨΗΛΗΣ ΠΟΙΟΤΗΤΑΣ ΜΕ ΤΙΣ ΠΙΟ ΧΑΜΗΛΕΣ 
ΤΙΜΕΣ...». 

IV. 1. ΣΧΕΤΙΚΗ ΑΓΟΡΑ ΠΡΟΪΟΝΤΩΝ 

Η υπό κρίση υπόθεση αφορά κατ’ αρχήν τις αγορές 
στις οποίες δραστηριοποιείτο άμεσα και έμμεσα (ήτοι 
μέσω των θυγατρικών της) η απορροφηθείσα εταιρεία 
ΑΡΙΣΤΑ, και αυτό διότι, με βάση τα προσκομισθέντα 
από τα μέρη στοιχεία και τις δηλώσεις τους, μετά την 
συγχώνευση ο έλεγχος της «ενοποιημένης» εταιρείας 
παρέμεινε στους μετόχους της απορροφούσας εται¬ 
ρείας ΑΤΛΑΝΤΙΚ. 

Συνεπώς, η εξεταζόμενη συγχώνευση αφορά τις αγο¬ 
ρές της χονδρικής και λιανικής πώλησης ειδών 8/Μ, 
οι οποίες, όπως έχει κριθεί (Αποφάσεις Επιτροπής 
Ανταγωνισμού με αριθ.: 17/1995 «ΝΙΚΗ(ΜΑΡΙΝΟΠΟΥΛΟΣ) 

- ΚΟΚΚΙΝΙΔΗΣ», 78/1997 «ΝΙΚΗ - ΜΙΧΑΗΛΙΔΗΣ», 78/1997 
«ΤΡΕΣΚΟ - ΡΕΘΥΜΝΟ ΜΑΡΚΕΤ», 106/11/1999 «ΜΑΣΟΥΤΗΣ 

- ΜΠΙΣΚΑ», 176/111/2001 «ΑΒ ΒΑΣΙΛΟΠΟΥΛΟΣ - ΤΡΟΦΟ», 
194/111/2001 «ΒΕΡΟΠΟΥΛΟΙ - ΠΑΝΕΜΠΟΡΙΚΗ», 203/111/2001 
«ΑΤΛΑΝΤΙΚ - ΓΑΛΗΝΟΣ ΛΑΟΥΤΑΡΗΣ - ΔΙΑΝΟΜΕΣ ΑΝΑ¬ 
ΤΟΛΙΚΗΣ ΕΛΛΑΔΟΣ», 204/111/2001 «ΜΑΣΟΥΤΗΣ - ΑΛΦΑ 
ΔΕΛΤΑ»), αποτελούν διακριτές αγορές στην ευρύτερη 
αγορά εκμετάλλευσης σούπερ μάρκετ, για τις οποίες 
έχουν γίνει δεκτά τα ακόλουθα: 

Α. Η αγορά λιανικής πώλησης ειδών δ/Μ μπορεί να 
διακριθεί περαιτέρω στις εξής αγορές: 

ί) Στις υπεραγορές τροφίμων, ποτών, ειδών οικιακής 
και ατομικής χρήσης και γενικά καταναλωτικών αγα¬ 
θών με την κλασική και ευρέως διαδεδομένη μορφή 
των αλυσίδων πολυκαταστημάτων που καταλαμβάνουν 
μεγάλους χώρους, κάνουν τις προμήθειές τους μέσω 
κεντρικών αποθηκών και απευθύνονται στο ευρύ κοινό 
άνευ διακρίσεων, διαθέτοντας μεγάλη ποικιλία προϊό¬ 
ντων και «ετικετών» ανά προϊόν για μαζικές αγορές που 
γίνονται με τη μέθοδο της αυτοεξυπηρέτησης, σε τιμές 
συνήθως χαμηλότερες από αυτές των παραδοσιακών 
παντοπωλείων. 

ϋ) Στα «εκπτωτικά καταστήματα» (άίεοουπί ευρθΓ 
πιαΓΚθΙε, άίεοουπί είοΓβε και άαιτί άίεοουπί είοΓθε), που 
πωλούν σε χαμηλές τιμές περιορισμένη ποικιλία προ¬ 
ϊόντων, στην οποία μεγάλο ποσοστό καταλαμβάνουν 
τα αποκαλούμενα «οννη Ιβόθί» ή «ρπνβίθ Ιαόθί» προϊό¬ 
ντα, δηλ. αυτά που φέρουν ετικέτα με την επωνυμία 
του καταστήματος, διαθέτουν μικρά καταστήματα, με 
χαμηλά λειτουργικά έξοδα και μεγάλη διασπορά και 
απευθύνονται, ως επί το πλείστον, σε πελάτες, οι οποίοι 
προτιμούν την οικονομία έναντι της ποικιλίας και 

ϋί) Στα μικρά παντοπωλεία, τα οποία πέραν της εγγύ¬ 
τητας με τον καταναλωτή, εμπορεύονται περιορισμένη 
ποικιλία προϊόντων, βασίζονται συνήθως στην προσω¬ 
πική σχέση με τον πελάτη και εξυπηρέτηση, ενδεχομέ¬ 
νως παρέχουν πίστωση, λειτουργούν με πιο ελαστικά 
ωράρια, εξυπηρετούν συνήθως επείγουσες ανάγκες, 
καθώς σ’ αυτά οι αγορές γίνονται βιαστικά και χωρίς 
μεταφορικό μέσο. 

Ο βαθμός εναλλαξιμότητας και υποκατάστασης των 
υπηρεσιών που παρέχουν τα κλασικά σούπερ μάρκετ 
και τα παραδοσιακά παντοπωλεία διαφοροποιείται κατά 
περίπτωση, εξαρτώμενος από την περιοχή αναφοράς 
(αστικές, ημιαστικές, αγροτικές περιοχές), λόγω των 
διαφορετικών αναγκών των κατοίκων διαφορετικών πε¬ 
ριοχών, που οδηγούν και σε διαφοροποίηση του τρόπου 
ζωής και των συνηθειών τους ως καταναλωτών. 

Περαιτέρω και μεταξύ των μικρών σε εμβαδόν, κλα¬ 
σικών σούπερ μάρκετ και των άίεοουπί σούπερ μάρκετ, 
μπορεί να γίνει αποδεκτή η υποκατάσταση, αφού και τα 
δύο βρίσκονται διεσπαρμένα στις γειτονιές των αστικών 
περιοχών, οπότε παρουσιάζουν την ίδια ευκολία πρό¬ 
σβασης και επίσης διαθέτουν μικρή συλλογή προϊόντων 
που, σε κάποιο ποσοστό, μάλιστα ταυτίζονται. 

Β. Η αγορά χονδρικής πώλησης ειδών 8/Μ αποτελεί 
το ενδιάμεσο στάδιο μεταξύ του προμηθευτή (παρα¬ 
γωγού ή εισαγωγέα) και του λιανοπωλητή και λαμβάνει 


χώρα είτε μέσω των παραδοσιακών πρατηρίων-απο- 
θηκών χονδρεμπορίου είτε μέσω των αποκαλουμένων 
“οθδίι 3ηά οβπγ” υπεραγορών, στις οποίες διενεργούνται 
σχεδόν αποκλειστικά χονδρικές πωλήσεις προϊόντων, 
απευθυνόμενες κυρίως σε επαγγελματίες. 

2. ΣΧΕΤΙΚΗ ΓΕΩΓΡΑΦΙΚΗ ΑΓΟΡΑ, σύμφωνα με τις προ- 
αναφερθείσες Αποφάσεις της Επιτροπής Ανταγωνισμού, 
στην υπό κρίση υπόθεση, θα πρέπει να θεωρηθεί: 

α) για τη χονδρική πώληση, το σύνολο της ελληνικής 
επικράτειας. 

β) για τη λιανική πώληση, 

(ί) Κάθε νομός της χώρας και οι όμοροι σ’ αυτόν νομοί, 
στους οποίους δραστηριοποιείται η απορροφηθείσα 
εταιρεία μέσω του δικτύου καταστημάτων της (ήτοι, 
στην υπό κρίση υπόθεση οι νομοί Θεσσαλονίκης και 
Μαγνησίας), με κριτήριο το αποτέλεσμα στον ανταγω¬ 
νισμό για τον τελικό καταναλωτή, και 
(ϋ) το σύνολο της ελληνικής επικράτειας, με κριτήριο 
το αποτέλεσμα στον ανταγωνισμό για τους προμηθευ¬ 
τές των αλυσίδων (βιομηχανίες, βιοτεχνίες, εισαγωγείς) 
καθόσον η ενίσχυση του δικτύου μιας αλυσίδας αυξάνει 
τον όγκο των αγορών που γίνονται συνολικά και κατά 
συνέπεια τη διαπραγματευτική της δύναμη, την επιβολή 
όρων και ενδεχόμενα τη δημιουργία σχέσεων οικονομι¬ 
κής εξάρτησης των προμηθευτών της. 

V. ΜΕΓΕΘΟΣ ΚΑΙ ΜΕΡΙΔΙΑ ΑΓΟΡΑΣ - ΑΝΤΑΓΩΝΙΣΤΕΣ 
α) Το συνολικό μέγεθος της αγοράς λιανικής πώλη¬ 
σης ειδών 8/Μ στο σύνολο της ελληνικής επικράτειας 
τα έτη 2000 και 2001, ήταν της τάξης των 5.075 εκατ. 
Ευρώ και 5.724 εκατ. Ευρώ για κάθε έτος αντίστοιχα. 
Οι συγχωνευθείσες εταιρείες ΑΤΛΑΝΤΙΚ και ΑΡΙΣΤΑ το 
2000 κατείχαν το [...]% και [...]% της εν λόγω αγοράς η 
κάθε μία και συνολικά το [...]% αυτής. Το 2001 τα μερί¬ 
δια αγοράς τους δεν διαφοροποιήθηκαν σημαντικά και 
ανήλθαν στο [...]% για την ΑΤΛΑΝΤΙΚ και στο [...]% για 
την ΑΡΙΣΤΑ, δηλ. συνολικά κατείχαν το [...]% της αγο¬ 
ράς. Το ίδιο έτος ο μεγαλύτερος ανταγωνιστής τους, η 
ΟΑΒΒΕΡΟΙΙΒ, συγκέντρωσε το [...]% της αγοράς περίπου 
(συνυπολογίζοντας και τα εκπτωτικά καταστήματα ΩΙΑ 
στο μερίδιο αγοράς της ΟΑΒΒΕΡΟυΒ, το μερίδιο αυξά¬ 
νεται στο 23-24% περίπου). Ακολουθούσαν οι αλυσίδες 
σούπερ μάρκετ: ΑΒ ΒΑΣΙΛΟΠΟΥΛΟΣ, ΣΚΛΑΒΕΝΙΤΗΣ και 
ΒΕΡΟΠΟΥΛΟΙ με μερίδια από [...]% έως [...]% περίπου και 
κατόπιν οι ΜΑΣΟΥΤΗΣ, ΜΕΤΡΟ και ΠΕΝΤΕ με μερίδια 
από [...]% έως [...]% περίπου. 

β) Το συνολικό μέγεθος της αγοράς λιανικής πώλησης 
ειδών δ/Μ στο Ν. Θεσσαλονίκης το 2001 υπολογίζεται 
μεταξύ 412 εκατ. ευρώ και 559 εκατ. ευρώ. Στην αγορά 
αυτή, το ίδιο έτος, η ΑΡΙΣΤΑ κατείχε μερίδιο 
και η ΑΤΛΑΝΤΙΚ Σε κάθε περίπτωση το με¬ 

ρίδιο αγοράς τους στο Ν. Θεσσαλονίκης δεν ξεπερνού- 
σε συνολικά το [...]%. Οι 5 μεγαλύτεροι ανταγωνιστές 
τους ήταν οι αλυσίδες σούπερ μάρκετ ΜΑΣΟΥΤΗΣ, 
ΟΑΒΒΕΡΟΙΙΒ, ΑΡΒΑΝΙΤΙΔΗΣ, ΒΕΡΟΠΟΥΛΟΙ και ΑΒ ΒΑ- 
ΣΙΛΟΠΟΥΛΟΣ. 

γ) Το συνολικό μέγεθος της αγοράς λιανικής πώλησης 
ειδών 8/Μ στο Ν. Μαγνησίας το 2001 υπολογίζεται με¬ 
ταξύ 54,5 εκατ. ευρώ και 72 εκατ. ευρώ. Από τις συγχω¬ 
νευθείσες εταιρείες παρουσία στο συγκεκριμένο νομό 
είχε μόνο η απορροφηθείσα ΑΡΙΣΤΑ, η οποία φαίνεται 
ότι κατείχε την 3η θέση με μερίδιο αγοράς [...]% περί¬ 
που, ενώ κυριότεροι ανταγωνιστές της ήταν οι αλυσίδες 
ΒΕΡΟΠΟΥΛΟΙ, ΑΒ ΒΑΣΙΛΟΠΟΥΛΟΣ και ΟΑΒΒΕΡΟυΒ. 

δ) Για την αγορά χονδρικής πώλησης ειδών δ/Μ δεν 
κατέστη δυνατό να εξαχθούν ασφαλή συμπεράσματα 
σχετικά με το συνολικό της μέγεθος και να υπολογι¬ 
στούν τα μερίδια αγοράς των εταιρειών που δραστηρι¬ 
οποιούνται σε αυτή. Σε κάθε περίπτωση, το 2001 στην 
εν λόγω αγορά ηγείτο η εταιρεία ΜΑΚΒΟ ΗΕΙ_Ι_Α3 και 
ακολουθούσαν κατά σειρά οι ΜΕΤΡΟ, ΕΝΑ (του Ομίλου 
ΑΒ ΒΑΣΙΛΟΠΟΥΛΟΣ), ΜΑΣΟΥΤΗΣ, ΕΜΠΟΡΙΚΟΣ ΔΕΣΜΟΣ 
και ΒΑΖΑΑΒ. Το συνδυασμένο μερίδιο των εταιρειών ΑΤ- 
ΛΑΝΤΙΚ και ΑΡΙΣΤΑ υπολογίζεται μεταξύ 4% και 9%. 

ε) Οσον αφορά τις επιπτώσεις στον ανταγωνισμό στις 
επηρεαζόμενες αγορές: 

• Οι, Όμιλος Επιχειρήσεων [...], [...], [...], εξέφρασαν την 
άποψη ότι η κρινόμενη συγχώνευση δεν θα επηρεάσει 
τον ανταγωνισμό στις αγορές που αφορά και δεν πρό¬ 
κειται να επιφέρει αλλαγές στις ισορροπίες που έχουν 
ήδη διαμορφωθεί στις αγορές αυτές. 

• Κατά την [...], η συγχώνευση των ΑΤΛΑΝΤΙΚ και ΑΡΙ¬ 
ΣΤΑ δεν θα δημιουργήσει προβλήματα στην αγορά, 
λόγω του μικρού μεγέθους των μεριδίων αγοράς των 
συγχωνευόμενων εταιριών. 

• Η [...], αναφέρει ότι κατά την εκτίμησή της, με την υπό 
κρίση συγχώνευση εξαφανίζεται μία μικρή επιχείρηση 
του κλάδου και αυξάνεται ο βαθμός συγκέντρωσης των 
εταιριών που δραστηριοποιούνται σε αυτόν. Αυτό απο¬ 
τελεί κατά την άποψή της και το αρνητικό αποτέλεσμα 
της εξεταζόμενης συγχώνευσης. 

• Κατά την [...], με την απορρόφηση της ΑΡΙΣΤΑ, η 
ΑΤΛΑΝΤΙΚ ενδυναμώνει ιδιαίτερα την παρουσία της 
στο νομό Θεσσαλονίκης αυξάνοντας από 1 σε 16 τα 
καταστήματα πώλησης και κατακτώντας έτσι την 4η 
θέση και ενισχύεται η θέση της σε ολόκληρη τη Βόρεια 
Ελλάδα με 110 καταστήματα ίΓαησίιίεθ της εταιρείας 
ΑΡΙΣΤΑ, ενώ στο Νομό Μαγνησίας, από μηδενική βάση, 
αναρριχάται στην 3 η θέση από πλευράς καταστημάτων, 
κατακτώντας σημαντικό ανταγωνιστικό πλεονέκτημα 
στην περιοχή. 

VI. 1. Κατά το άρθρο 4 παρ. 2 ν. 703/1977, ως ίσχυε και 
ισχύει «Συγκέντρωση πραγματοποιείται: α) όταν συγ¬ 
χωνεύονται με κάθε τρόπο δύο ή περισσότερες προη¬ 
γουμένως ανεξάρτητες επιχειρήσεις ...». Συνεπώς, η από 
5.8.2002 γνωστοποιηθείσα συγχώνευση με απορρόφηση 
της εταιρείας ΑΡΙΣΤΑ από την ανεξάρτητη εταιρεία 
ΑΤΛΑΝΤΙΚ συνιστά κατ’ αρχήν συγκέντρωση επιχειρή¬ 
σεων κατά την έννοια της παρ. 2 στοιχ. α) του άρθρου 
4 ν. 703/1977. 

Από τα προσκομισθέντα στοιχεία και τις δηλώσεις 
των μερών, προκύπτει ότι τη «νέα» ενοποιημένη εταιρεία 
ελέγχουν οι μέτοχοι της απορροφούσας εταιρείας. 

2. Κατά το άρθρο 33 περίπτ. 9 ν. 3373/2005 (Μετα¬ 
βατική διάταξη) «Συγκεντρώσεις που έχουν πραγματο¬ 
ποιηθεί ή γνωστοποιηθεί στην Επιτροπή Ανταγωνισμού, 
κατ’ εφαρμογή του άρθρου 4β του ν. 703/1977, μέχρι 
την δημοσίευση του παρόντος νόμου (ήτοι 2.8.2005), 
κρίνονται σύμφωνα με τις διατάξεις του ν. 703/1977, 
όπως αυτές ίσχυαν πριν από την αντικατάσταση ή τρο¬ 
ποποίησή τους με τις διατάξεις του παρόντος νόμου.». Η 
υπό κρίση συγκέντρωση έλαβε χώρα το έτος 2002 και 
ως εκ τούτου θα πρέπει να εξετασθεί σύμφωνα με τις 
διατάξεις του ν. 703/1977, περί ελέγχου συγκεντρώσεων 
επιχειρήσεων, ως ίσχυαν τον χρόνο εκείνο. 

3. Σύμφωνα με το άρθρο 4β παρ. 1, 2 και 3 ν. 703/1977, 
ως ίσχυε κατά το χρόνο τέλεσης των ανωτέρω πράξε¬ 


ων: «Κάθε συγκέντρωση επιχειρήσεων πρέπει να γνω¬ 
στοποιείται στην Επιτροπή Ανταγωνισμού μέσα σε δέκα 
(10) εργάσιμες ημέρες από τη σύναψη της συμφωνίας 
ή τη δημοσίευση της προσφοράς ή ανταλλαγής ή την 
απόκτηση συμμετοχής, που εξασφαλίζει τον έλεγχο της 
επιχείρησης όταν: 

α. με τη συγκέντρωση αποκτάται ή αυξάνεται μερίδιο 
αγοράς των προϊόντων ή των υπηρεσιών, που αφορά η 
συγκέντρωση, όπως αυτό ορίζεται στο άρθρο 4στ, που 
αντιπροσωπεύει στην εθνική αγορά ή σε ένα σημαντικό 
σε συνάρτηση με τα χαρακτηριστικά των προϊόντων ή 
των υπηρεσιών, τμήμα της, τουλάχιστον τριάντα πέντε 
τοις εκατό (35%) του συνολικού κύκλου εργασιών που 
πραγματοποιείται με τα προϊόντα ή τις υπηρεσίες που 
θεωρούνται ομοειδή από τον καταναλωτή λόγω των 
ιδιοτήτων, της τιμής τους και της χρήσης για την οποία 
προορίζονται ή β. ο συνολικός κύκλος εργασιών όλων 
των επιχειρήσεων που συμμετέχουν στη συγκέντρωση, 
κατά τα οριζόμενα στο άρθρο 4στ, ανέρχεται στην εθνι¬ 
κή αγορά, τουλάχιστον σε εκατόν πενήντα εκατομμύρια 
(150.000.000) ευρώ (ΕυΐΌ) και δύο τουλάχιστον από τις 
συμμετέχουσες επιχειρήσεις πραγματοποιούν, καθεμία 
χωριστά, συνολικό κύκλο εργασιών άνω των δεκαπέντε 
εκατομμυρίων (15.000.000) ευρώ (Ευω).» 

Από τα προσκομισθέντα στοιχεία προκύπτει ότι η 
εξεταζόμενη συγκέντρωση πληρούσε την προϋπόθεση 
των ως άνω κύκλων εργασιών για την υπαγωγή της σε 
προληπτικό έλεγχο του άρθρου 4β ν. 703/1977, ως ίσχυε, 
δεδομένου ότι ο συνολικός κύκλος εργασιών που πραγ¬ 
ματοποίησαν το 2001 στην εθνική αγορά οι επιχειρήσεις 
που συμμετείχαν στη συγκέντρωση, ξεπέρασε τα 441 
εκατ. ευρώ και δύο από τις συμμετέχουσες ξεπέρασαν 
τα 386 εκατ. ευρώ και 55 εκατ. ευρώ αντίστοιχα [Όμιλος 
ΑΤΛΑΝΤΙΚ 386 εκατ. Ευρώ και Όμιλος ΑΡΙΣΤΑ 55 εκατ. 
ευρώ περίπου]. 

Συνεπώς, η υπό κρίση συγκέντρωση ενέπιπτε στην 
οριζόμενη από το νόμο διαδικασία προληπτικού ελέγχου 
και υπήρχε υποχρέωση γνωστοποίησής της, σύμφωνα 
με το άρθρο 4β ν. 703/1977, ως ίσχυε την εποχή εκείνη, 
δεδομένου ότι πληρούτο το ένα εκ των δύο κριτηρίων 
που έθετε ο νόμος, αυτό του κύκλου εργασιών. 

Στην περίπτωση δε συγχώνευσης επιχειρήσεων, υπο¬ 
χρέωση γνωστοποίησης της συγκέντρωσης έχουν όλες 
οι συγχωνευόμενες επιχειρήσεις. 

4. Στην υπό κρίση περίπτωση, ως χρονικό σημείο έναρ¬ 
ξης της ΙΟημέρου προθεσμίας του άρθρου 4β λογίζεται 
η 26.7.2002, ημερομηνία εγκρίσεως του ΣΣΣΑ από τις 
Γ ενικές Συνελεύσεις των δύο συγχωνευθεισών επιχει¬ 
ρήσεων. Συνεπώς, οι συμμετέχουσες στη συγχώνευση 
εταιρείες ΑΤΛΑΝΤΙΚ και ΑΡΙΣΤΑ γνωστοποίησαν, ως 
όφειλαν, το ΣΣΣΑ εμπρόθεσμα στις 5.8.2002. 

Με τη γνωστοποίηση προσκομίσθηκε το προβλεπό- 
μενο νόμιμο παράβολο και το φύλλο της εφημερίδας 
«ΚΕΡΔΟΣ» στην οποία δημοσιεύθηκε η συγκέντρωση 
κατά τα προβλεπόμενα στο νόμο και στην με αριθ. 
185/111/2001 Απόφαση της Επιτροπής Ανταγωνισμού. 

VII. 1. Σύμφωνα με το άρθρο 4γ παρ. 1 του ν. 703/1977, 
ως ίσχυε και ισχύει, με απόφαση της Επιτροπής Ανταγω¬ 
νισμού απαγορεύεται κάθε συγκέντρωση επιχειρήσεων, 
που υπόκειται σε προηγούμενη γνωστοποίηση και η 
οποία μπορεί να περιορίσει σημαντικά τον ανταγωνισμό 
στην εθνική αγορά ή σε ένα σημαντικό σε συνάρτηση 
με τα χαρακτηριστικά των προϊόντων ή των υπηρεσιών 

τμήμα της και ιδίως με τη δημιουργία ή ενίσχυση δε¬ 
σπόζουσας θέσης, ενώ σύμφωνα με την παρ. 2 του ιδίου 
άρθρου, για την εκτίμηση της δυνατότητας μιας συγκέ¬ 
ντρωσης να περιορίσει σημαντικά τον ανταγωνισμό, 
λαμβάνονται υπόψη ιδιαίτερα η διάρθρωση όλων των 
σχετικών αγορών, ο πραγματικός ή δυνητικός ανταγωνι¬ 
σμός εκ μέρους επιχειρήσεων εγκατεστημένων εντός ή 
εκτός Ελλάδος, η ύπαρξη νομικών ή πραγματικών εμπο¬ 
δίων εισόδου στην αγορά, η θέση των ενδιαφερομένων 
επιχειρήσεων στην αγορά και η χρηματοδοτική και οι¬ 
κονομική δύναμή τους, οι δυνατότητες επιλογής των 
προμηθευτών και των χρηστών από τις επιχειρήσεις και 
από άλλες ανταγωνιστικές ή δυνητικά ανταγωνιστικές 
επιχειρήσεις, η πρόσβασή τους στις πηγές εφοδιασμού 
ή στις αγορές διάθεσης των προϊόντων, η εξέλιξη της 
προσφοράς και της ζήτησης των οικείων αγαθών και 
υπηρεσιών, τα συμφέροντα των ενδιάμεσων και τελικών 
καταναλωτών και η συμβολή στην εξέλιξη της τεχνικής 
και οικονομικής προόδου, υπό τον όρο ότι η εξέλιξη 
αυτή είναι προς το συμφέρον των καταναλωτών και 
δεν αποτελεί εμπόδιο για τον ανταγωνισμό. 

2. Από την αξιολόγηση και συνεκτίμηση όλων των 
ανωτέρω στοιχείων του φακέλου των σχετικών με τη 
διάρθρωση και λειτουργία της σχετικής αγοράς προϊό¬ 
ντων και της γεωγραφικής αγοράς, τα μερίδια σε αυτήν 
των συμμετεχουσών στη συγκέντρωση εταιρειών και 
την οικονομική τους δύναμη, τη μη ύπαρξη νομικών ή 
πραγματικών εμποδίων εισόδου στην αγορά, τη δυνα¬ 
τότητα επιλογής των προμηθευτών και των χρηστών 
από τις άνω εταιρείες και από άλλες ανταγωνιστικές 
επιχειρήσεις, την πρόσβασή τους στις πηγές εφοδια¬ 
σμού ή στις αγορές διάθεσης των προϊόντων, το συμ¬ 
φέρον των καταναλωτών, και τη λειτουργία γενικώς 
του ανταγωνισμού, όπως λεπτομερώς αυτά εκτίθενται 
και αναλύονται και στην υπ’ υπ’ αριθμ. 7255/15.11.2006 
εισήγηση της Γ.Δ.Α., η Επιτροπή Ανταγωνισμού - Τμήμα 
Α' άγεται στην κρίση ότι η συγκέντρωση που αφορά τη 
συγχώνευση με απορρόφηση της εταιρείας «ΑΡΙΣΤΑ» 
από την εταιρεία «ΑΤΛΑΝΤΙΚ» δεν προκαλεί σοβαρές 
αμφιβολίες ως προς τη δυνατότητά της να περιορίσει 
σημαντικά τον ανταγωνισμό στις επιμέρους σχετικές 
αγορές στις οποίες αφορά. 

VIII. Κατά το άρθρο 4ε, παρ. 1 ν. 703/1977, ως ίσχυε 
κατά τον χρόνο γνωστοποίησης της κρινόμενης συ¬ 
γκέντρωσης, απαγορεύεται η πραγματοποίηση κάθε 
συγκέντρωσης που εμπίπτει στη διαδικασία προληπτι¬ 
κού ελέγχου του νόμου πριν από την έκδοση σχετικής 
απόφασης της Επιτροπής Ανταγωνισμού. Η απαγόρευση 
αυτή ίσχυε και ισχύει και για τις συγκεντρώσεις που, ενώ 
έπρεπε, δεν γνωστοποιήθηκαν σύμφωνα με τα προβλε- 
πόμενα στο άρθρο 4β παρ. 1 του νόμου. Σε περίπτωση 
δε υπαίτιας παράβασης της απαγόρευσης αυτής, η Επι¬ 
τροπή επιβάλλει στους υπόχρεους προς γνωστοποίη¬ 
ση, πρόστιμο ύψους τουλάχιστον δέκα εκατομμυρίων 
δραχμών (ήτοι 29.347 ευρώ), το οποίο δεν υπερβαίνει 
το 15% του συνολικού κύκλου εργασιών, όπως αυτός 
ορίζεται στο άρθρο 4στ. 

Στην υπό κρίση περίπτωση, η συγκέντρωση, ως προ- 
ελέγχθη, πραγματοποιήθηκε στις 23.8.2002, ημερομη¬ 
νία κατά την οποία εκδόθηκε η με υπ’ αριθμ. Κ2-10692 
εγκριτική της συγχώνευσης Απόφαση του Υφυπουργού 
Ανάπτυξης και καταχωρήθηκε στο Μητρώο Ανωνύμων 
Εταιρειών.Ήτοι, οι εταιρείες ΑΤΛΑΝΤΙΚ και ΑΡΙΣΤΑ προ- 


έβησαν κατά παράβαση της άνω διατάξεως 4ε παρ. 
1, υπαιτίως, στην πραγματοποίηση της συγκέντρωσης 
εντός 18 ημερών από την προηγούμενη γνωστοποίησή 
της κατά την 5.8.2002, στην Επιτροπή Ανταγωνισμού και 
ενώ υπολείπονταν 42 ακόμα ημέρες για τη συμπλήρωση 
της δίμηνης προθεσμίας για την έκδοση της σχετικής 
απόφασης της Επιτροπής Ανταγωνισμού, η δε Γ.Δ.Α. συ¬ 
γκέντρωνε, ακόμη, τα απαιτούμενα για την εκτίμηση της 
συγκέντρωσης στοιχεία. Συγκεκριμένα η υπαιτιότητά 
τους έγκειται αφενός μεν στο ότι, ενώ γνώριζαν πλήρως 
το σχετικό νομικό πλαίσιο, γεγονός το οποίο ενισχύεται 
και από το ότι είχε προηγηθεί κατόπιν αιτήσεως της 
ΑΤΛΑΝΤΙΚ η απόφαση της Επιτροπής Ανταγωνισμού με 
αριθμ. 203/111/2001 «ΑΤΛΑΝΤΙΚ - ΓΑΛΗΝΟΣ ΛΑΟΥΤΑΡΗΣ - 
ΔΙΑΝΟΜΕΣ ΑΝΑΤΟΛΙΚΗΣ ΕΛΛΑΔΟΣ», πραγματοποίησαν 
τη συγκέντρωση, και αφετέρου στο ότι θα μπορούσαν 
να ζητήσουν από την Επιτροπή, σύμφωνα με τα προβλε- 
πόμενα στο άρθρο 4ε παρ. 3 του νόμου, ως ίσχυε, να 
επιτρέψει παρέκκλιση από την υποχρέωση του άρθρου 
4ε παρ. 1 για μη πραγματοποίηση της συγκέντρωσης 
προ της έκδοσης οριστικής απόφασης της Επιτροπής 
Ανταγωνισμού, εφόσον πράγματι θα υφίστατο κίνδυνος 
σοβαρών ζημιών σε βάρος των συμμετεχουσών ή άλλων 
τρίτων επιχειρήσεων. 

Για την ως άνω παρανόμως και υπαιτίως πραγματο- 
ποιηθείσα συγκέντρωση, εξαντλώντας τα όρια επιείκει¬ 
ας της, η Επιτροπή Ανταγωνισμού - Τμήμα Α' κρίνει ότι 
πρέπει να επιβληθεί κατ' εφαρμογή της διατάξεως της 
παρ. 2 του άρθρου 4ε του ν. 703/1977, το ως ελάχιστο 
προβλεπόμενο ποσό προστίμου των 10.000.000 δραχμών 
(ήτοι 29.347 ευρώ) σε κάθε μία από τις συγχωνευόμενες 
και υπόχρεες σε γνωστοποίηση εταιρείες ΑΤΛΑΝΤΙΚ και 
ΑΡΙΣΤΑ, και το οποίο, εν προκειμένω, δεν υπερβαίνει το 
15% του άνω συνολικού κύκλου εργασιών τους. Λόγω 
δε της συγχωνεύσεως με απορρόφηση της ΑΡΙΣΤΑ από 
την ΑΤΛΑΝΤΙΚ, η τελευταία καθίσταται υπεύθυνη για 
την πληρωμή αμφοτέρων των δύο άνω προστίμων, ήτοι 
συνολικώς 58.694 ευρώ. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού - Τμήμα Α': 

«1. Επιτρέπει την κατ’ άρθρο 4β του ν. 703/1977 γνω- 
στοποιηθείσα την 5.8.2002 (υπ’ αριθμ. 2571) συγκέντρωση 
που αφορά τη συγχώνευση με απορρόφηση της εται¬ 
ρείας ΥΠΕΡΚΑΤΑΣΤΗΜΑΤΑ ΓΕΝΙΚΩΝ ΠΩΛΗΣΕΩΝ ΑΡΙ¬ 
ΣΤΑ Α.Ε. από την εταιρεία ΑΤΛΑΝΤΙΚ ΣΟΥΠΕΡ ΜΑΡΚΕΤ 
Α.Ε.Ε., γιατί η συγκέντρωση αυτή δεν προκαλεί σοβαρές 
αμφιβολίες ως προς τη δυνατότητά της να περιορίσει 
σημαντικά τον ανταγωνισμό στις επιμέρους σχετικές 
αγορές στις οποίες αφορά. 

2. Επιβάλλει για τις στο σκεπτικό της παρούσας αιτι¬ 
ολογίες, πρόστιμο για την υπαίτια πρόωρη πραγματο¬ 
ποίηση της συγκέντρωσης κατά παράβαση του άρθρου 
4ε παρ. 1 ν. 703/1977, ως ίσχυε: 

α) στην εταιρία ΥΠΕΡΚΑΤΑΣΤΗΜΑΤΑ ΓΕΝΙΚΩΝ ΠΩΛΗ¬ 
ΣΕΩΝ ΑΡΙΣΤΑ Α.Ε. το ποσό των είκοσι εννέα χιλιάδων 
τριακοσίων σαράντα επτά (29.347) ευρώ, 

β) στην εταιρία ΑΤΛΑΝΤΙΚ ΣΟΥΠΕΡ ΜΑΡΚΕΤ ΑΝΩ¬ 
ΝΥΜΗ ΕΜΠΟΡΙΚΗ ΕΤΑΙΡΕΙΑ το ποσό των είκοσι εννέα 
χιλιάδων τριακοσίων σαράντα επτά (29.347) ευρώ. 

Λόγω δε της συγχωνεύσεως, με απορρόφηση, της 
πρώτης εταιρίας «ΑΡΙΣΤΑ» από την δεύτερη «ΑΤΛΑΝΤΙΚ», 
υποχρεώνει την δεύτερη να καταβάλει το σύνολο των 
προστίμων, ήτοι συνολικά πενήντα οκτώ χιλιάδων εξα- 
κοσίων ενενήντα τεσσάρων (58.694) ευρώ.» 

Η απόφαση εκδόθηκε την 9 η Φεβρουάριου 2007. 

Η απόφαση να δημοσιευθεί στην Εφημερίδα της 
Κυβερνήσεως, σύμφωνα με το άρθρο 25 παρ. 6 του 
ισχύοντος Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ Β' 1890/29.12.2006). 

0 Προεδρεύων Η Γραμματέας 

του Α' Τμήματος 

ΑΡΙΣΤ. ΚΟΜΙΣΟΠΟΥΛΟΣ ΟΛΓΑ - ΑΝΙΤΑ ΡΑΦΤΟΠΟΥΛΟΥ 

-♦- 

ΑΠΟΦΑΣΗ 1 331/Υ/2007 (4) 

Λήψη απόφασης επί της προηγούμενης γνωστοποίσης 
σύμφωνα με το άρθρο 4β του ν. 703/1977, όπως ισχύει, 
της απόκτησης από την εταιρία ΝΗΡΕΥΣ ΙΧΘΥΟΚΑΛ¬ 
ΛΙΕΡΓΕΙΕΣ Α.Ε. και τον ΑΡΙΣΤΕΙΔΗ ΜΠΕΛΛΕ κοινού 
ελέγχου της εταιρείας ΚΕΘΟ Α.Ε. και της θυγατρι¬ 
κής αυτής ΕΝΑΛΙΟΣ Α.Ε.. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

Συνεδρίασε στην Αίθουσα Συνεδριάσεων του 1 ου 
ορόφου του κτιρίου των γραφείων της, επί της οδού 
Κότσικα ΙΑ, Αθήνα, την 23 η Φεβρουάριου 2007, ημέρα 
Παρασκευή και ώρα 10:30, με την εξής σύνθεση: 

Προεδρεύων: Αριστομένης Κομισόπουλος 

Μέλη: Φαίδων Στράτος, Βασίλειος Πατσουράτης, λόγω 
κωλύματος του τακτικού μέλους Γαρυφαλιάς Αθανασί¬ 
ου, Δημήτριος Γιαννέλης και Ελίζα Αλεξανδρίδου 

Τα λοιπά τακτικά ή/και αναπληρωματικά μέλη, αν και 
προσκληθέντα, δεν παρέστησαν στη συνεδρίαση λόγω 
δικαιολογημένου κωλύματος. 

Γ ραμματέας: Όλγα - Ανίτα Ραφτοπούλου, λόγω κωλύ¬ 
ματος της τακτικής Αικατερίνης Τριβέλη 

Θέμα της συνεδρίασης ήταν η λήψη απόφασης επί της 
προηγούμενης γνωστοποίησης, σύμφωνα με το άρθρο 
4β του ν. 703/1977, όπως ισχύει, της απόκτησης από την 
εταιρία ΝΗΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε. και τον ΑΡΙ¬ 
ΣΤΕΙΔΗ ΜΠΕΛΛΕ κοινού ελέγχου της εταιρείας ΚΕΘΟ 
Α.Ε. και της θυγατρικής αυτής ΕΝΑΛΙΟΣ Α.Ε.. 

Στην αρχή της συζήτησης, τον λόγο έλαβε η Γ ενική 
Εισηγήτρια Σοφία Καμπερίδου, Προϊσταμένη της Α' Δι¬ 
εύθυνσης Εφαρμογής της Γ ενικής Διεύθυνσης Ανταγω¬ 
νισμού (εφεξής Γ.Δ.Α.) και εκτελούσα χρέη αναπλήρωσης 
του Γενικού Διευθυντή, η οποία ανέπτυξε τη γραπτή 
εισήγηση (υπ’ αριθμ. 1133/22.2.2007) της Υπηρεσίας και 
πρότεινε: «...να επιτραπεί η από 26.1.2007 (με υπ’ αριθμ. 
523) γνωστοποιηθείσα συγκέντρωση, σύμφωνα με το 
άρθρο 4δ παρ. 3 ν.703/1977, δεδομένου ότι δεν προκαλεί 
αμφιβολίες ως προς τη δυνατότητά της να περιορίσει 
σημαντικά τον ανταγωνισμό στις επί μέρους αγορές 
στις οποίες αφορά». 

Κατόπιν η Επιτροπή Ανταγωνισμού διασκέφθηκε και 
αφού έλαβε υπόψη της τα στοιχεία του φακέλου της 
κρινόμενης υπόθεσης και την Εισήγηση της Γ.Δ.Α., 

ΣΚΕΦΘΗΚΕ ΩΣ ΕΞΗΣ: 

I. Στις 26.1.2007 (υπ’ αριθμ. 523) η εταιρεία ΝΗΡΕΥΣ 

1 Από την παρούσα απόφαση έχουν παραλειφθεί, σύμφωνα με 
το άρθρο 26 παρ.7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 1890/Β/29.12.2006), τα στοιχεία 
εκείνα, τα οποία κρίθηκε ότι αποτελούν επιχειρηματικό απόρρη¬ 
το. Στη θέση των στοιχείων που έχουν παραλειφθεί υπάρχει η 
ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 


ΙΧΘΥΟΚΑΛΛΙΕΡΓΕΙΕΣ ΑΕ (εφεξής ΝΗΡΕΑΣ) και ο Αριστεί¬ 
δης Μπελλές (βασικός μέτοχος της ΝΗΡΕΑΣ), γνωστο¬ 
ποίησαν στην Επιτροπή Ανταγωνισμού, κατά το άρθρο 
4β ν.703/1977, ως ισχύει, την από κοινού απόκτηση του 
ελέγχου της εταιρείας ΚΕΘΟ ΑΕ (εφεξής ΚΕΘΟ) και 
εμμέσως και της θυγατρικής αυτής, εταιρείας ΕΝΑΛΙ- 
ΟΣ Α.Ε., δυνάμει του από 13.1.2007 προσυμφώνου που 
υπεγράφη αφενός από τη ΝΗΡΕΑΣ και τον Αριστείδη 
Μπελλέ (εφεξής από κοινού και ως «Αγοραστές»), αφετέ¬ 
ρου από τρεις μετόχους της ΚΕΘΟ (εφεξής Πωλητές), οι 
οποίοι ελέγχουν συνολικά το 65,86% του μετοχικού κε¬ 
φαλαίου (μ.κ.) της εταιρείας, και εκ τρίτου από την υπό 
εξαγορά εταιρεία. Περαιτέρω σημειώνονται τα εξής: 

Στο άρθρο 2 του από 13.1.2007 προσυμφώνου προβλέ- 
πεται ότι οι Πωλητές δεσμεύονται να πωλήσουν και να 
μεταβιβάσουν μέρος των μετοχών που κατέχουν και το 
οποίο αντιστοιχεί σε ποσοστό 51% του μ.κ. της ΚΕΘΟ 
στους Αγοραστές, έναντι [...] ευρώ ανά μετοχή. Συγκεκρι¬ 
μένα, η ΝΗΡΕΑΣ προβλέπεται να εξαγοράσει το 31% των 
μετοχών και ο Αρ. Μπελλές το υπόλοιπο 20%. Σημειώνε¬ 
ται ότι εκ του μεταβιβαζομένου στη ΝΗΡΕΑΣ ποσοστού 
(31%), τμήμα το οποίο αντιστοιχεί στο 11% του μ.κ. της 
ΚΕΘΟ, θα αποκτηθεί κατά την οριστική μεταβίβαση των 
μετοχών από επενδυτικό Ρυηά διαχειριζόμενο από την 
εταιρεία ΝογΙΓι ΑεεσΙ ΜαπαροπιοπΙ 0_Ρ, το οποίο δεν 
συμμετέχει στην υπογραφή του προσυμφώνου. 

Η πραγματοποίηση της συναλλαγής υπόκειται αφε¬ 
νός στην εκπλήρωση των αναβλητικών αιρέσεων που 
αναφέρονται στο άρθρο 6 της Σύμβασης, οι οποίες 
αφορούν σε τυχόν αποκλίσεις που θα διαπιστώσουν 
οι Αγοραστές κατά το νομικό και οικονομικό έλεγχο 
που θα διενεργήσουν στην ΚΕΘΟ, και αφετέρου στην 
έγκριση της Επιτροπής Ανταγωνισμού. Το οριστικό συμ¬ 
φωνητικό πώλησης των μετοχών θα υπογράφει εντός 
5 εργασίμων ημερών από την ημερομηνία κοινοποίη¬ 
σης στους γνωστοποιούντες της εγκριτικής απόφασης 
της Επιτροπής Ανταγωνισμού. Επίσης, το άρθρο 7 του 
προσυμφώνου προβλέπει ότι, σε περίπτωση που η γνω¬ 
στοποιούμενη πράξη δεν επιτραπεί από την Επιτροπή 
Ανταγωνισμού, η ΝΗΡΕΑΣ δε θα συμμετάσχει στην εξα¬ 
γορά και «η συναλλαγή θα ολοκληρωθεί και πραγματο¬ 
ποιηθεί με τους λοιπούς εκ των αγοραστών και κατά την 
αναλογία που αυτοί θα επιλέξουν και υποδείξουν κατά 
τον χρόνο υπογραφής του οριστικού συμφωνητικού και 
μεταβίβασης των μετοχών». 

Κατά δήλωση των γνωστοποιούντων, μετά την ολο¬ 
κλήρωση της σκοπούμενης συναλλαγής, οι Αγοραστές 
θα ελέγχουν το 40% των μετοχών και των δικαιωμάτων 
ψήφου στην ΚΕΘΟ, διαθέτοντας έτσι κοινό έλεγχο επί 
της επιχείρησης. 

Περαιτέρω, οι γνωστοποιούντες αναφέρουν ότι «το 
ακριβές ποσοστό επί του μετοχικού κεφαλαίου της εται¬ 
ρείας που θα ελέγχεται από τους αγοραστές μετά την 
υποχρεωτική Δημόσια Πρόταση που θα ακολουθήσει 
της υπογραφής της οριστικής τη συγκέντρωση θα εξαρ- 
τηθεί από το ποσοστό των λοιπών μετόχων (βασικών 
μετόχων και επενδυτικού κοινού), που θα κατέχουν τότε 
το 49% της εταιρείας, οι οποίοι θα επιλέξουν να πω¬ 
λήσουν τις μετοχές τους βάσει συμφωνίας εξαγοράς». 

Τα μέρη αναφέρουν ότι η υπό κρίση πράξη δεν γνω¬ 
στοποιήθηκε στην Ευρωπαϊκή Επιτροπή (Ε.Επ.) διότι δεν 
είναι κοινοτικών διαστάσεων. 

Με τη γνωστοποίηση υποβλήθηκε επικουρικά και αί¬ 
τημα η γνωστοποιούμενη πράξη να αντιμετωπισθεί ως 
αίτηση για τη χορήγηση εξαίρεσης βάσει του άρθρου 
1 παρ. 3 ή αρνητικής πιστοποίησης βάσει του άρθρου 11 
ν.703/1977 σε περίπτωση που η Επιτροπή Ανταγωνισμού 
διαπιστώσει ότι η εν λόγω πράξη δεν συνιστά συγκέ¬ 
ντρωση κατά την έννοια του άρθρου 4, χωρίς όμως τα 
μέρη να συνυποβάλουν τα στοιχεία που απαιτούνται 
από την αντίστοιχη αίτηση. 

Σημειωτέον ότι τη γνωστοποίηση συνόδευε το νόμιμο 
παράβολο των 1.050 ευρώ. Επιπλέον, με τη με υπ’ αριθμ. 
579/30.1.2007 επιστολή τους, τα μέρη προσκόμισαν το 
φύλλο της εφημερίδας ΗΜΕΡΗΣΙΑ της 29.1.2007, στο 
οποίο δημοσίευσαν την υπό κρίση πράξη, κατά τα προ- 
βλεπόμενα στην παρ. 6 του άρθρου 4β. του ν. 703/1977 
και στη με υπ’ αριθμ. 185/111/2001 απόφασή της Επιτροπής 
Ανταγωνισμού. 

Τέλος, οι Αγοραστές με το με υπ’ αριθμ. 549/29.1.2007 
έγγραφό τους ζήτησαν να τους επιτραπεί να παρεκ¬ 
κλίνουν από τις υποχρεώσεις του άρθρου 4ε παρ. 1 
του ν.703/1977, ως ισχύει, ώστε να μπορούν, να υποβάλ¬ 
λουν Δημόσια Προσφορά, σύμφωνα με τις ισχύουσες 
διατάξεις της χρηματιστηριακής νομοθεσίας και του 
ν.3461/2006 ως ισχύει, για την αγορά του συνόλου των 
λοιπών μετοχών της εταιρείας ΚΕΟΟ (49%), αίτημα που 
η Επιτροπή Ανταγωνισμού αποδέχθηκε με την υπ’ αριθμ. 
329/8.2.2007 απόφασή της. 

II. ΤΑ ΜΕΡΗ 

1. ΝΗΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε. με δ.τ. «ΝΗΡΕΥΣ 
Α.Ε.» 

Η ΝΗΡΕΑΣ ιδρύθηκε το 1988 στη Χίο με σκοπό τη 
δημιουργία μονάδων αναπαραγωγής - καλλιέργειας 
ιχθύων, τη μεταποίηση των προϊόντων, την παρασκευή 
ιχθυοτροφών και την εμπορία αυτών. Είναι εισηγμένη 
από το 1995, και από το 1998 στην Κύρια Αγορά του 
Χ.Α.Α. Εδρεύει στο Δήμο Καμποχώρων, στο Ν. Χίου και 
διατηρεί γραφεία και παραγωγικές εγκαταστάσεις στο 
Κορωπί Αττικής. 

Σύμφωνα με τα γνωστοποιηθέντα στοιχεία την 
30.9.2006, στο μετοχικό κεφάλαιο της ΝΗΡΕΥΣ συμμε¬ 
τέχει ο Αριστείδης Στ. Μπελλές με ποσοστό 28, 897%, 
ενώ ποσοστό 48,246% κατέχουν οι Λοιποί Μέτοχοι. 
Πρόεδρος του Διοικητικού Συμβουλίου και Διευθύνων 
Σύμβουλος της ΝΗΡΕΑΣ και του Ομίλου ΝΗΡΕΑ είναι ο 
Αριστείδης Στ. Μπελλές. 

Η ΝΗΡΕΑΣ ηγείται Ομίλου ο οποίος δραστηριοποιεί¬ 
ται στην Ελλάδα και στο εξωτερικό στους παρακάτω 
τομείς: 

• Παραγωγή και εμπορία ιχθυδίων (γόνου) ιχθυοκαλ¬ 
λιέργειας μεσογειακών ειδών, κυρίως γόνου τσιπούρας 
και λαβρακίου 

• Παραγωγή και διάθεση νωπών ψαριών Μεσογειακής 
Ιχθυοκαλλιέργειας 

• Παραγωγή και διάθεση λαδερών, καπνιστών και κα¬ 
ταψυγμένων τροφών 

• Παραγωγή και διάθεση ιχθυοτροφών 

• Παραγωγή και διάθεση εξοπλισμού ιχθυοκαλλιέρ¬ 
γειας 

• Παραγωγή και διάθεση ζαχαρωδών 

Ο γόνος, προέρχεται από τη γέννηση αυγών από ει¬ 
δικά επιλεγμένους γεννήτορες. Κατά το μεγαλύτερο 
ποσοστό, αξιοποιείται από την ίδια την εταιρεία η οποία 
τροφοδοτεί ιδιόκτητες μονάδες παραγωγής - πάχυνσης 
ψαριών, ενώ επίσης πωλείται και σε άλλες εταιρείες. 


Τα νωπά ιχθυηρά που παράγονται, κυρίως τσιπούρα 
και λαβράκι, μόλις φθάσουν σε ένα συγκεκριμένο βάρος 
και μέγεθος, διατίθενται κατά το μεγαλύτερο μέρος 
τους, στην διεθνή αγορά. Η μεταποίηση ιχθυηρών είναι 
μια δραστηριότητα που περιλαμβάνει κυρίως την κα¬ 
τεργασία φρέσκων και κατεψυγμένων ψαριών, φιλέτου 
ιχθύων, απεντερωμένων ιχθύων, καθώς και καπνιστών 
και λαδερών. Η δε παραγωγή ιχθυοτροφών καλύπτει 
τις ανάγκες της εταιρείας ενώ επίσης διενεργούνται 
πωλήσεις και σε άλλες εταιρείες του κλάδου. Οι ση¬ 
μαντικότερες θυγατρικές εταιρείες του Ομίλου είναι οι 
ακόλουθες: ΙΧΟ/ΦΕΙΑ ΜΥΛΟΚΟΠΗΣ Α.Ε. 100,00%, 1X0/ 
ΦΕΙΑ ΦΩΚΙΔΑΣ Α.Ε. 98,53%, ΙΝΤΕΒΡΕ30Α Α.Ε 96,70%, 
ΕΩΒ00ΑΤΕΒΕΒ3 Α.Ε.Β.Ε. 95,12%, Α-3ΕΑ Α.Ε.Β.Ε. 61,22%, 
ΠΡΩΤΕΥΣ ΕΞΟΠΛΙΣΜΟΙ Α.Ε.Β.Ε. 50,00%, ΙΕΚΝΑΚ (Τουρ¬ 
κία) 34,44% και ΒΕΙΙΡΙΝ ΤΩΝΑ Α.Ε. 25,00% 

Ο παγκόσμιος κύκλος εργασιών του Ομίλου ΝΗΡΕΑΣ 
το 2005, κατά δήλωση των γνωστοποιούντων, σύμφωνα 
με τα προβλεπόμενα στο άρθρο 4στ ν. 703/1977, ανήλθε 
σε 138,1 εκ. €, ενώ στην εθνική αγορά σε 58,6 εκ. €. 

2. ΑΡΙΣΤΕΙΔΗΣ ΜΠΕΛΛΕΣ 

Ο Αρ. Μπελλές είναι Πρόεδρος και Διευθύνων Σύμβου¬ 
λος της ΝΗΡΕΑΣ, ενώ διαθέτει ατομικώς και τον έλεγχο 
των κάτωθι εταιρειών: 

• ΕΕΙΒΟΜΑΒΕ ΙΝ31ΙΒΑΝΟΕ ΒΒΟΚΕΒ Α.Ε. (Μεσιτεία 
Ασφαλειών). Κατέχει ποσοστό [...]%. Η εταιρεία αυτή 
είχε κύκλο εργασιών για το 2006 ποσού [...] ΕΥΡΩ. 

• 3ΕΙΝΝΥΕΑΝΩ ΑΝΩΝΥΜΗ ΕΤΑΙΡΕΙΑ ΕΚΜΕΤΑΛΛΕΥΣΗΣ 
ΑΚΙΝΗΤΩΝ, με ποσοστό συμμετοχής [...]%. Η εταιρεία 
αυτή είναι νεοσυσταθείσα (τέλη 2006) και δεν έχει ανα¬ 
πτύξει δραστηριότητα ακόμη. 

• 3ΩΝΒΕΕΟΟΝ ΕΤΩ (Εταιρεία Συμμετοχών με έδρα 
την Κύπρο), με ποσοστό συμμετοχής [...]%. Η εταιρεία 
αυτή δεν αναπτύσσει δραστηριότητα. 

• ΤΕΜΒΕΕ ΤΒΑΩΙΝΟ ΕΤΩ (Εταιρεία Συμμετοχών με 
έδρα την Κύπρο). Κατέχει ποσοστό [...]%. Η εταιρεία 
αυτή δεν αναπτύσσει δραστηριότητα. 

• ΝΕΙΧΕΕΥ ΕΤΩ (Εταιρεία συμμετοχών, Επενδύσεων σε 
Ακίνητα) σε ποσοστό [...]%. Η εταιρεία αυτή δεν ανα¬ 
πτύσσει δραστηριότητα. 

Κατά τους γνωστοποιούντες, ο παγκόσμιος κύκλος 
εργασιών των προσωπικών συμμετοχών του Αρ. Μπελλέ 
το 2005 ανήλθε σε [...] εκ. € περίπου, ενώ στην εθνική 
αγορά σε [...] εκ. €. 

3. ΚΕΟΟ ΚΤΗΝΟΠΤΗΝΟΤΡΟΦΙΚΑ ΕΙΔΗ - ΥΠΗΡΕΣΙΕΣ 
Α.Ε. με δ.τ. «ΚΕΟΟ Α.Ε.» 

Η ΚΕΟΟ ιδρύθηκε το 1982 και εδρεύει στο Δήμο Νέας 
Αρτάκης, Ν. Εύβοιας, και από τον είναι εισηγμένη στην 
παράλληλη αγορά του Χ.Α.Α. 

Η δραστηριότητα της ΚΕΟΟ αφορά στη παραγωγή 
ιχθυοτροφών καθώς και συμπληρωμάτων διατροφής 
παραγωγικών ζώων, στη διάθεση προϊόντων στην Ελ¬ 
ληνική κτηνοτροφία και τη βιομηχανία ζωοτροφών κα¬ 
θώς επίσης, για την υποστήριξη των εμπορικών της 
δραστηριοτήτων, στην παροχή, μέσω ειδικών επιστημό¬ 
νων, συμβουλευτικών υπηρεσιών σε θέματα διατροφής, 
αναπαραγωγής, κτηνιατρικής και γενικής διαχείρισης 
μονάδων πτηνοτροφίας, χοιροτροφίας, μηρυκαστικών 
και ιχυοκαλλιεργειών. Επίσης, ο Όμιλος ΚΕΟΟ μέσω της 
εταιρείας ΕΝΑΛΙΟΣ Α.Ε., δραστηριοποιείται και στην 
παραγωγή και εμπορία γόνου ιχθυηρών και την πάχυνση 
ιχθύων. Πιο συγκεκριμένα, οι κύριες δραστηριότητες της 
ΚΕΟΟ έχουν ως εξής: 

• Παραγωγή και διάθεση 

ο νωπών και μεταποιημένων ψαριών Μεσογειακής 
Ιχθυοκαλλιέργειας. 

ο ιχθυδίων (Γόνου). 

ο ιχθυοτροφών. 

ο αυγών ιχθυοκαλλιέργειας. 

ο συμπληρωμάτων διατροφής παραγωγικών ζώων. 

ο γενετικού υλικού και συναφών προϊόντων πτηνο¬ 
τροφίας και κτηνοτροφίας. 

• Κατασκευή και εμπορία εξοπλισμών σταυλισμού και 
σίτισης πτηνοτροφίας και κτηνοτροφίας. 

Σύμφωνα με στοιχεία της ιστοσελίδας της, η μετο¬ 
χική σύνθεση της εταιρείας την 2.2.2007 είχε ως εξής: 
Αποστόλης Κεφαλάς 28,77%, Χρήστος Γκογκορώσης 
13,58%, Ροδόλφος Γκογκορώσης 23,51% και Λοιποί Μέ¬ 
τοχοι - Επενδυτικό Κοινό 31,14% 

Ο παγκόσμιος κύκλος εργασιών του Ομίλου ΚΕΟΟ το 
2005, κατά δήλωση των γνωστοποιούντων, σύμφωνα με 
τα προβλεπόμενα στο άρθρο 4στ ν. 703/1977, ανήλθε 
σε 35,6 εκ. €, ενώ στην εθνική αγορά σε 35,1 εκ. €. Κατά 
την τελευταία τριετία το μεγαλύτερο μέρος του κύκλου 
εργασιών της ΚΕΟΟ αντιστοιχεί σε πωλήσεις ιχθυοτρο¬ 
φών με τάση αυξητική και με αντίστοιχη μείωση του 
ποσοστού του κύκλου εργασιών των λοιπών ειδών. 

III. ΣΧΕΤΙΚΕΣ ΑΓΟΡΕΣ 

Α. Σχετική Αγορά Προϊόντος 

Λαμβανομένων υπόψη των εκτιμήσεων των Μερών 
και των λεπτομερών απόψεων της Εισήγησης της ΓΔΑ, 
η υπό κρίση συγκέντρωση αφορά στις εξής διακριτές 
Σχετικές Αγορές: 

1. Παραγωγής και διάθεσης νωπών ψαριών Μεσογει¬ 
ακής Ιχθυκαλλιέργειας 

2. Παραγωγής και διάθεσης γόνου (συμπεριλαμβανομέ- 
νης και της υπο - αγοράς αυγών ιχθυοκαλλιέργειας) 

3. Παραγωγής και διάθεσης ιχθυοτροφών 

4. Κατασκευής και εμπορίας εξοπλισμού ιχθυοκαλ¬ 
λιέργειας. 

Β. Γεωγραφική Αγορά 

Στην υπό εξέταση συγκέντρωση είναι το σύνολο της 
Ευρώπης όπου εκτείνεται το δίκτυο των μερών και ανα¬ 
πτύσσεται η δραστηριότητα τους στην πώληση των 
προϊόντων τους υπό ομοιόμορφες συνθήκες ανταγω¬ 
νισμού. 

IV. ΜΕΡΙΔΙΑ ΑΓΟΡΑΣ - ΑΝΤΑΓΩΝΙΣΜΟΣ 

Α. ΜΕΓΕΘΟΣ ΑΓΟΡΑΣ 

1. Κατά τους γνωστοποιούντες, το συνολικό μέγεθος 
της αγοράς «παραγωγής και διάθεσης νωπών ψαριών 
Μεσογειακής Ιχθυοκαλλιέργειας (τσιπούρας - λαβρακί- 
ου)» υπολογίζεται σε 88.000 τόνους περίπου για το 2005, 
εκ των οποίων το 70% περίπου εξήχθησαν. 

Σύμφωνα με τα προσκομισθέντα από τους γνωστοποι¬ 
ούντες στοιχεία και από την μελέτη της ΙΘΑΡ για τα έτη 
2002, 2004, το μέγεθος της εν λόγω αγοράς κατά την 
περίοδο 1986-2005 εμφάνιζε σημαντική ετήσια άνοδο, η 
οποία είχε ως αποτέλεσμα να δημιουργηθούν συνθήκες 
υπερπροσφοράς στον κλάδο. Εξαίρεση αποτέλεσε η 
περίοδος 2003 - 2004, κατά την οποία το μέγεθος της 
παραγωγής παρουσίασε μείωση 4,5%. 

Ο κλάδος των ιχθυοκαλλιεργειών αναπτύσσει έντονη 
εξαγωγική δραστηριότητα, καθώς το μεγαλύτερο μέρος 
της εγχώριας παραγωγής κατευθύνεται σε αγορές του 
εξωτερικού. Κύριοι προορισμοί αποτελούν η Ιταλία, η 
Ισπανία και η Γαλλία και δευτερεύοντες η Πορτογαλία, 


το Ηνωμένο Βασίλειο και η Γερμανία. Επίσης, πραγμα¬ 
τοποιούνται ορισμένες εξαγωγές εκτός Ευρώπης, όπως 
στις Η.Π.Α. και στον Καναδά. Το ποσοστό δε συμμετοχής 
των εξαγωγών επί του συνολικού όγκου της παραγωγής 
τσιπούρας - λαβρακίου κυμάνθηκε μεταξύ του 57,0% 
- 70,0%. 

Επίσης, οι γνωστοποιούντες αναφέρουν ότι η παρα¬ 
γωγή τσιπούρας και λαβρακίου στη Μεσόγειο ανήλθε 
σε 209.200 τόνους το 2005, εκ των οποίων οι περίπου 
88.000 τόνοι (ήτοι 42%) παρήχθησαν στηνΈλλαδα. Τα 
αντίστοιχα νούμερα για το 2004 είναι 194.000 και 85.000 
τόνοι (ήτοι 43,8%). 

Στην Ελλάδα πραγματοποιούνται και εισαγωγές των 
εν λόγω προϊόντων (κυρίως από Τουρκία, εξαιτίας του 
χαμηλού κόστους παραγωγής και της κρατικής επιδό¬ 
τησης των πωλήσεων). Ακριβή στοιχεία εισαγωγών δεν 
υφίστανται, ωστόσο εκτιμάται ότι κυμαίνονται μεταξύ 
1% και 2% του συνολικού προϊόντος που διατίθεται 
στην εγχώρια αγορά. 

2. Κατά τους γνωστοποιούντες, το συνολικό μέγεθος 
της αγοράς «παραγωγής και διάθεσης ιχθυδίων (γόνου 
τσιπούρας-λαβρακίου)» υπολογίζεται σε 320 εκ. τεμάχια 
περίπου για το 2005, εκ των οποίων τα 1,8 εκ τεμάχια 
περίπου εξάγονται. Σημειωτέον, ότι η συνολική παρα¬ 
γωγή στην Ευρώπη ανήλθε σε περίπου 767 εκ.τεμάχια 
το 2005. 

Σύμφωνα με τα προσκομισθέντα από τους γνωστοποι¬ 
ούντες στοιχεία και από την μελέτη της ΙΘΑΡ, η συνο¬ 
λική παραγωγή γόνου παρουσίασε μέσο ετήσιο ρυθμό 
αύξησης 26% το διάστημα 1990-2004, ανερχόμενη σε 
280 εκ. ιχθύδια το 2004 έναντι 11 εκ. ιχθυδίων το 1990. 

Οι ποσότητες που προορίστηκαν για ίδια χρήση το 
2004 εκτιμώνται σε 112 εκ.ιχθύδια από 106 εκ. ιχθύδια 
το 2003, εμφανίζοντας αύξηση κατά 5,6%. 

Εξαγωγές γόνου πραγματοποιούνται περιστασιακά. 
Το 2002 εξήχθησαν οι μεγαλύτερες ποσότητες (2,8 
εκ.ιχθύδια). Αναφορικά με τις εισαγωγές, από το 2001 
παρατηρείται μείωση των εισαγωγών γόνου. Την διετία 
2003-2004 οι εισαγόμενες ποσότητες διαμορφώθηκαν 
σε περίπου 12 εκ. ιχθύδια σημειώνοντας μείωση 40% 
σε σχέση με το 2002, ως αποτέλεσμα της αντίστοιχης 
ανάπτυξης της εγχώριας παραγωγής. 

Τέλος, η αγορά παραγωγής και διάθεσης αυγών ιχθυ¬ 
οκαλλιέργειας, βρίσκεται, σε πρώιμο στάδιο ανάπτυξης, 
και ως εκ τούτου δεν υπάρχουν διαθέσιμα επαρκή οι¬ 
κονομικά στοιχεία. 

3. Η αγορά «παραγωγής και διάθεσης ιχθυοτροφών», 
κατά τους γνωστοποιούντες, είναι διεθνής και υφίστα- 
νται ανταγωνιστικές πιέσεις ιδίως από την Ισπανία, Ιτα¬ 
λία και Δανία. Στην Ελλάδα, το 2005, καταναλώθηκαν 
περίπου 180.000 τόνοι ιχθυοτροφών, εκ ων οποίων οι 
29.000 περίπου εισήχθησαν. Επίσης, οι τιμές πώλησής 
τους είναι παρόμοιες σχεδόν σε όλες τις χώρες της 
Μεσογείου όπου υπάρχουν εταιρείες ιχθυοκαλλιέργει¬ 
ας, ενώ και τα μεταφορικά κόστη δεν αποτρέπουν τις 
εισαγωγές και τις εξαγωγές. 

Β. ΜΕΡΙΔΙΑ ΑΓΟΡΑΣ 

1. Σύμφωνα με τους γνωστοποιούντες, το συνολικό 
μερίδιο αγοράς των δύο μερών, στην παραγωγή και 
διάθεση νωπών ψαριών Μεσογειακής ιχθυοκαλλιέργειας 
θα ανέλθει σε μόλις [...]% σε όγκο και [...]% σε αξία. Αν 
δε συνυπολογιστούν και τα μερίδια των εταιρειών του 
Ομίλου 3ΕΑΡΑΒΜ ΙΟΝΙΑΝ, τις οποίες ο Ομιλος ΝΗΡΕΑΣ 

ενοποίησε το 2006, το συνολικό μερίδιο αγοράς των δύο 
μερών αναμένεται να αυξηθεί κατά [...]% περίπου. 

2. Επίσης, κατά τους γνωστοποιούντες, το συνολικό 
μερίδιο αγοράς των μερών στην αγορά παραγωγής και 
διάθεσης ιχθυδίων θα ανέλθει σε [...]% βάσει όγκου και 
[...]% βάσει αξίας. 

3. Τέλος, σύμφωνα με εκτιμήσεις των γνωστοποιού- 
ντων, το συνολικό μερίδιο αγοράς των μερών στην αγο¬ 
ρά παραγωγής και διάθεσης ιχθυοτροφών θα ανέρχεται 
σε 9,4%. 

Γ. ΔΟΜΗ ΑΓΟΡΑΣ - ΑΝΤΑΓΩΝΙΣΜΟΣ 

Γ.1. Πρώτες ύλες 

Γ.1.1. Κατά δήλωση των γνωστοποιούντων, η ΝΗΡΕΑΣ 
καλύπτει το μεγαλύτερος μέρος των αναγκών της σε 
βασικές πρώτες ύλες (ιχθυοτροφές, γόνο) από ιδιοπα- 
ραγόμενα προϊόντα.. 

Γ.1.2. Οι πέντε μεγαλύτεροι προμηθευτές, με τα αντί¬ 
στοιχα ποσοστά αγορών, των γνωστοποιούντων μερών, 
ανά αγορά, για το έτος 2005 είναι οι παρακάτω: 

Α.) Για την Εταιρεία ΝΗΡΕΑΣ: 1) στα νωπά ψάρια: [...] 
26,4%, [...] 19,0%, [...] 14,0%, [,..]10,6% και [...] 6,0%, 2) στο 
γόνο: [...] 30,1%, [...] 14,8%, [...] 8,0%, [...] 5,1%, [...] 4,8% και 
3) στις ιχθυοτροφές: [...] 46,8%, [...] 9,6%, [...] 5,7%, [...] 
5,5% και [...] 4,9%. 

Β) Γ ια την Εταιρεία ΚΕΘΟ: 1) στα νωπά ψάρια: [...] 
42,98%, [...] 12,68%, [...] 6,96%, [...] 5,63%, [...] 4,64% και 
2) στις ιχθυοτροφές: [...] 39,11%, [...] 11,35%, [...] 7,61%, [...] 
7,53% και [...] 5,32%. 

Γ.1.3. Η ΝΗΡΕΑΣ έχει καταρτίσει και υλοποιεί επτά (7) 
συνεργασίες για την παραγωγή για λογαριασμό της 
νωπών ψαριών ιχθυοκαλλιέργειας. Επίσης, έχει συναφθεί 
μία συμφωνία συνεργασίας για παραγωγή ιχθυδίων για 
λογαριασμό της ΝΗΡΕΑΣ. Επιπλέον υφίσταται και μία 
συνεργασία παραγωγής ιχθυοτροφών για λογαριασμό 
της εταιρείας, η οποία λήγει εντός του 2007. Στο βαθμό 
που η ΝΗΡΕΑΣ δύναται να γνωρίζει, και άλλες εταιρείες 
του κλάδου έχουν καταρτίσει και υλοποιούν συμβάσεις 
παραγωγής νωπών ψαριών ιχθυοκαλλιέργειας για λο¬ 
γαριασμό τους από τρίτες επιχειρήσεις-μονάδες του 
κλάδου. Πρόσφατα μάλιστα ανακοινώθηκε από άλλη 
εισηγμένη εταιρεία ιχθυοκαλλιέργειας (ΕΛΛΗΝΙΚΑΙ 
ΙΧΘΥΟΚΑΛΛΙΕΡΓΕΙΑΙ) διαπραγμάτευση για συμφωνί¬ 
ες συμπαραγωγής ιχθυοτροφών με δύο εταιρείες του 
κλάδου ιχθυοτροφών. Αντίστοιχα, σε ακόμη μικρότερο 
βαθμό, εκτιμάται ότι υφίστανται συμφωνίες συνεργα¬ 
σίας οριζόντιες ή κάθετες στις επηρεαζόμενες αγορές 
των ιχθυδίων και των ιχθυοτροφών. 

Γ.2. Τα δίκτυα διανομής και εξυπηρέτησης 

Γ.2.1. Σύμφωνα με τους γνωστοποιούντες, η ΝΗΡΕΑΣ, 
όπως και το σύνολο των εταιρειών που δραστηριο¬ 
ποιούνται στον κλάδο μεσογειακής ιχθυοκαλλιέργειας, 
χρησιμοποιεί διάφορα κανάλια διανομής (ιχθυαγορές, 
ιχθυόσκαλες, χονδρέμποροι, εμπορικές εταιρείες και 
ευρθΓ πΐ3Γΐ<Θΐ5) ψαριών ιχθυοκαλλιέργειας. Παρόλο που 
το μεγαλύτερο ποσοστό της παραγωγής διατίθεται 
στην αγορά με την βοήθεια χονδρεμπόρων, οι μεγαλύ¬ 
τερες εταιρείες έχουν αναπτύξει εμπορικά τμήματα για 
την πώληση απευθείας στα σούπερ-μάρκετ. Οι κυριότε- 
ροι τύποι εμπόρων χονδρικής πώλησης είναι οι εξής: 

• Εμπορικές εταιρείες, οι οποίες προμηθεύονται και 
μεταπωλούν τα προϊόντα ιχθυοκαλλιέργειας σε άλλους 
εμπόρους χονδρικής ή σε λιανέμπορους και εταιρείες 
τροφοδοσίας. Πολλές από τις μεγάλες εταιρείες-ομί- 


λους του κλάδου που έχουν ενισχύσει την παρουσία 
τους στην αγορά, διαθέτουν οργανωμένα δίκτυα διανο¬ 
μής των προϊόντων τους μέσω θυγατρικών εμπορικών 
εταιρειών, οι οποίες τα προωθούν και στην εγχώρια 
αγορά αλλά κυρίως στις αγορές του εξωτερικού. Οι 
εμπορικές αυτές εταιρείες παράλληλα διαθέτουν και 
ψάρια για λογαριασμό τρίτων παραγωγών (μικρομε- 
σαίων μονάδων που δεν διαθέτουν δικά τους δίκτυα 
διανομής). 

• Ιχθυόσκαλες, οι οποίες αποτελούνται από μεγάλο 
αριθμό εμπόρων χονδρικής πώλησης, των οποίων οι 
βασικές πωλήσεις γίνονται προς λιανέμπορους (ιχθυο¬ 
πώλες) και επιχειρήσεις εστίασης, αλλά διενεργούν και 
πωλήσεις προς άλλους χονδρεμπόρους και εργοστάσια 
επεξεργασίας. 

• Τοπικοί έμποροι χονδρικής πώλησης, οι οποίοι 
αγοράζουν σχετικά μικρές ποσότητες και προμηθεύ¬ 
ουν τοπικά καταστήματα και ξενοδοχεία, συνδυάζο¬ 
ντας πολύ συχνά την χονδρική με τη λιανική πώληση 
(ιχθυοπωλεία). 

• Απευθείας Πώληση από τους ιχθυοτρόφους σε κα¬ 
ταστήματα ή μέσω ειδικευμένων εταιρειών διανομής, 
χωρίς τη μεσολάβηση εμπόρων χονδρικής πώλησης. 
Επιπρόσθετα, οι εταιρείες επεξεργασίας στην εγχώρια 
και διεθνή αγορά συνηθίζουν να αγοράζουν απευθείας 
από τους ιχθυοτρόφους. 

Τα τελευταία χρόνια έχει παρατηρηθεί σταδιακή αύ¬ 
ξηση του μεριδίου διακίνησης των προϊόντων αυτών 
μέσω των σούπερ - μάρκετ. Η επέκταση των αλυσίδων 
λιανεμπορίου έχει διαφοροποιήσει τον τρόπο με τον 
οποίο οι καταναλωτές προμηθεύονται όλα τα τρόφιμα, 
συμπεριλαμβανομένων και των ψαριών (νωπά, κατεψυγ- 
μένα ή προ - μαγειρευμένα). 

Τα ψάρια παραδοσιακά πωλούνται χύμα με το κιλό, 
τιμολογούμενα ανάλογα με το τελικό τους βάρος. Οι 
μεγάλες αλυσίδες σούπερ-μάρκετ πωλούν και με άλ¬ 
λους τρόπους όπως «με το κομμάτι» ή «μικρά μερίδια 
κομματιών» αυξάνοντας λίγο την λιανική τιμή πώλησης 
αναγόμενη σε κιλά. Παράλληλα, και λόγω του αυξανόμε¬ 
νου ανταγωνισμού, επώνυμα προϊόντα έχουν πραγματο¬ 
ποιήσει δυναμική είσοδο στην ευρωπαϊκή κυρίως αγορά. 
Οι μεγάλοι όμιλοι σούπερ - μάρκετ έχουν συνάψει εμπο¬ 
ρικές συμφωνίες με ισχυρούς ομίλους θαλασσοκαλλι- 
εργητών και διαθέτουν τα ψάρια με την επωνυμία των 
τελευταίων ή ακόμα και τη δική τους (όΓβηάβά). 

Γ.2.2. Αναφορικά με τη διανομή ιχθυοτροφών η ΝΗΡΕ¬ 
ΑΣ όπως και οι λοιπές εταιρείες του κλάδου, διατηρούν 
εξειδικευμένα δίκτυα διανομής, τα οποία απαρτίζονται 
από πωλητές κατάλληλα καταρτισμένους σε θέματα 
που αφορούν τις διατροφικές ανάγκες των ψαριών. 
Έχουν άμεσες σχέσεις με τους πελάτες τους χωρίς τη 
μεσολάβηση χονδρεμπόρων. 

Γ.2.3. Σχετικά με το δίκτυο διανομής του γόνου, η ΝΗ¬ 
ΡΕΑΣ πωλεί απευθείας στους πελάτες (όχι μέσω αντι¬ 
προσώπων) ο οποίοι είναι κυρίως εταιρείες με μονάδες 
πάχυνσης. Επίσης γίνονται πωλήσεις μικρού μεγέθους 
γόνου (π.χ. 0,3 γραμ.) σε μονάδες προπάχυνσης με σκο¬ 
πό την πάχυνση σε μεγαλύτερο βάρους γόνο (π.χ. 1,5-2 
γραμ.) και τη μεταπώληση ή την ιδιοχρησιμοποίησή του 
σε μονάδες πάχυνσης. 

Γ.2.4. Η διακίνηση των προϊόντων της ΚΕ60 πραγμα¬ 
τοποιείται με απευθείας πώληση στους πελάτες της σε 
όλη την Ελληνική Επικράτεια, με ιδιόκτητα ή δημοσίας 

χρήσεως φορτηγά. Οι πωλήσεις γίνονται χονδρικώς και 
πελάτες είναι ιχθυοτροφικές επιχειρήσεις. Ειδικότερα: 
(α) οι ιχθυοτροφές διατίθενται άμεσα σε ιχθυοτροφι¬ 
κές επιχειρήσεις στην Ελλάδα, (β) τα ψάρια παραγωγής 
της θυγατρικής της ΕΝΑΛΙΟΣ Α.Ε. σε ιχθυοτροφικές 
κυρίως επιχειρήσεις για μεταπώληση και (γ) ο γόνος 
και τα αυγά ψαριών παραγωγής της ΕΝΑΛΙΟΣ Α.Ε. σε 
ιχθυοτροφικές επιχειρήσεις ή ιδιο-χρησιμοποιούνται για 
παραγωγή ψαριών. 

Γ.3. Η φύση και η έκταση της κάθετης ολοκλήρωσης 
των μερών σε σύγκριση με τους μεγαλύτερους αντα¬ 
γωνιστές τους 

Στον κλάδο των θαλάσσιων ιχθυοκαλλιεργειών δρα¬ 
στηριοποιούνται καθετοποιημένες επιχειρήσεις που 
ασχολούνται με την παραγωγή γόνου και την πάχυνση 
των ψαριών, και εταιρείες που ασχολούνται μόνο με 
την πάχυνση ή μόνο με την παραγωγή γόνου. Οι επι¬ 
χειρήσεις παραγωγής γόνου είναι λίγες σε αριθμό και 
καλύπτουν το μεγαλύτερο μέρος της εγχώριας ζήτη¬ 
σης, η πλειοψηφία τους, δε, αφορά σε καθετοποιημένες 
μονάδες παραγωγής, ενώ οι υπόλοιπες προμηθεύουν 
κυρίως συγγενείς εταιρείες οι οποίες ασχολούνται με 
την πάχυνση. 

Ο όμιλος ΝΗΡΕΑΣ αποτελεί μια πλήρως καθετοποι- 
ημένη επιχείρηση. Στα πλαίσια της καθετοποίησης 
πραγματοποίησε τη δημιουργία της βιομηχανίας ιχθυ¬ 
οτροφών Ρθβάυε, και επένδυσε στην παραγωγή γόνου, 
παράλληλα με τις υπόλοιπες δραστηριότητες της. 

Γ.4. Πελάτες των μερών 

Γ.4.1. Οι πέντε μεγαλύτεροι πελάτες των γνωστοποι- 
ούντων μερών, ανά αγορά, για το έτος 2005 είναι οι 
παρακάτω, με τα αντίστοιχα ποσοστά πωλήσεων: 

Α. Για την εταιρεία ΝΗΡΕΑΣ: 1) στα νωπά ψάρια: [...] 
4,2%, [...] 3,6%, [...] 3,2%, [...] 3,0%, [...] 2,3% 2) στο γόνο: 
[...] 11,9%, [...] 7,2%, [...] 4,8%, [...] 3,9% και [...] 2,9%, 3) στα 
αυγά: [...] 98,4% 4) στις ιχθυοτροφές [...] 27,1%, [...] 17,8%, 
[...] 8,8%, [...] 5,2%, [...] 3,5%. 

Β) Για την εταιρεία ΚΕΘΟ: 1)στα νωπά ψάρια: [...] 
34,30%, [...] 12,70%, [...] 9,49%, [...] 5,75% και [...] 4,90%, 2) 
στο γόνο: [...] 91,65%, [...] 5,32%, [...] 3,03%, 3) στα αυγά: 
[...] 38,61%, [...] 38,07%, [...] 15,96%, [...] 2,83%, [...] 1,51%, 4) 
στις ιχθυοτροφές: [...] 21,31%, [...] 21,31%, [...] 10,86%, [...] 
9,57% και [...] 5,31%. 

Γ.4.2. Επίσης, η ΝΗΡΕΑΣ έχει καταρτίσει και υλοποιεί 
τρεις συνεργασίες πώλησης ιχθυδίων και τροφών, ενώ 
παράλληλα συμφωνείται ότι η εξόφληση του τιμήματος 
των πωλουμένων ειδών μπορεί να πραγματοποιηθεί και 
σε είδος, δια της αγοράς του ετοίμου προϊόντος (τελικό 
προϊόν ψάρι ιχθυοκαλλιέργειας εμπορεύσιμου βάρους) 
από τις επιχειρήσεις αυτές. 

Οι συμφωνίες συνεργασίας στην αγορά των νωπών 
ψαριών, κυρίως υπό την μορφή της παραγωγής για λο¬ 
γαριασμό τρίτου, υπάρχουν σε βαθμό τέτοιο που δεν 
μπορεί να χαρακτηρισθεί σημαντικός σε σχέση με την 
γενικότερη συνολική παραγωγική δυνατότητα κάθε 
εταιρείας να καλύπτει την ζήτηση της πελατείας στο 
εξωτερικό (δεδομένου του εξαγωγικού χαρακτήρα της 
δραστηριότητας). Δηλαδή, οι συμβάσεις αυτές λειτουρ¬ 
γούν συμπληρωματικά-επικουρικά για τις εταιρείες του 
κλάδου, οι οποίες εξακολουθούν να παράγουν το μεγα¬ 
λύτερο μέρος του προϊόντος τους με ίδια μέσα. 


Γ.5. Κατά τους γνωστοποιούντες, δεν υφίστανται 
πραγματικά εμπόδια εισόδου στην εγχώρια αγορά πα¬ 
ραγωγής ψαριών ιχθυοκαλλιέργειας. Ωστόσο, επιση¬ 
μαίνουν ότι «εδώ και αρκετά χρόνια δεν χορηγούνται 
από τις Αρμόδιες κρατικές Υπηρεσίες νέες άδειες για 
ίδρυση και λειτουργία θαλάσσιων μονάδων παραγωγής». 
Εντούτοις, το νομικό εμπόδιο αυτό αφορά αποκλειστικά 
την εγκατάσταση και λειτουργία παραγωγικών μονάδων 
στην Ελλάδα, και δεν επηρεάζει την είσοδο εταιριών 
στην ελληνική και ευρωπαϊκή αγορά που εδρεύουν στο 
εξωτερικό. Αλλωστε, όπως υπογραμμίζουν οι γνωστο¬ 
ποιούντες, «αναμένεται σημαντική ενίσχυση της πα¬ 
ρουσίας της Τουρκίας στην ευρωπαϊκή αγορά, λόγω 
χαμηλότερου κόστους παραγωγής αλλά και λόγω της 
κρατικής επιδότησης των πωλήσεων». 

Όσον αφορά στις λοιπές σχετικές αγορές, οι γνω¬ 
στοποιούντες υποστηρίζουν ότι τα μεταφορικά κόστη 
είναι μικρά, η απαραίτητη τεχνογνωσία είναι εύκολα 
προσβάσιμη, δεν υπάρχουν περιορισμοί από δικαιώ¬ 
ματα πνευματικής ή βιομηχανικής ιδιοκτησίας, και, ως 
αποτέλεσμα, δεν υπάρχουν σημαντικά εμπόδια εισόδου. 
Ωστόσο, σημειώνουν ότι «οι οικονομίες κλίμακος και η 
καθετοποίηση είναι σημαντικά στοιχεία για τους εμπλε¬ 
κόμενους στον κλάδο». 

Γ.5.2. Η ύπαρξη νομικών εμποδίων εισόδου στην εγ¬ 
χώρια αγορά παραγωγής ψαριών ιχθυοκαλλιέργειας 
επισημαίνεται και από τις εταιρείες [...], [...] και ΕΛΛΗΝΙ¬ 
ΚΕΣ [...] καθώς αναφέρουν ότι το Υπουργείο Αγροτικής 
Ανάπτυξης έχει αναστείλει την έγκριση νέων αδειών 
λειτουργίας μονάδων ιχθυοκαλλιέργειας. Παράλληλα, 
οι δύο πρώτες σημειώνουν ότι ως πραγματικά εμπόδια 
εισόδου θα μπορούσαν να θεωρηθούν οι αναγκαίες 
για την είσοδο δαπανηρές επενδύσεις σε εξοπλισμό 
και τεχνογνωσία, καθώς και τα σημαντικά αποθέματα 
κεφαλαίων κίνησης που η νεοεισελθούσα στον κλάδο 
επιχείρηση θα πρέπει να διαθέτει. Αντίθετα, η εταιρεία 
[...], θεωρεί ότι δεν υπάρχουν εμπόδια εισόδου στις σχε¬ 
τικές αγορές. 

Σημειώνεται ωστόσο ότι παρά τις αντίθετες απόψεις 
που εξέφρασαν οι ανταγωνιστές σχετικά με την ύπαρ¬ 
ξη εμποδίων εισόδου, κοινή παραδοχή όλων είναι ότι 
δεν πρόκειται να δημιουργηθούν νέα εμπόδια εισόδου 
ως αποτέλεσμα της πραγματοποίησης της υπό κρίση 
πράξης, σε καμία από τις σχετικές αγορές στις οποίες 
αυτή αφορά. 

Γ.6.1. Σύμφωνα με τους γνωστοποιούντες, η ένταση 
της έρευνας και ανάπτυξης στην αγορά των ιχθυο- 
καλλιεργειών αφορά κυρίως στην μείωση του κύκλου 
παραγωγής του τελικού προϊόντος, ο οποίος ανέρχεται 
σε 18 μήνες περίπου. 

Γ.6.2. Προς αυτή την κατεύθυνση, το 2000 η ΕΝΑΛΙΟΣ 
Α.Ε. (θυγατρική της ΚΕΟΟ) υπέγραψε συμφωνία αποκλει¬ 
στικής συνεργασίας με το Πανεπιστημιακό Ινστιτούτο 
Έρευνας Ιχθυοκαλλιέργειας ΑΚνΑΡΟΒδΚ Νορβηγίας, για 
την από κοινού ανάπτυξη αναπαραγωγικού προγράμμα¬ 
τος επιλογής στα είδη τσιπούρα και λαβράκι. Η προσ- 
δοκώμενη βελτίωση αφορά τα γενετικά χαρακτηριστικά 
των ατόμων μετά από κατάλληλη φυσική επιλογή των 
γεννητόρων. Τα βελτιωμένα χαρακτηριστικά είναι η μεί¬ 
ωση του χρόνου ανάπτυξης και η βελτιωμένη γεύση. 

Δ. ΕΚΤΙΜΗΣΕΙΣ ΓΙΑ ΤΑ ΑΠΟΤΕΛΕΣΜΑΤΑ ΤΗΣ ΥΠΟ 
ΚΡΙΣΗ ΠΡΑΞΗΣ 

Δ.1. Η ΘΕΣΗ ΤΩΝ ΓΝΩΣΤΟΠΟΙΟΥΝΤΩΝ ΜΕΡΩΝ 
Κατά τους γνωστοποιούντες, η υπό κρίση πράξη δεν 
πρόκειται να επηρεάσει αρνητικά τον ανταγωνισμό στις 
εγχώριες αγορές που αφορά διότι: 

«α) Ο εν γένει κλάδος της ελληνικής θαλάσσιας ιχθυ¬ 
οκαλλιέργειας είναι ένας κατεξοχήν εξαγωγικός κλά¬ 
δος της ελληνικής οικονομίας, δεδομένου ότι μεγάλο 
ποσοστό εξάγεται.... Οι ελληνικές εταιρείες του κλάδου 
αποτελούν τον ηγέτη της σχετικής αγοράς. 

β) οι σχετικές αγορές προϊόντος... είναι διεθνείς, πε¬ 
ριλαμβάνοντας περισσότερες χώρες. Συγκεκριμένα, 
εκτιμούμε ότι η σχετική γεωγραφική αγορά είναι για 
όλες τις σχετικές αγορές προϊόντος το σύνολο της 
Ευρώπης. 

γ) τα αθροιζόμενα μερίδια αγοράς των υπό συγκέ¬ 
ντρωση μερών δεν θα υπερβούν το [...]% σε καμία από 
τις σχετικές αγορές. Ακόμα και για την περίπτωση που 
ήθελε θεωρηθεί ότι σε κάποια από τις σχετικές αγορές 
προϊόντος, η σχετική γεωγραφική αγορά είναι μόνο η 
Ελλάδα, το μερίδιο αγοράς των μερών δεν θα ξεπεράσει 
το [...]% σε καμία από τις σχετικές αγορές 
δ) Ο ανταγωνισμός στις ανωτέρω σχετικές αγορές 
προϊόντος είναι πολύ έντονος, τόσο από εγχώριους όσο 
και από αλλοδαπούς ανταγωνιστές των συμμετεχουσών 
επιχειρήσεων. 

Αντιθέτως, η υπό εξέταση επιχειρηματική συνεργασία 
θα ενισχύσει περαιτέρω τον ανταγωνισμό στις σχετι¬ 
κές αγορές προϊόντος στην Ελλάδα και το εξωτερικό, 
μέσω της αναδιάρθρωσης και ενίσχυσης της αποτελε- 
σματικότητας του εξαγοράζοντος ομίλου ΝΗΡΕΑ αλλά 
και της ΚΕΘΟ Α.Ε. και μέσω των συνεργειών που θα 
επιτευχθούν.» 

Δ.2. ΟΙ ΘΕΣΕΙΣ ΤΩΝ ΑΝΤΑΓΩΝΙΣΤΩΝ 
Τρεις από τις τέσσερις ανταγωνίστριες εταιρείες που 
ρωτήθηκαν σχετικά απάντησαν ότι η υπό κρίση πράξη 
δεν αναμένεται να επηρεάσει τις συνθήκες ανταγω¬ 
νισμού στις αγορές τις οποίες αφορά. Συγκεκριμένα, 
όσον αφορά τις δύο πρώτες αγορές (παραγωγή και 
διάθεση νωπών ψαριών Μεσογειακής ιχθυοκαλλιέργει¬ 
ας και παραγωγή και διάθεση ιχθυδίων), οι [...] και [...] 
ανέφεραν ότι το μερίδιο και η παραγωγική δυναμικό¬ 
τητα της ΚΕΘΟ είναι μικρά, ενώ όσον αφορά την τρίτη 
(παραγωγή και διάθεση ιχθυοτροφών), η [...] ανέφερε 
ότι οι «προσφερόμενες ποσότητες είναι πλεονάζουσες 
της αντίστοιχης ζήτησης». Επίσης, η [...] τοποθετήθηκε 
συνολικά, αναφέροντας ότι η υπό κρίση πράξη «[δ]εν θα 
επηρεάσει είτε θετικά είτε αρνητικά λόγω της πλήρους 
εφαρμογής του ανταγωνισμού σε επίπεδο προσφοράς 
και ζήτησης και στις εν λόγω τρεις αγορές». 

Αντίθετα, η [...] αναπτύσσει προβληματισμούς σχετικά 
με το αποτέλεσμα της υπό κρίση πράξης στον αντα¬ 
γωνισμό, ιδίως όσον αφορά την αγορά ιχθυοτροφών, 
αναφέροντας ότι: «Σίγουρα η αγορά συγκεντρώνεται σε 
λίγα χέρια και αυτό έχει θετικά και αρνητικά στοιχεία. 
Τόσα χρόνια υπήρχε πολυφωνία με πολλές επιχειρήσεις 
να διεκδικούν μερίδιο στην παραγωγή ψαριών αξιοποιώ- 
ντας κυρίως τις επιδοτήσεις που απετέλεσαν και απο¬ 
τελούν κίνητρο επένδυσης. Σήμερα και αφού ο κλάδος 
έχει περάσει στην ουσιαστική παραγωγή ψαριών και 
λειτουργούν οι νόμοι της αγοράς και σε λίγο οι τιμές 
των ψαριών αλλά και των ιχθυοτροφών θα αναμένουμε 


να ανέβουν. Η συγκέντρωση των ιχθυοτροφών αλλά και 
του γόνου σε λίγα χέρια εγκυμονεί κινδύνους για τις 
μέχρι στιγμής ανεξάρτητες μονάδες. Ακόμη υπάρχουν 
και ανεξάρτητες μονάδες παραγωγής ιχθυοτροφών και 
ελπίζουμε να παραμείνουν τουλάχιστον 5 για τα επό¬ 
μενα χρόνια». 

V. 1. Κατά το άρθρο 4, παρ. 2 εδαφ. β ν.703/77, ως ισχύ¬ 
ει, συγκέντρωση πραγματοποιείται α) όταν συγχωνεύο¬ 
νται με κάθε τρόπο δύο ή περισσότερες προηγουμένως 
ανεξάρτητες επιχειρήσεις, και β) όταν ένα ή περισσό¬ 
τερα πρόσωπα που ελέγχουν ήδη τουλάχιστον μία επι¬ 
χείρηση, ή μία ή περισσότερες επιχειρήσεις, αποκτούν 
άμεσα ή έμμεσα τον έλεγχο του συνόλου ή τμημάτων 
μιας ή περισσοτέρων άλλων επιχειρήσεων. 

Κατά την παρ. 3 του ως άνω άρθρου, για την εφαρ¬ 
μογή του νόμου, ο έλεγχος απορρέει από δικαιώματα, 
συμβάσεις ή άλλα μέσα, τα οποία είτε μεμονωμένα 
είτε από κοινού με άλλα και λαμβανομένων υπόψη των 
σχετικών πραγματικών ή νομικών συνθηκών, παρέχουν 
τη δυνατότητα καθοριστικής επίδρασης στη σύνθεση, 
στις συσκέψεις ή στις αποφάσεις των οργάνων μιας 
επιχείρησης και ιδίως από: α) δικαιώματα κυριότητας ή 
επικαρπίας επί του συνόλου ή μέρους των περιουσιακών 
στοιχείων μιας επιχείρησης, β) δικαιώματα ή συμβάσεις 
που παρέχουν δυνατότητα καθοριστικής επίδρασης στη 
σύνθεση, στις συσκέψεις ή στις αποφάσεις των οργάνων 
μιας επιχείρησης. 

Επίσης, κατά την παρ. 4 του ίδιου άρθρου, ο έλεγχος 
αποκτάται από το πρόσωπο ή τα πρόσωπα ή τις επιχει¬ 
ρήσεις, που: α) είναι υποκείμενα αυτών των δικαιωμάτων 
ή δικαιούχοι από τις συμβάσεις αυτές ή β) χωρίς να 
είναι υποκείμενα των δικαιωμάτων ή δικαιούχοι από τις 
συμβάσεις αυτές, δικαιούνται να ασκούν τα δικαιώματα 
που απορρέουν από αυτές. 

Τέλος, η απόκτηση κοινού ελέγχου επί επιχείρησης 
εμπίπτει στις διατάξεις της παρ. 5 του ως άνω άρθρου, 
κατά την οποία «Η δημιουργία κοινής επιχείρησης που 
εκπληρώνει μόνιμα όλες τις λειτουργίες μίας αυτόνο¬ 
μης οικονομικής ενότητας, αποτελεί συγκέντρωση κατά 
την έννοια του παρόντος άρθρου (4). Στο μέτρο που 
η δημιουργία κοινής επιχείρησης έχει ως αντικείμενο 
ή ως αποτέλεσμα το συντονισμό της ανταγωνιστικής 
συμπεριφοράς επιχειρήσεων που παραμένουν ανεξάρ¬ 
τητες, ο συντονισμός αυτός αξιολογείται σύμφωνα με 
τα κριτήρια που ορίζονται στις παραγράφους 1 και 3 
του άρθρου 1. Κατά την αξιολόγηση αυτή, η Επιτροπή 
Ανταγωνισμού λαμβάνει υπόψη ιδίως: α) αν δύο ή πε¬ 
ρισσότερες μητρικές επιχειρήσεις ασκούν, σε σημαντικό 
βαθμό, δραστηριότητες στην ίδια αγορά με την κοινή 
επιχείρηση ή σε αγορά προηγούμενων ή επόμενων στα¬ 
δίων από αυτήν της κοινής επιχείρησης ή σε παραπλή¬ 
σια αγορά, στενά συνδεδεμένη με την αγορά αυτή και 
β) εάν ο συντονισμός, ο οποίος απορρέει ευθέως από 
τη δημιουργία της κοινής επιχείρησης, παρέχει στις 
συμμετέχουσες επιχειρήσεις τη δυνατότητα να εξαλεί¬ 
ψουν τον ανταγωνισμό σε μεγάλο μέρος των αγορών 
τους.» 

Στην υπό κρίση υπόθεση, κατά δήλωση των μερών, με 
την ολοκλήρωση της προσυμφωνηθείσας την 13.1.2007 
πράξης, η ΝΗΡΕΑΣ και ο Αριστείδης Μπελλές θα απο¬ 
κτήσουν από κοινού τον έλεγχο της εταιρείας ΚΕΘΟ. 

Ο Αριστείδης Μπελλές είναι Πρόεδρος και Διευθύνων 
Σύμβουλος της ΝΗΡΕΑΣ. Επίσης, κατείχε την 30.9.2006 

το [...]% των μετοχών της, ενώ άλλος μέτοχος ελέγχει 
το [...]% και οι υπόλοιποι πέντε μεγαλομέτοχοι κατέχουν 
από [...]% έως [...]% της εταιρείας. Παράλληλα, παρα- 
τηρείται μεγάλη διασπορά στις λοιπές μετοχές που 
αντιπροσωπεύουν το [...]%. 

Όπως προκύπτει από τις ετήσιες Τακτικές Γενικές 
Συνελεύσεις της εταιρείας, ο βασικός μέτοχος της 
ΝΗΡΕΑΣ, Αρ. Μπελλές, είναι σε θέση να διαμορφώνει 
μονομερώς την πολιτική της εταιρείας, δεδομένης της 
μεγάλης διασποράς των λοιπών μετοχών. Η εξουσία 
του αυτή πηγάζει αφενός από την άσκηση δικαιώματος 
ψήφου των δικών του μετοχών, και αφετέρου από την 
αντιπροσώπευση άλλων μετόχων. 

Από όλα τα ανωτέρω συνάγεται, ότι ο Αριστείδης 
Μπελλές, είναι ο ελέγχων μέτοχος της ΝΗΡΕΑΣ και 
ως εκ τούτου, μέσω αυτής και δυνάμει της υπό κρίση 
πράξης, αποκτά τον αποκλειστικό έλεγχο της εταιρείας 
ΚΕΘΟ. 

Συνεπώς, η υπό κρίση πράξη συνιστά συγκέντρωση 
κατά την έννοια του άρθρου 4 ν. 703/1977, ως ισχύει, 
η οποία εμπίπτει στις σχετικές με τις συγκεντρώσεις 
ρυθμίσεις του νόμου αυτού. Σε κάθε όμως περίπτωση, 
πρόκειται για απόκτηση κοινού ελέγχου (από τον Μπελ- 
λέ και τη ΝΗΡΕΑΣ) επί της εταιρείας ΚΕΘΟ, ο έλεγχος 
δε αυτός είναι συγκεντρωτικού χαρακτήρα δεδομένου 
ότι πληρούται η προαναφερθείσα προϋπόθεση του άρ¬ 
θρου 4 παρ. 5, δηλ. η κοινή επιχείρηση «εκπληρώνει 
μόνιμα όλες τις λειτουργίες μίας αυτόνομης οικονομι¬ 
κής ενότητας» και ως εκ τούτου, και στην περίπτωση 
αυτή, εμπίπτει στις ρυθμίσεις των άρθρων 4 και 4βεπ. 
ν.703/1977, ως ισχύει. 

Κατά το άρθρο 4β παρ. 1 ν.703/1977, ως ισχύει, κάθε 
συγκέντρωση επιχειρήσεων πρέπει να γνωστοποιεί¬ 
ται στην Επιτροπή Ανταγωνισμού μέσα σε δέκα (10) 
εργάσιμες ημέρες από τη σύναψη της συμφωνίας ή 
τη δημοσίευση της προσφοράς ή ανταλλαγής ή την 
απόκτηση συμμετοχής, που εξασφαλίζει τον έλεγχο 
της επιχείρησης, όταν ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση κατά τα οριζόμενα στο άρθρο 4στ, ανέρχεται 
στην παγκόσμια αγορά, τουλάχιστον σε εκατόν πενήντα 
εκατομμύρια (150.000.000) ευρώ και δύο τουλάχιστον 
από τις συμμετέχουσες επιχειρήσεις πραγματοποιούν, 
η καθεμία χωριστά, συνολικό κύκλο εργασιών άνω των 
δεκαπέντε εκατομμυρίων (15.000.000) ευρώ στην ελλη¬ 
νική αγορά. Κατά την παράγραφο 2 του ίδιου άρθρου 
η προθεσμία των 10 ημερών αρχίζει από την επέλευση 
της πρώτης από τις πράξεις, που αναφέρονται στην παρ. 
1, και κατά την παράγραφο 3 αυτού σε γνωστοποίηση 
υποχρεούνταί: α) σε περίπτωση που η συγκέντρωση 
αποτελεί αντικείμενο συμφωνίας των επιχειρήσεων που 
συμμετέχουν στη συγκέντρωση, η καθεμία από αυτές 
και β) σε όλες τις άλλες περιπτώσεις, τα πρόσωπα, οι 
επιχειρήσεις ή ομάδες προσώπων ή επιχειρήσεων, που 
αποκτούν έλεγχο στο σύνολο ή σε τμήματα μιας ή 
περισσοτέρων επιχειρήσεων. 

Η υπό κρίση συγκέντρωση υπόκειται υποχρεωτικά σε 
προηγούμενη γνωστοποίηση δεδομένου ότι πληρούται 
η προϋπόθεση που ορίζει ο νόμος, αφού, σύμφωνα με 
τα στοιχεία του φακέλου, (α) ο παγκόσμιος κύκλος ερ¬ 


γασιών του Ομίλου ΝΗΡΕΑΣ/Μπελλέ ανήλθε το 2005 
σε 138,6 εκ. Ευρώ, ενώ ο αντίστοιχος του Ομίλου ΚΕΘΟ 
ανήλθε σε 35,6 εκ. Ευρώ (σύνολο 173,6 εκ. ευρώ) και (β) 
ο κύκλος εργασιών, στην ελληνική αγορά, του Ομίλου 
ΝΗΡΕΑΣ/Μπελλέ ανήλθε το 2005 σε 59,1 εκ. ευρώ και 
του Ομίλου Κορο σε 35,1 εκ. ευρώ. 

Η γνωστοποίηση της κρινόμενης συγκέντρωσης πραγ¬ 
ματοποιήθηκε σύννομα και εμπρόθεσμα στις 26.1.2007 
(κατατέθηκε το νόμιμο παράβολο και έλαβε χώρα η 
δημόσια ανακοίνωση της συγκέντρωσης από τα μέρη 
στο φύλλο της 29.1.2007 της εφημερίδας ΗΜΕΡΗΣΙΑ). 

Κατά το άρθρο 4γ παρ. 1 ν. 703/1977, με απόφαση της 
Επιτροπής Ανταγωνισμού απαγορεύεται κάθε συγκέ¬ 
ντρωση επιχειρήσεων, που υπόκειται σε προηγούμενη 
γνωστοποίηση και η οποία μπορεί να περιορίσει ση¬ 
μαντικά τον ανταγωνισμό στην εθνική αγορά ή σε ένα 
σημαντικό σε συνάρτηση με τα χαρακτηριστικά των 
προϊόντων ή των υπηρεσιών τμήμα της και ιδίως με τη 
δημιουργία ή ενίσχυση δεσπόζουσας θέσης. Σύμφωνα 
δε με το άρθρο 4δ παρ. 1 και 3 ν. 703/1977, ως ισχύει «1. Η 
Επιτροπή Ανταγωνισμού εξετάζει τη γνωστοποιούμενη 
συγκέντρωση μόλις υποβληθεί η σχετική γνωστοποίηση. 
... 3. Αν διαπιστωθεί ότι η γνωστοποιηθείσα συγκέντρω¬ 
ση, παρότι εμπίπτει στο πεδίο εφαρμογής της παρ. 
1 του άρθρου 4β, δεν προκαλεί σοβαρές αμφιβολίες 
ως προς τη δυνατότητά της να περιορίσει σημαντικά 
τον ανταγωνισμό στις επί μέρους αγορές στις οποίες 
αφορά, η Επιτροπή Ανταγωνισμού, με απόφασή της που 
εκδίδεται μέσα σε ένα (1) μήνα από τη γνωστοποίηση, 
επιτρέπει τη συγκέντρωση.» 

2. Από την αξιολόγηση και συνεκτίμηση όλων των 
ανωτέρω στοιχείων του φακέλου των σχετικών με τη 
διάρθρωση και λειτουργία της σχετικής αγοράς προϊό¬ 
ντων και της γεωγραφικής αγοράς, τα μερίδια σε αυτήν 
των συμμετεχουσών στη συγκέντρωση εταιρειών και 
την οικονομική τους δύναμη, τη μη ύπαρξη νομικών ή 
πραγματικών εμποδίων εισόδου στην αγορά, τη δυνα¬ 
τότητα επιλογής των προμηθευτών και των χρηστών 
από τις άνω εταιρείες και από άλλες ανταγωνιστικές 
επιχειρήσεις, την πρόσβασή τους στις πηγές εφοδια¬ 
σμού ή στις αγορές διάθεσης των προϊόντων, το συμ¬ 
φέρον των καταναλωτών, και τη λειτουργία γενικώς του 
ανταγωνισμού, όπως λεπτομερώς αυτά εκτίθενται και 
αναλύονται και στην υπ’ αριθμ. 1133/22.2.2007 εισήγηση 
της Γ.Δ.Α., η Επιτροπή Ανταγωνισμού - Τμήμα Α' άγεται 
στην κρίση ότι η συγκέντρωση δεν προκαλεί σοβαρές 
αμφιβολίες ως προς τη δυνατότητά της να περιορίσει 
σημαντικά τον ανταγωνισμό στις επιμέρους σχετικές 
αγορές στις οποίες αφορά 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού - Τμήμα Α': 

Επιτρέπει την κατ’ άρθρο 4β του ν. 703/1977 γνωστο¬ 
ποιηθείσα την 26.1.2007 (υπ’ αριθμ. 523) συγκέντρωση 
που αφορά την απόκτηση από την εταιρία ΝΗΡΕΥΣ 
ΙΧΘΥΟΚΑΛΛΙΕΡΓΕΙΕΣ Α.Ε. και τον ΑΡΙΣΤΕΙΔΗ ΜΠΕΛΛΕ 
κοινού ελέγχου επί της εταιρίας ΚΕΘΟ Α.Ε. και της θυ¬ 
γατρικής αυτής ΕΝΑΛΙΟΣ Α.Ε., καθόσον η συγκέντρωση 
αυτή δεν προκαλεί σοβαρές αμφιβολίες ως προς τη δυ¬ 
νατότητά της να περιορίσει σημαντικά τον ανταγωνισμό 
στις επιμέρους σχετικές αγορές στις οποίες αφορά 

Η απόφαση εκδόθηκε την 23 η Φεβρουάριου 2007. 

Η απόφαση να δημοσιευθεί στην Εφημερίδα της Κυ¬ 
βέρνησης, σύμφωνα με το άρθρο 25 παρ. 6 του ισχύο- 
ντος Κανονισμού Λειτουργίας και Διαχείρισης της Επι¬ 
τροπής Ανταγωνισμού (ΦΕΚ Β' 1890/29.12,2006). 

0 Προεδρεύων Η Γραμματέας 

του Α' Τμήματος 

ΑΡΙΣΤ. ΚΟΜΙΣΟΠΟΥΛΟΣ ΟΛΓΑ - ΑΝΙΤΑ ΡΑΦΤΟΠΟΥΛΟΥ 

-♦- 

ΑΠΟΦΑΣΗ 1 333Λ//2007 (5) 

Λήψη απόφασης επί της προηγούμενης γνωστοποίησης, 
σύμφωνα με το άρθρο 4β του ν. 703/1977, της συγκέ¬ 
ντρωσης των επιχειρήσεων «ΑΒνΑΕ δΕΒΝ/ΙΟΕ ΕΕΑ3Ε 
5Α» και «ΝΤΙΡΕΝΤ ΑΕ ΛΕΙΤΟΥΡΓΙΚΩΝ ΜΙΣΘΩΣΕΩΝ». 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

Συνεδρίασε στην Αίθουσα Συνεδριάσεων του 1ου 
ορόφου του κτηρίου των γραφείων της, επί της οδού 
Κότσικα ΙΑ, Αθήνα, την 8 η Μαρτίου 2007, ημέρα Πέμπτη 
και ώρα 12:30, με την εξής σύνθεση: 

Προεδρεύων: Αριστομένης Κομισόπουλος 

Μέλη: Ιωάννης Δραπανιώτης, λόγω κωλύματος του 
τακτικού μέλους Φαίδωνα Στράτου, Βασίλειος Πατσου- 
ράτης, λόγω κωλύματος του τακτικού μέλους Γαρυ- 
φαλιάς Αθανασίου, Δημήτριος Γιαννέλης, και Ελίζα 
Αλεξανδρίδου 

Γραμματέας: Αικατερίνη Τριβέλη 

Θέμα της συνεδρίασης ήταν η λήψη απόφασης επί της 
προηγούμενης γνωστοποίησης, σύμφωνα με το άρθρο 
4β του ν. 703/1977, της συγκέντρωσης των επιχειρήσεων 
«ΑΒνΑΕ ΒΕΒνίΘΕ ΕΕΑ3Ε 3Α» και «ΝΤΙΡΕΝΤ ΑΕ ΛΕΙΤΟΥΡ¬ 
ΓΙΚΩΝ ΜΙΣΘΩΣΕΩΝ». 

Στην αρχή της συζήτησης, τον λόγο έλαβε ο Γ ενικός 
Εισηγητής Ιωάννης Μιχαήλ, Προϊσταμένος της Β' Διεύ¬ 
θυνσης Εφαρμογής της Γενικής Διεύθυνσης Ανταγω¬ 
νισμού (εφεξής Γ.Δ.Α.), ο οποίος ανέπτυξε τη γραπτή 
εισήγηση (υπ’ αριθμ. 1368/5.3.2007) της Υπηρεσίας και 
πρότεινε «Τη μη απαγόρευση της από 21.12.06 γνωστο- 
ποιηθείσης, σύμφωνα με το άρθρο 4β του ν. 703/1977, 
όπως ισχύει, συγκέντρωσης, καθόσον δεν δημιουργού- 
νται σοβαρές αμφιβολίες ως προς την δυνατότητα να 
περιορίσει σημαντικά τον ανταγωνισμό στις σχετικές 
αγορές τις οποίες αφορά.» 

Κατόπιν η Επιτροπή Ανταγωνισμού συνήλθε σε δι¬ 
άσκεψη και αφού έλαβε υπόψη της τα στοιχεία του 
φακέλου της κρινόμενης υπόθεσης, την Εισήγηση της 
Γ.Δ.Α., 

ΣΚΕΦΘΗΚΕ ΩΣ ΕΞΗΣ: 

I. 1. Με το από 9.1.2007 (υπ’ αριθμ. 111) έγγραφο, η 
εταιρία ΑΒνΑΕ δΕΒνίΘΕ ΕΕΑ3Ε δΑ (εφεξής ΑΒνΑΕ), 
γνωστοποίησε στην Επιτροπή Ανταγωνισμού, σύμφωνα 
με το άρθρο 4β του ν. 703/1977, όπως ισχύει, την από¬ 
κτηση ποσοστού 80% του μετοχικού κεφαλαίου της 
ελληνικής ανώνυμης εταιρίας με την επωνυμία ΝΤΙΡΕΝΤ 
ΑΕ ΛΕΙΤΟΥΡΓΙΚΩΝ ΜΙΣΘΩΣΕΩΝ (εφεξής ΝΤΙΡΕΝΤ). 

1 Από την παρούσα απόφαση έχουν παραλειφθεί, σύμφωνα με 
το άρθρο 26 παρ.7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 1890/Β'/29.12.2006), τα στοιχεία 
εκείνα, τα οποία κρίθηκε ότι αποτελούν επιχειρηματικό απόρρη¬ 
το. Στη θέση των στοιχείων που έχουν παραλειφθεί υπάρχει η 
ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 


Ειδικότερα, σύμφωνα με τη συμφωνία αγοράς μετο¬ 
χών που τέθηκε σε ισχύ στις 21 Δεκεμβρίου 2006 μεταξύ 
της εταιρίας ΑΒνΑΕ και του Ρομπόπουλου, όπως τροπο¬ 
ποιήθηκε στις 25 Ιανουάριου 2007 και τη συμφωνία με¬ 
ταβίβασης μετοχών που υπογράφηκε μεταξύ των ιδίων 
μερών, η ΑΒνΑΕ θα αποκτήσει από τον Ρομπόπουλο, που 
έχει στην κυριότητά του το σύνολο του καταβεβλημένου 
κεφαλαίου, ήτοι το 100% των μετοχών της ΝΤΙΡΕΝΤ, 
400.000 μετοχές της εταιρίας, ονομαστικής αξίας 2,93 
ευρώ ανά μετοχή, που αντιπροσωπεύουν το 80% του 
κεφαλαίου και των δικαιωμάτων ψήφου της ΝΤΙΡΕΝΤ. 

Μετά την ολοκλήρωση της μεταβίβασης των άνω με¬ 
τοχών στην ΑΒνΑΕ, ο Ρομπόπουλος θα διατηρεί 100.000 
μετοχές ονομαστικής αξίας 2,93 ευρώ αντιπροσωπεύο¬ 
ντας το 20% του μετοχικού κεφαλαίου της ΝΤΙΡΕΝΤ. 

Η ΑΒνΑΕ προτίθεται να χρηματοδοτήσει την καταβο¬ 
λή τιμήματος μέσω εσωτερικής ρευστότητας και δεν 
λαμβάνει οποιασδήποτε μορφής ενίσχυση για την ανα- 
φερόμενη εξαγορά. 

Η ΝΤΙΡΕΝΤ έλαβε δυνάμει των από 17.3.2003 και 
14.9.2004 αποφάσεων του Υπουργείου Ανάπτυξης αντί¬ 
στοιχα, επιδότηση για το συνολικό ποσό των 76,732.92 
ευρώ σχετικά με την αναβάθμιση και την περαιτέρω 
ανάπτυξη του λογισμικού της. 

Η ως άνω μεταβίβαση των μετοχών τελεί υπό την 
προϋπόθεση πλήρωσης των ακόλουθων αναβλητικών αι¬ 
ρέσεων που αναφέρονται στο άρθρο 5 της Σύμβασης: 

α) οι αρχές ανταγωνισμού θα έχουν δώσει την άδεια 
Απόκτησης που προβλέπεται στη Συμφωνία. Από αυτή 
την άποψη, ο Πωλητής αναλαμβάνει να συνεργαστεί 
πλήρως και να υποστηρίξει τον Αγοραστή προκειμένου 
να καταστεί δυνατή η ολοκλήρωση αυτής της Αναβλη¬ 
τικής Αίρεσης. 

β) καμία Κυβερνητική οντότητα δεν θα έχει θεσπίσει, 
εκδώσει, δημοσιεύσει, επιβάλει ή εισαγάγει οποιοδή- 
ποτε νόμο ή διάταγμα που έχει ως αποτέλεσμα να 
καταστήσει παράνομη ή ειδάλλως να αποτρέψει ή απα¬ 
γορεύσει την εκπλήρωση όλης ή ουσιαστικού μέρους 
της Απόκτησης. 

Επίσης, σύμφωνα με τα όσα ειδικότερα αναφέρονται 
στο Παράρτημα 6.6.2 της Σύμβασης, η ΑΒνΑΕ έχει το 
δικαίωμα να αποκτήσει το υπόλοιπο 20% του μετοχικού 
κεφαλαίου της ΝΤΙΡΕΝΤ από τον Ρομπόπουλο εντός 
προβλεπόμενης χρονικής προθεσμίας, ο δε Ρομπόπου¬ 
λος έχει το δικαίωμα να πωλήσει στην ΝΤΙΡΕΝΤ το 
υπόλοιπο 20% του μετοχικού κεφαλαίου στην ΑΒνΑΕ 
εντός της ίδιας χρονικής προθεσμίας. 

2. Συμφωνία των μετόχων 

α. Οι μέτοχοι συμφωνούν, για μια χρονική περίοδο που 
λήγει πέντε (5) έτη μετά από την ημερομηνία αυτής της 
Συμφωνίας των Μετόχων, στις ακόλουθες αρχές: 

• Η ΑΒνΑΕ θα προκαλέσει την ΝΤΙΡΕΝΤ να διατηρή¬ 
σει την Βθο3γ, ως προτιμώμενο αλλά μη αποκλειστικό 
προμηθευτή για αυτοκίνητα αντικατάστασης μέχρι το 
σημείο που η ποιότητα και οι τιμές που προσφέρονται 
από την Βθο3γ είναι ανταγωνιστικές βραχυπρόθεσμα 
στην Ελληνική αγορά μίσθωσης. 

• Η ΑΒνΑΕ θα προκαλέσει την ΝΤΙΡΕΝΤ να κρατήσει 
τον Ρομπόπουλο ή οποιαδήποτε επιχείρηση στην οποία 
διατηρεί, άμεσα ή έμμεσα, περισσότερο από τα 2/3 του 
μετοχικού κεφαλαίου ως προτιμώμενο αλλά μη αποκλει- 

στικό αγοραστή των μεταχειρισμένων οχημάτων που 
ανήκουν στη ΝΤΙΡΕΝΤ σε τιμές και όρους που καθορί¬ 
ζονται ελεύθερα από την επιχείρηση αυτή σύμφωνα με 
την πολιτική της ΑΒνΑΕ. 

• Η ΑΒΝ/ΑΙ θα προκαλέσει την ΝΤΙΡΕΝΤ για τουλάχι¬ 
στον τρία (3) έτη από την ημερομηνία της παρούσας 
συμφωνίας να διατηρήσει την ΟΙγοπΙ ΙηευΓεποο ως προ- 
τιμώμενο, αλλά μη αποκλειστικό μεσίτη για ασφάλεια 
ευθύνης τρίτων με τον όρο ότι: 

• ι) είναι οικονομικά ανταγωνιστική για την ΑΒΝ/ΑΕ, ιι) 
η Οϊγθπϊ ΙπευΓαποθ συμμορφώνεται με τα ποιοτικά κρι¬ 
τήρια της ΑΒνΑΙ, ιιι) η ΝΤΙΡΕΝΤ θα επιλέξει ελεύθερα 
την ασφαλιστική της εταιρία, ίν) η ΝΤΙΡΕΝΤ δεν θα απαι¬ 
τείται να καταβάλει οποιεσδήποτε αμοιβές μεσιτειών 
στην ΟΙγοπΙ ΙπευΓβποο και ν) όσο χρονικό διάστημα ο 
Ρομπόπουλος διατηρεί, άμεσα ή έμμεσα, πάνω από τα 
2/3 του μετοχικού κεφαλαίου της ϋίΓθπΙ ΙπευΓαποθ. 

• Η ΑΒνΑ1_ θα προκαλέσει την ΝΤΙΡΕΝΤ να συνεχίσει 
να παρέχει υπηρεσίες λειτουργικής μίσθωσης οχημάτων 
στη Βθοβγ καθώς επίσης και συντήρησης και διαχείρισης 
στόλου, του στόλου της Βθοογ. Οι Υπηρεσίες θα παρά- 
σχονται στη Βθο3γ σύμφωνα με τα πιστωτικά κριτήρια 
κινδύνου της ΑΒνΑΙ και σε τιμές και όρους ελεύθερα 
καθορισμένα από τη ΝΤΙΡΕΝΤ. 

• Η ΑΒνΑΙ θα προκαλέσει τη ΝΤΙΡΕΝΤ να χορηγήσει 
σε οποιαδήποτε επιχείρηση στην οποία ο Ρομπόπουλος 
διατηρεί, άμεσα ή έμμεσα, περισσότερο από το 2/3 του 
μετοχικού κεφαλαίου το δικαίωμα να χρησιμοποιεί το 
εμπορικό σήμα ΟΙγθπΙ, δωρεάν, υπό τον όρο ότι η χρήση 
του εμπορικού σήματος δεν συνεπάγεται την παραβίαση 
οποιοσδήποτε από τις διατάξεις της Τροποποιημένης 
Συμφωνίας Αγοράς Μετοχών ή αυτής της Συμφωνίας 
των Μετόχων, ειδικότερα την υποχρέωση μη - ανταγω¬ 
νισμού. Το δικαίωμα να χρησιμοποιεί το εμπορικό σήμα 
ΟιγοπΙ θα ισχύσει μετά από τη λήξη μιας περιόδου 10 
μηνών από την ημερομηνία αυτής της Συμφωνίας. 

• Ο Ρομπόπουλος θα προκαλέσει τη Βθο3γ ή οποια¬ 
δήποτε επιχείρηση στην οποία διατηρεί περισσότερο 
από το 50% να συστήνει τις υπηρεσίες της Οΐτοπί σε 
οποιουσδήποτε πελάτες ή πιθανούς πελάτες της Βθο3γ 
που ενδιαφέρονται να συμμετάσχουν σε μια συναλλαγή 
Μακροπρόθεσμης Λειτουργικής Μίσθωσης. 

β. Διοικητικό Συμβούλιο. Όσο χρόνο ο Ρομπόπουλος 
κατέχει τουλάχιστον το 5% του μετοχικού κεφαλαίου 
της Επιχείρησης, η Επιχείρηση θα διοικείται από ένα 
Συμβούλιο που θα αποτελείται από 5 Διευθυντές που 
θα διορίζονται ως ακολούθως: 

• 4 διορισμένοι μετά από πρόταση της ΑΒ\/ΑΕ. 

• 1 διορισμένος μετά από πρόταση του Ρομπόπου- 
λου. 

Εάν η μετοχική μερίδα του Ρομπόπουλου μειωθεί κάτω 
από το 5%, πλέον δεν θα έχει το δικαίωμα να έχει έναν 
αντιπρόσωπο στο Συμβούλιο. 

Οι Διευθυντές θα διορίζονται για χρονικό διάστημα 
τριών (3) ετών. 

Ο Πρόεδρος του Συμβουλίου θα εκλέγεται από και 
μεταξύ των Διευθυντών της ΑΒ\/ΑΙ_ 

Οι αποφάσεις θα λαμβάνονται με απόλυτη πλειοψη- 
φία των ψήφων των Διευθυντών που είναι παρόντες ή 
αντιπροσωπεύονται. 

γ. Ανταγωνισμός (Περιορισμοί) Για μία περίοδο που 
αρχίζει κατά την ημερομηνία της παρούσης Συμφωνίας 
και λήγει κατά την Πέμπτη επέτειο της ημερομηνίας 


αυτής της Συμφωνίας, ο Ρομπόπουλος θα απόσχει και 
θα καταστήσει όλες τις επιχειρήσεις που ελέγχονται 
από τον Ρομπόπουλο να απόσχουν από: 

ί. Το να συμμετέχουν σε δραστηριότητες που αντα¬ 
γωνίζονται με την Επιχειρηματική δραστηριότητα της 
Επιχείρησης στην Ελλάδα, 

ϋ. Το να εργάζονται από οποιαδήποτε άποψη, για μια 
επιχείρηση που ασκεί ανταγωνιστική δραστηριότητα 
με την Επιχειρηματική δραστηριότητα της Επιχείρησης 
στην Ελλάδα, ως υπάλληλος, επενδυτής, συνεταίρος, 
συνεργάτης, σύμβουλος, φορέας παροχής υπηρεσιών, 
ανεξάρτητος σύμβουλος, εταιρικός ανώτερος υπάλλη¬ 
λος ή άλλος 

μι. Το να αναλαμβάνουν, άμεσα ή έμμεσα ή μέσω ενός 
μεσάζοντος και με οποιαδήποτε μορφή, οποιαδήποτε 
ανταγωνιστική δραστηριότητα έναντι της Επιχειρημα¬ 
τικής δραστηριότητας της Επιχείρησης στην Ελλάδα 
ή που, μέσω μιας οντότητας που Ελέγχουν, άμεσα ή 
έμμεσα, ασκούν οποιεσδήποτε ανταγωνιστικές δραστη¬ 
ριότητες με την Επιχειρηματική δράση της Επιχείρησης 
στην Ελλάδα. 

Οι όροι αυτής της υποχρέωσης μη ανταγωνισμού δεν 
θα αποτρέψουν την Βθο3γ από την πραγματοποίηση 
της δραστηριότητάς της, που είναι η βραχυπρόθεσμη 
ενοικίαση αυτοκινήτων. 

δ. Χρονική διάρκεια και λήξη. Η Συμφωνία Μετόχων θα 
εφαρμοστεί κατά την καταληκτική Ημερομηνία (όπως 
αυτή ορίζεται στα άρθρα 1-12 και 5 της Σύμβασης αγο¬ 
ράς μετοχών) και για μια περίοδο δέκα (10) ετών, με 
επιφύλαξη των προβλεπομένων μικροτέρων χρονικών 
διαστημάτων (δετών). Στο τέλος των πρώτων δέκα ετών, 
η Συμφωνία των μετόχων θα ανανεωθεί αυτόματα για 
μια επιπλέον περίοδο ενός (1) έτους εκτός αν οποιοσ¬ 
δήποτε Μέτοχος ανακοινώσει την πρόθεσή του να μην 
την ανανεώσει αποστέλλοντας γραπτή ειδοποίηση στον 
άλλο Μέτοχο τουλάχιστον τρεις (3) μήνες πριν από το 
τέλος της αρχικής περιόδου είτε οποιαδήποτε από τις 
επόμενες περιόδους ανανέωσης. 

Η Συμφωνία των μετόχων θα είναι ίρεο )υτο πρόωρα 
λήξασα σε περίπτωση που οποιοσδήποτε από τους Με¬ 
τόχους παύσει να διατηρεί μετοχές και συγκεκριμένα σε 
περίπτωση άσκησης των Δικαιωμάτων Προαίρεσης για 
Αγορά ή για Πώληση όπως καθορίζονται στις Ρήτρες 
5.1.1 και 5.2.1, η οποία λήξη θα εφαρμοστεί κατά την ημε¬ 
ρομηνία της Ολοκλήρωσης της μεταφοράς των μετοχών 
Προαίρεσης στην ΑΒνΑΙ σύμφωνα με την ρήτρα 5.3. 

II. ΤΑ ΜΕΡΗ 

α. Η εταιρία ΑΒνΑΙ είναι ανώνυμη γαλλική εταιρία 
η οποία ιδρύθηκε το έτος 1989, με έδρα το Παρίσι, 
και από το έτος 1991 δραστηριοποιείται και σε διεθνές 
επίπεδο. 

Η ΑΒνΑΙ είναι μέλος του Ομίλου εταιρειών της ΒΝΡ 
ΡΑΒΙΒΑ3. 

Σύμφωνα με το καταστατικό της, η ΑΒνΑΙ έχει ως 
σκοπό: 

• Αγορά, πώληση, μίσθωση και συντήρηση μηχανοκί¬ 
νητων οχημάτων παντός τύπου. 

• Μακροχρόνια μίσθωση και συντήρηση οχημάτων 
χωρίς οδηγό 3 με 5 τόνων. 

• Εμπορία μηχανοκίνητων οχημάτων παντός τύπου 
συμπεριλαμβανομένων οχημάτων 3 με 5 τόνων. 

• Η αγορά, πώληση, μίσθωση και συντήρηση εξο¬ 
πλισμού παντός τύπου, ενδεικτικά και όχι περιοριστι¬ 
κά αναφέρονται ο εξοπλισμός φορτοεκφόρτωσης, ο 
εξοπλισμός πολιτικών μηχανικών, υλικά τηλεφωνίας, 
αυτοματισμό γραφείου και πληροφορικής. 

• Μεσιτεία ασφαλειών. 

• Παντός τύπου υπηρεσίες σχετικές με τις δραστη¬ 
ριότητες της εταιρίας. 

• Ο σχεδιασμός και η προώθηση οποιοσδήποτε υπη¬ 
ρεσίας που σχετίζεται άμεσα ή έμμεσα με τους ανω¬ 
τέρω σκοπούς. 

• Όλες οι βιομηχανικές, κτηματομεσιτικές, εμπορικές, 
χρηματοοικονομικές δραστηριότητες που σχετίζονται 
άμεσα ή έμμεσα, εξ ολοκλήρου ή κατά ένα μόνο μέρος 
με οποιονδήποτε από τους ως άνω σκοπούς, οποιο- 
δήποτε άλλο ίδιο ή περεμφερή με τα ανωτέρω σκοπό 
μπορεί να βοηθήσει την ανάπτυξη της εταιρίας. 

Η ΒΝΡ ΡΑΒΙΒΑ3 ελέγχει το σύνολο (100%) του μετοχι¬ 
κού κεφαλαίου της ΘΕ3ΤΙΟΝ ΑΝΩ ΙΟΩΑΤΙΟΝ ΗΟίϋΙΝΘ, 
η οποία με τη σειρά της ελέγχει το σύνολο (100%) του 
μετοχικού κεφαλαίου της ΑΒ\/ΑΙ_ ΗΟΙΩΙΝΟ. Η ΑΒ\/ΑΙ_ 
ΗΟΙΩΙΝΘ ελέγχει το σύνολο (100%) του μετοχικού κε¬ 
φαλαίου της ΑΒνΑΙ 5ΕΠνΐΩΕ 1_ΕΑ3Ε 3Α. 

Ο παγκόσμιος κύκλος εργασιών του Ομίλου εταιριών 
ΑΡΛ/ΑΙ- το έτος 2005 ανήλθε σε 6.075.638.405 ευρώ. 

Ο παγκόσμιος κύκλος εργασιών της ΑΒ\/Α1_ 3ΕΒΝ/ΙΩΕ 
Ι_ΕΑ3Ε 3Α για το έτος 2005 ανήλθε σε 556.541.000 
ευρώ. 

Τα καθαρά λειτουργικά έσοδα (ηοί όαπΚίης ίηοοπιο) 
του Ομίλου της ΒΝΡ ΡΑΒΙΒΑ3 σε παγκόσμιο επίπεδο 
για το έτος 2005 ανέρχονται σε 21,5 δις. ευρώ. 

Η ΑΒνΑΙ 3ΕΒ\/Ι0Ε ΙΕΑ3Ε 3Α, η ιδία, δεν έχει παρουσία 
στην ελληνική αγορά. 

Τα καθαρά λειτουργικά έσοδα (ηοί όαηΐύηρ ίηοοπιο) 
του υποκαταστήματος της Τράπεζας ΒΝΡ ΡΑΒΙΒΑ3 στην 
Ελλάδα ανήλθαν, για το έτος 2005 σε 36,5 εκατομμύρια 
ευρώ. 

Ο όμιλος ΒΝΡ ΡΑΒΙΒΑ3 δραστηριοποιείται επίσης 
στην Ελλάδα, όσον αφορά στις επιμέρους αγορές όπως 
αυτές αναφέρονται και περιγράφονται στην γνωστοποί¬ 
ηση, μέσω της θυγατρικής της εταιρίας με την επωνυμία 
«ΟΠΣΙΟΝ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΕΝΟΙΚΙΑΣΗΣ 
ΑΥΤΟΚΙΝΗΤΩΝ». 

Ο συνολικός κύκλος εργασιών της ΟΠΣΙΟΝ στην Ελ¬ 
λάδα, για το έτος 2005, ανήλθε σε 4.600.000 ευρώ. 

Στο μετοχικό κεφάλαιο της ΟΠΣΙΟΝ συμμετέχει κατά 
ποσοστό 99,95% η ΒΝΡ ΡΑΒΙΒΑ3 και κατά ποσοστό 
0,05% ο Γεώργιος Κυριαζάκος. Το μετοχικό κεφάλαιο 
της ΟΠΣΙΟΝ ανέρχεται σε 62.000 ευρώ και συνίσταται 
σε 2.000 μετοχές, από τις οποίες οι 1999 μετοχές ανή¬ 
κουν στην ΒΝΡ ΡΑΒΙΒΑ3 και η 1 μετοχή στον Γεώργιο 
Κυριαζάκο. Η ΟΠΣΙΟΝ δραστηριοποιείται στην Ελλάδα 
κυρίως στην μακροχρόνια μίσθωση επιβατικών αυτοκι¬ 
νήτων και στην εμπορία επιβατικών αυτοκινήτων. 

Το εν Ελλάδι υποκατάστημα της ΒΝΡ ΡΑΒΙΒΑ3 διαθέ¬ 
τει επίσης τμήμα Χρηματοδοτικών Μισθώσεων το οποίο, 
μεταξύ άλλων, δραστηριοποιείται και στην χρηματοδό¬ 
τηση επιβατικών αυτοκινήτων μέσω χρηματοδοτικής 
μίσθωσης. 

Το έτος 2005, η αξία των νέων μισθώσεων επιβατικών 
αυτοκινήτων ανήλθε σε 11.078.000 ευρώ. 


Τέλος, ο όμιλος ΒΝΡ ΡΑΒΙΒΑ5 δραστηριοποιείται επί¬ 
σης στην Ελλάδα μέσω της εταιρίας ΩΕΤΕΙΕΜ, αντικεί¬ 
μενο της οποίας είναι η παροχή καταναλωτικών δανείων 
για κάθε είδους σκοπό. Μέρος των δανείων που παρέχει 
η εν λόγω εταιρία χρησιμοποιείται για την χρηματοδό¬ 
τηση αγοράς αυτοκινήτων. Ειδικότερα το έτος 2005, η 
ΩΕΤΕΙΕΜ παρείχε δάνεια ύψους 14.820.000 ευρώ για την 
χρηματοδότηση αγοράς χιλίων τετρακοσίων πενήντα 
ένα (1451) αυτοκινήτων. 

Τα καθαρά λειτουργικά έσοδα της ΩΕΤΕΙΕΜ (ηοί 
όαηώηρ ίηοοπιο), για το έτος 2005 ανήλθαν σε 1.417.716 
ευρώ. 

β. Η εταιρία ΝΤΙΡΕΝΤ - Ανώνυμη Εταιρεία Λειτουργι¬ 
κών Μισθώσεων, εδρεύει στο Δήμο καλαμαριάς του Ν. 
Θεσσαλονίκης. 

Σκοπός της ΝΤΙΡΕΝΤ, σύμφωνα με το άρθρο 3 του 
καταστατικού της είναι: 

• Η μίσθωση, εκμίσθωση, υπεκμίσθωση, υπομίσθωση, 
παραχώρηση της χρήσης κατά οποιονδήποτε τρόπο 
αυτοκινήτων, μοτοσικλετών θαλάσσιων σκαφών, αε¬ 
ροσκαφών, αγροτικών μηχανημάτων, εργοστασιακών 
και μηχανολογικών εξοπλισμών και εγκαταστάσεων, 
περιλαμβανομένων και ηλεκτρολογικών υπολογιστών, 
εργαλείων, μηχανών, μηχανημάτων, ειδών γενικά στα¬ 
θερής και κινητής τηλεφωνίας, ηλεκτρονικών πινακί¬ 
δων, συστημάτων θέρμανσης - ψύξης, συσσωρευτών, 
μηχανημάτων παραγωγής ήχου και εικόνας, ηλεκτρο¬ 
παραγωγών ζευγών, καταναλωτικών αγαθών, καθώς 
και παρελκομένων όλων των παραπάνω, τα οποία θα 
διατίθενται καινούρια ή μεταχειρισμένα 

• Οι αγοραπωλησίες, μισθώσεις εκμισθώσεις, υπο¬ 
μισθώσεις, παραχωρήσεις, χρήσης ακινήτων, η εκμε¬ 
τάλλευσή τους κατά οποιονδήποτε τρόπο και η δια- 
μεσολάβηση, με την ιδιότητα του κτηματομεσίτη, στις 
παραπάνω συναλλαγές 

• Η διαμεσολάβηση σε εμπορικές συναλλαγές έναντι 
προμήθειας, η είσπραξη απαιτήσεων, παροχή υπηρεσιών 
πιει^οΐίηρ, παρακολούθηση λογαριασμών επιχειρήσε¬ 
ων 

• Η διενέργεια και πρακτορεία τουριστικών επιχει¬ 
ρήσεων 

• Η εμπορία αυτοκινήτων καινούριων ή μεταχειρισμέ¬ 
νων καθώς και λοιπών ειδών γενικού εμπορίου. 

Η εταιρία ΝΤΙΡΕΝΤ δεν ανήκει σε όμιλο επιχειρήσεων, 
έχει όμως συμμετοχές στις ακόλουθες εταιρίες: 

• Κατέχει περίπου το 1,34% του μετοχικού κεφαλαί¬ 
ου της ανώνυμης εταιρίας ΕυΐΌοαπιόίο ΑΕ. Η εν λόγω 
εταιρία έχει ως κύρια δραστηριότητα την διαχείριση 
ανταλλακτηρίων συναλλάγματος 

• Κατέχει περίπου το 89% του μετοχικού κεφαλαίου 
της ανώνυμης εταιρίας ΡΕΚΑΡ ΑΕ. Η εν λόγω εταιρία 
έχει ως κύρια δραστηριότητα την βραχυχρόνια μίσθωση 
επιβατηγών αυτοκινήτων ιδιωτικής χρήσης. 

• Κατέχει περίπου το 36,2% του μετοχικού κεφαλαί¬ 
ου της ανώνυμης εταιρίας ΝΤΙΡΕΝΤ Εισπρακτική ΑΕ. 
Η εν λόγω εταιρία έχει ως κύρια δραστηριότητα την 
είσπραξη οφειλών. 

Ο συνολικός κύκλος εργασιών της εταιρίας ΝΤΙΡΕΝΤ 
στην Ελλάδα για το έτος 2005 ανέρχεται σε 43.014.528,96 
ευρώ. 

Η εταιρία ΝΤΙΡΕΝΤ δεν έχει δραστηριότητες εκτός 
Ελλάδος. 

III. 1. Σχετική αγορά προϊόντων/υπηρεσιών 

Η σχετική αγορά προϊόντων περιλαμβάνει το σύνολο 
των προϊόντων ή και υπηρεσιών που θεωρούνται από 
τον καταναλωτή εναλλάξιμα ή δυνάμενα να υποκατα¬ 
σταθούν μεταξύ τους λόγω των χαρακτηριστικών, των 
τιμών τους και της σκοπούμενης χρήσης τους. 

Η υπό κρίση συγκέντρωση γενικώς αφορά στον κλάδο 
της μακροχρόνιας μίσθωσης αυτοκινήτων, στον κλάδο 
της εμπορίας επιβατικών αυτοκινήτων ιδιωτικής χρήσης 
καθώς και στην αγορά παροχής διαφόρων ειδών πίστω¬ 
σης (ενδεικτικά αναφέρονται δάνεια, χρηματοδοτικές 
μισθώσεις κλπ.) για την αγορά των αυτοκινήτων. 

Ειδικότερα η εν λόγω συγκέντρωση αφορά τις ακό¬ 
λουθες σχετικές αγορές που δραστηριοποιούνται οι 
εμπλεκόμενες εταιρίες: 

Α. Μισθώσεις (βραχυχρόνιες και μακροχρόνιες) επιβα¬ 
τικών αυτοκινήτων ιδιωτικής χρήσεως καθώς και χρη¬ 
ματοδοτικές μισθώσεις. 

Β. Εμπόριο Οχημάτων (κυρίως επιβατικά αυτοκίνη¬ 
τα ιδιωτικής χρήσης) καινουργών ή μεταχειρισμένων 
μετρητοίς ή με πίστωση του τιμήματος σε φυσικά ή 
νομικά πρόσωπα. 

2. Σχετική Γεωγραφική αγορά 

Η σχετική γεωγραφική αγορά περιλαμβάνει την περι¬ 
οχή στην οποία οι ενδιαφερόμενες επιχειρήσεις πωλούν 
τα σχετικά προϊόντα τους υπό επαρκώς ομοιογενείς 
συνθήκες ανταγωνισμού. 

Ως σχετική αγορά, στην υπό κρίση συγκέντρωση θε¬ 
ωρείται το σύνολο της ελληνικής επικράτειας. 

IV. ΔΟΜΗ - ΜΕΡΙΔΙΑ ΑΓΟΡΑΣ - ΑΝΤΑΓΩΝΙΣΜΟΣ 

1. Μισθώσεις (ενοικιάσεις) επιβατικών αυτοκινήτων 

Σημειώνεται κατ’ αρχάς ότι στην Ελλάδα επιτρέπεται 
μόνον η ενοικίαση Ι.Χ επιβατηγών αυτοκινήτων και μι¬ 
κρών ναη μέχρι 9 θέσεων. Αντίθετα, δεν ενοικιάζονται 
φορτηγά ή μικρά λεωφορεία (πιίπί όυε), εξαιτίας του 
ισχύοντος νομικού καθεστώτος που απαιτεί την ύπαρξη 
επαγγελματικής άδειας οδήγησης γί αυτά τα οχήματα. 
Η ελληνική νομοθεσία απαγορεύει επίσης, στις επιχειρή¬ 
σεις του κλάδου την ενοικίαση αυτοκινήτου με οδηγό. 

Σύμφωνα με τα στοιχεία του Συνδέσμου Τουριστικών 
Επιχειρήσεων Ενοικιάσεως Αυτοκινήτων, υπολογίζεται 
ότι στην Ελλάδα λειτουργούν σήμερα 2.000 - 2.500 επι¬ 
χειρήσεις που ασχολούνται με ενοικιάσεις αυτοκινήτων. 
Ο αριθμός αυτός των επιχειρήσεων είναι αρκετά με¬ 
γάλος. Αποτέλεσμα του μεγάλου αριθμού είναι και το 
μικρό (κατά κανόνα) μέγεθος των επιχειρήσεων. Σύμ¬ 
φωνα με παράγοντες του κλάδου, το μέσο μέγεθος 
του στόλου βραχυχρόνιων ενοικιάσεων αυτοκινήτων 
μιας ελληνικής επιχείρησης ενοικίασης δεν ξεπερνά 
τις 20 μονάδες, μέγεθος μικρότερο σε σχέση με άλλες 
τουριστικές χώρες (Πορτογαλία, Ισπανία). Στην ελληνι¬ 
κή αγορά εκμίσθωσης αυτοκινήτων όμως δραστηριο¬ 
ποιούνται και μεγάλες επιχειρήσεις που εκπροσωπούν 
γνωστά διεθνή εμπορικά σήματα. 

Με βάση τη δραστηριότητά τους, οι επιχειρήσεις του 
κλάδου διακρίνονταί: 

(α) σε επιχειρήσεις που δραστηριοποιούνται στις βρα¬ 
χυχρόνιες - τουριστικές ενοικιάσεις αυτοκινήτων, 

(β) σε επιχειρήσεις που δραστηριοποιούνται στις μα- 
κροχρόνιες-εταιρικές μισθώσεις, και 


(γ) σε επιχειρήσεις που δραστηριοποιούνται παράλλη¬ 
λα τόσο στις μακροχρόνιες όσο και στις βραχυχρόνιες 
μισθώσεις αυτοκινήτων. 

Η βραχυχρόνια μίσθωση επιλέγεται από τους πελάτες 
κυρίως για τουριστικούς λόγους, ενώ η μακροχρόνια επι¬ 
λέγεται κυρίως από εταιρίες, οι οποίες χρησιμοποιούν 
τα επιβατικά αυτοκίνητα για παραγωγικούς σκοπούς 
αξιοποιώντας τα φορολογικά οφέλη που τους παρέχει 
αυτή η μέθοδος, καθώς επίσης και την απεμπλοκή τους 
από οποιαδήποτε ανάγκη διαχείρισης του εταιρικού 
τους στόλου. Η διαχείριση αυτή μετατίθεται στην εται¬ 
ρία μακροχρονίων μισθώσεων. 

α. Βραχυχρόνιες ενοικιάσεις 

Όπως προαναφέρθηκε, ο τομέας της βραχυχρόνιας 
ενοικίασης απευθύνεται κυρίως σε τουρίστες και επίσης 
καλύπτει τις ανάγκες τόσο ιδιωτών όσο και επιχειρή¬ 
σεων για περιστασιακές και μικρής διάρκειας (μέχρι 
28 ημέρες) ενοικιάσεις. Η τουριστική εκμίσθωση αυτο¬ 
κινήτων, αποτελούσε πριν από μερικά χρόνια την επι¬ 
κρατέστερη δραστηριότητα στον εξεταζόμενο κλάδο. 
Κύριο χαρακτηριστικό της τουριστικής μίσθωσης είναι 
η εποχικότητα, με περίοδο αιχμής το διάστημα από 
Μάϊο μέχρι Οκτώβριο κάθε έτους. Εν αντιθέσει, σήμερα 
οι μακροχρόνιες μισθώσεις καλύπτουν το μεγαλύτε¬ 
ρο μέρος της συνολικής εξεταζόμενης αγοράς και ο 
ετήσιος ρυθμός ανάπτυξής τους είναι υψηλότερος σε 
σύγκριση με την αντίστοιχη μεταβολή των βραχυχρό¬ 
νιων μισθώσεων. 

Ο συνολικός στόλος των βραχυχρονίως ενοικιαζό¬ 
μενων αυτοκινήτων στην Ελλάδα εκτιμάται σε 52.500 
περίπου οχήματα το 2005. 

Οι επιχειρήσεις βραχυχρόνιας ενοικίασης αυτοκινήτων 
μπορούν να ταξινομηθούν ως εξής: 

• Στις μεγάλου μεγέθους επιχειρήσεις, που διατηρούν 
ένα ευρύ και εκτεταμένο δίκτυο υποκαταστημάτων, 

• Στις μεσαίου μεγέθους, κυρίως τοπικής εμβέλειας 
επιχειρήσεις, και 

• Στις μικρού μεγέθους επιχειρήσεις που δραστηριο¬ 
ποιούνται σε τοπικό επίπεδο και εμφανίζουν εποχιακό 
χαρακτήρα. 

Σημειώνεται ότι στην κατηγορία των επιχειρήσεων 
μεγάλου μεγέθους εντάσσονται κυρίως εκείνες που 
εκπροσωπούν εμπορικά σήματα του εξωτερικού. 

β. Μακροχρόνιες μισθώσεις 

Ο τομέας της μακροχρόνιας μίσθωσης καλύπτει τις 
ανάγκες επιχειρήσεων για μίσθωση και διαχείριση του 
στόλου των αυτοκινήτων τους και όπως προαναφέρθηκε 
καλύπτει σήμερα το μεγαλύτερο μέρος της συνολικής 
εξεταζόμενης αγοράς των μισθώσεων Ι.Χ αυτοκινή¬ 
των. 

Ο στόλος των αυτοκινήτων που αφορούν μακροχρό¬ 
νιες ενοικιάσεις φθάνει τα 85.100 αυτοκίνητα. 

Οι επιχειρήσεις μακροχρόνιας εκμίσθωσης αυτοκι¬ 
νήτων διακρίνονταί μεταξύ εκείνων που δραστηριο¬ 
ποιούνται αποκλειστικά και μόνο στις εκμισθώσεις αυ¬ 
τοκινήτων και εκείνων που ασχολούνται και με άλλες 
δραστηριότητες. Η συγκεκριμένη κατηγορία μισθώσεων 
ελκύει κυρίως τραπεζικούς ομίλους οι οποίοι συνήθως 
συστήνουν αυτόνομες εταιρίες εκμίσθωσης αυτοκινή¬ 
των, καθώς και αντιπροσώπους - εισαγωγείς αυτοκι¬ 
νήτων. 

2. Εμπόριο οχημάτων 

Στον κλάδο εμπορίας αυτοκίνητα)ν/οχημάτων, δρα¬ 
στηριοποιούνται μεγάλοι όμιλοι εταιριών, όπως οι όμιλοι 
ΘΕΟΧΑΡΑΚΗΣ, ΒΑΣΙΛΑΚΗ, ΔΑΒΑΡΗ, καθώς επίσης και 
οι εταιρίες ΒΙΑΜΑΡ, ΕΛΜΑ, ΙΝΤΕΒΟΑΒ. 

Ο ανταγωνισμός στην αγορά αυτή επικεντρώνεται στα 
επίπεδα της ποιότητας των παρεχόμενων υπηρεσιών 
μετά την πώληση, της τιμής στην οποία προσφέρεται 
το προϊόν καθώς και στην προβολή τους. 

3. Μερίδια αγοράς - Ανταγωνισμός 

Στα επόμενα παρατίθενται αναλυτικά τα στοιχεία 
που αψορούν τις αγορές και τα μερίδια αγοράς των 
συμμετεχουσών στη συγκέντρωση επιχειρήσεων στην 
εμπορία αυτοκινήτων, τις μισθώσεις και τις χρηματο¬ 
δοτικές μισθώσεις. 

Για την αγορά της εμπορίας αυτοκινήτων, η γνωστο¬ 
ποιούσα δήλωσε ότι δεν κατέστη δυνατό να βρεθούν 
στοιχεία. Από τα στοιχεία που διαθέτει η Γ ενική Διεύ¬ 
θυνση Ανταγωνισμού σημειώνεται ότι τα μερίδια αγοράς 
στην εν λόγω σχετική αγορά κυμαίνονται σε χαμηλά 
σχετικά επίπεδα. Ενδεικτικά αναφέρεται ότι σε επίπε¬ 
δο χονδρικής πώλησης το έτος 2005 την πρώτη θέση 
κατείχε η εταιρία Ηγυπάαί με 9,2% μερίδιο, ακολουθεί η 
Τογοία με 8,1%, η εταιρία Οροί με 8%, ΡοΓά με 7,3%, ενώ 
χαμηλότερα μερίδια κατείχαν η Ρουραοΐ, Μαζάα, ΑΙΐα 
Βοππθο με μερίδια 4,2%, 2,2% και 0,9% αντίστοιχα. 

Από τις αναφερόμενες σχετικές αγορές προϊόντος, 
η εταιρία ΝΤΙΡΕΝΤ δραστηριοποιείται στην ελληνική 
επικράτεια μόνο στην αγορά της εμπορίας επιβατικών 
αυτοκινήτων και στην αγορά μακροχρόνιας μίσθωσης 
επιβατικών αυτοκινήτων. 

Το μερίδιο αγοράς της ΝΤΙΡΕΝΤ στις δύο αγορές, 
κατά το έτος 2005 ανήλθε σε ποσοστό περίπου 8% 
στην αγορά μακροχρόνιας μίσθωσης. Όσον αφορά την 
εμπορία αυτοκινήτων, το μερίδιο αγοράς της εταιρίας 
αυτής υπολογίζεται ότι δεν υπερβαίνει το 1%. 

Η εταιρία ΑΒΝ/ΑΙ. δεν δραστηριοποιείται άμεσα στην 
ελληνική επικράτεια σε καμία από τις ανωτέρω ανα¬ 
φερόμενες σχετικές αγορές προϊόντος. Στην αγορά 
όμως της εμπορίας επιβατικών αυτοκινήτων και της 
μακροχρόνιας μίσθωσης επιβατικών αυτοκινήτων δρα¬ 
στηριοποιείται η εταιρία ΟΠΣΙΟΝ που είναι θυγατρική 
του Ομίλου ΒΝΡ ΡΑΒΙΒΑ3 (στον οποίο ανήκει η ΑΒ\/ΑΙ_). 
Το μερίδιο της ΟΠΣΙΟΝ στις αγορές αυτές ανέρχεται 
περίπου σε ποσοστό 1%. 

Συμπερασματικά, στις αγορές εμπορίας επιβατικών 
αυτοκινήτων και μακροχρόνιας μίσθωσης επιβατικών 
αυτοκινήτων στην Ελλάδα, οι συμμετέχουσες στη συ¬ 
γκέντρωση επιχειρήσεις κατέχουν ποσοστό κάτω του 
15%. 

Το υποκατάστημα της ΒΝΡ ΡΑΒΙΒΑδ στην Ελλάδα 
διαθέτει τμήμα Χρηματοδοτικών Μισθώσεων και δρα¬ 
στηριοποιείται και στην χρηματοδότηση επιβατικών 
αυτοκινήτων μέσω χρηματοδοτικής μίσθωσης. Η αξία 
των νέων χρηματοδοτικών μισθώσεων επιβατικών αυ¬ 
τοκινήτων ανήλθε σε 11.078.000 ευρώ το έτος 2005 ήτοι 
4% της συνολικής αγοράς. 

Άλλη εταιρία του ομίλου της ΒΝΡ ΡΑΒΙΒΑδ, η ΟΕΤΕΙΕΜ, 
δραστηριοποιείται στην αγορά παροχής καταναλωτικών 
δανείων οιασδήποτε φύσεως, περιλαμβανομένων των 
δανείων για αγορά αυτοκινήτων. Για το έτος 2005 το 
μερίδιο αγοράς της εταιρίας αυτής είναι μη σημαντικό 


δεδομένου ότι η ΟΕΤΕΙΕΜ παρείχε κατά το 2005 δάνεια 
ύψους 14.820.000 ευρώ για τη χρηματοδότηση αγοράς 
χιλίων τετρακοσίων πενήντα ένα (1.451) αυτοκινήτων. 

Σημειώνεται επίσης ότι αν στη σχετική αγορά πε- 
ριληφθούν και οι γενικές πιστώσεις που παρέχουν τα 
ελληνικά χρηματοδοτικά ιδρύματα, το μερίδιο αγοράς 
των συμμετεχουσών είναι ακόμη χαμηλότερο. 

Όσον αφορά την εταιρία ΝΤΙΡΕΝΤ, αυτή δεν δραστη¬ 
ριοποιείται στην αγορά της χρηματοδοτικής μίσθωσης 
και της χορήγησης τραπεζικών δανείων για την αγορά 
αυτοκινήτων. 

V. 1. Σύμφωνα με το άρθρο 4 παρ. 2 εδαφ. Β του 
ν.703/1977, όπως ισχύει, συγκέντρωση πραγματοποιεί¬ 
ται όταν ένα ή περισσότερα πρόσωπα που ελέγχουν 
ήδη τουλάχιστον μια επιχείρηση ή μια ή περισσότερες 
επιχειρήσεις, αποκτούν άμεσα ή έμμεσα τον έλεγχο 
του συνόλου ή τμημάτων μιας ή περισσοτέρων άλλων 
επιχειρήσεων. 

Σύμφωνα δε με την παρ. 3 του άρθρου 4 του ίδιου 
νόμου, όπως ισχύει, «ο έλεγχος απορρέει από δικαιώμα¬ 
τα, συμβάσεις ή άλλα μέσα, τα οποία είτε μεμονωμένα 
είτε από κοινού με άλλα και λαμβανομένων υπόψη των 
σχετικών πραγματικών ή νομικών συνθηκών, παρέχουν 
τη δυνατότητα καθοριστικής επίδρασης στη δραστη¬ 
ριότητα μιας επιχείρησης και ιδίως από: 

α) δικαιώματα κυριότητας ή επικαρπίας επί του συ¬ 
νόλου ή μέρους των περιουσιακών στοιχείων της επι¬ 
χείρησης, 

β) δικαιώματα ή συμβάσεις που παρέχουν δυνατότητα 
καθοριστικής επίδρασης στη σύνθεση, στις συσκέψεις ή 
τις αποφάσεις των οργάνων μίας επιχείρησης». 

Στην υπό κρίση υπόθεση, σύμφωνα με τη συμφωνία 
αγοράς μετοχών που τέθηκε σε ισχύ στις 21 Δεκεμβρίου 
2006 μεταξύ της εταιρίας ΑΒΪ/ΑΙ και του κου Ρομπόπου- 
λου, όπως τροποποιήθηκε στις 25 Ιανουάριου 2007 και 
τη συμφωνία μεταβίβασης μετοχών που υπογράφηκε 
μεταξύ των ιδίων μερών, η ΑΒ\/ΑΙ_ θα αποκτήσει κατά τη 
συγκεκριμένη ημερομηνία από τον Ρομπόπουλο 400.000 
μετοχές της εταιρίας ΝΤΙΡΕΝΤ, ονομαστικής αξίας 2,93 
ευρώ ανά μετοχή, αντιπροσωπεύοντας το 80% του 
κεφαλαίου και των δικαιωμάτων ψήφου της ΝΤΙΡΕΝΤ. 
Μετά την ολοκλήρωση της μεταβίβασης των μετοχών 
στην ΑΒ\/ΑΙ_, ο Ρομπόπουλος διατηρεί 100.000 μετοχές 
ονομαστικής αξίας 2,93 ευρώ που αντιπροσωπεύουν το 
20% του μετοχικού κεφαλαίου της ΝΤΙΡΕΝΤ. 

Κατά συνέπεια, δημιουργείται συγκέντρωση κατά την 
έννοια του άρθρου 4 παρ. 2 εδαφ. β' του ν. 703/1977, 
όπως ισχύει. 

Σύμφωνα με το άρθρο 4β παρ. 1 του ν. 703/1977, όπως 
ισχύει, «Κάθε συγκέντρωση επιχειρήσεων πρέπει να 
γνωστοποιείται στην Επιτροπή Ανταγωνισμού μέσα σε 
δέκα (10) εργάσιμες ημέρες από τη σύναψη της συμφω¬ 
νίας ή τη δημοσίευση της προσφοράς ή ανταλλαγής ή 
την απόκτηση συμμετοχής που εξασφαλίζει τον έλεγχο 
της επιχείρησης, όταν ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση κατά τα οριζόμενα στο άρθρο 4στ ανέρχεται, 
στην παγκόσμια αγορά τουλάχιστον σε εκατόν πενήντα 
εκατομμύρια (150.000.000) ευρώ και δύο τουλάχιστον 
από τις συμμετέχουσες επιχειρήσεις πραγματοποιούν, 
η καθεμία χωριστά, συνολικό κύκλο εργασιών άνω των 
δεκαπέντε εκατομμυρίων (15.000.000) ευρώ στην ελλη¬ 
νική αγορά». 

Στην υπό κρίση περίπτωση, ο συνολικός κύκλος ερ¬ 
γασιών των συμμετεχουσών στη συγκέντρωση επιχει¬ 
ρήσεων, το έτος 2005, ανήλθε στην παγκόσμια αγορά 
σε ποσό που υπερβαίνει τα 150.000.000 ευρώ (Όμιλος 
ΑΒνΑΙ 6.075.638.405 ευρώ, Όμιλος ΒΝΡ ΡΑΒΙΒΑδ 21,5 
δις) και δύο τουλάχιστον από τις συμμετέχουσες στη 
συγκέντρωση επιχειρήσεις πραγματοποίησαν κύκλο ερ¬ 
γασιών, η κάθε μία χωριστά, άνω των 15.000.000 ευρώ 
στην ελληνική αγορά (ΝΤΙΡΕΝΤ 43.014.528,96 ευρώ, ΒΝΡ 
ΡΑΒΙΒΑδ 36,5 εκατ. ευρώ). 

Η σύμβαση αγοραπωλησίας μετοχών υπεγράφη στις 
21 Δεκεμβρίου 2006 και η σχετική γνωστοποίηση υπο¬ 
βλήθηκε εμπρόθεσμα, ήτοι εντός 10 εργασίμων ημερών, 
στις 9 Ιανουάριου 2007. 

Σύμφωνα με τα προβλεπόμενα στο άρθρο 4δ, «1. Η 
Επιτροπή Ανταγωνισμού εξετάζει τη γνωστοποιούμενη 
συγκέντρωση μόλις υποβληθεί η σχετική γνωστοποίηση. 
...3. Αν διαπιστωθεί ότι η γνωστοποιηθείσα συγκέντρω¬ 
ση, παρότι εμπίπτει στο πεδίο εφαρμογής της παρ. 
1 του άρθρου 4β, δεν προκαλεί σοβαρές αμφιβολίες 
ως προς τη δυνατότητα της να περιορίσει τον αντα¬ 
γωνισμό στις επιμέρους αγορές στις οποίες αφορά, η 
Επιτροπή Ανταγωνισμού, με απόφαση της που εκδίδεται 
μέσα σε ένα (1) μήνα από τη γνωστοποίηση, επιτρέπει 
τη συγκέντρωση....1θ. Οι προθεσμίες που προβλέπονται 
στις προηγούμενες παραγράφους 3 και 6 μπορούν να 
παραταθούν στις ακόλουθες περιπτώσεις: 

α) αν συμφωνήσουν οι επιχειρήσεις που συμμετέχουν 
στη συγκέντρωση, 

β) αν το έντυπο της γνωστοποίησης δεν έχει συ¬ 
μπληρωθεί πλήρως, με αποτέλεσμα να μην μπορεί η 
Επιτροπή Ανταγωνισμού να προβεί στην αξιολόγηση 
της γνωστοποιούμενης συγκέντρωσης και εφόσον οι 
γνωστοποιούντες ειδοποιηθούν για αυτό μέσα σε απο¬ 
κλειστική προθεσμία επτά ημερών από τη γνωστοποί¬ 
ηση της συγκέντρωσης, 

γ) αν η γνωστοποίηση είναι λανθασμένη ή παραπλα¬ 
νητική, με αποτέλεσμα να μην μπορεί η Επιτροπή Αντα¬ 
γωνισμού να προβεί στην αξιολόγηση της γνωστοποι¬ 
ούμενης συγκέντρωσης. 

Στις περιπτώσεις β’ και γ’, ως χρονικό σημείο έναρξης 
των προθεσμιών θεωρείται η ημερομηνία της προσήκου¬ 
σας γνωστοποίησης ή της συγκέντρωσης των πλήρων 
και ακριβών στοιχείων από την αρμόδια για τον αντα¬ 
γωνισμό υπηρεσία.» 

Η Υπηρεσία με την υποβολή της γνωστοποίησης 
(21.12.2006) εξέτασε τον υποβληθέντα φάκελο και επειδή 
διαπιστώθηκαν ελλείψεις και ασάφειες στη συμπλήρωση 
του εντύπου γνωστοποίησης και στα προσκομισθέντα 
στοιχεία, ζητήθηκε την 16.01.2007 η παροχή στοιχείων 
για την συμπλήρωση του φακέλου. Τα τελευταία ως άνω 
στοιχεία προσκομίστηκαν από την γνωστοποιούσα, στις 
23.2.2007, που και αποτελεί το χρονικό σημείο έναρξης 
των ως άνω προσθεσμιών. 

Κατά το άρθρο 4ε παρ. 1 του ν.703/1977, όπως ισχύ¬ 
ει, απαγορεύεται η πραγματοποίηση μέχρι την έκδοση 


μιας από τις αποφάσεις που προβλέπονται στις παρα¬ 
γράφους 2,3 και 6 του άρθρου 4δ του νόμου, ενώ κατά 
το άρθρο 4γ παρ. 1 του ιδίου νόμου, με απόφαση της 
Επιτροπής Ανταγωνισμού απαγορεύεται κάθε συγκέ¬ 
ντρωση επιχειρήσεων, που υπόκειται σε προηγούμενη 
γνωστοποίηση και η οποία μπορεί να περιορίσει ση¬ 
μαντικά τον ανταγωνισμό στην εθνική αγορά ή σε ένα 
σημαντικό σε συνάρτηση με τα χαρακτηριστικά των 
προϊόντων ή των υπηρεσιών τμήμα της και ιδίως με τη 
δημιουργία ή ενίσχυση δεσπόζουσας θέσης. 

Από την αξιολόγηση και συνεκτίμηση όλων των ανω¬ 
τέρω στοιχείων του φακέλου των σχετικών με τη διάρ¬ 
θρωση και λειτουργία της σχετικής αγοράς προϊόντων 
και της γεωγραφικής αγοράς, τα μερίδια σε αυτήν των 
συμμετεχουσών στη συγκέντρωση εταιρειών και την 
οικονομική τους δύναμη, τη μη ύπαρξη νομικών ή πραγ¬ 
ματικών εμποδίων εισόδου στην αγορά, τη δυνατότητα 
επιλογής των προμηθευτών και των χρηστών από τις 
άνω επιχειρήσεις και από άλλες ανταγωνιστικές επιχει¬ 
ρήσεις, την πρόσβασή τους στις πηγές εφοδιασμού ή 
στις αγορές διάθεσης των προϊόντων, το συμφέρον των 
καταναλωτών και τη λειτουργία γενικώς του ανταγωνι¬ 
σμού, όπως λεπτομερώς αυτά εκτίθενται και αναλύονται 
και στην υπ’ αριθμ. 1368/5.3.2007 εισήγηση της Γ.Δ.Α., 
επισημαίνοντας δε, ότι οι επί πενταετία εφαρμοζόμε¬ 
νοι όροι ανταγωνισμού της συμφωνίας των μετόχων 
αποσκοπούν στη λειτουργία της γνωστοποιούμενης 
συγκέντρωσης και δεν παρεμποδίζουν τη λειτουργία 
του ανταγωνισμού στις σχετικές αγορές, η Επιτροπή 
Ανταγωνισμού άγεται στην κρίση ότι η συγκέντρωση 
αυτή δεν προκαλεί σοβαρές αμφιβολίες ως προς τη δυ¬ 
νατότητά της να περιορίσει σημαντικά τον ανταγωνισμό 
στις επιμέρους σχετικές αγορές στις οποίες αφορά. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού - Τμήμα Α': 

Επιτρέπει την κατ’ άρθρο 4β του ν. 703/1977 γνω¬ 
στοποιηθείσα την 9.1.2007 (υπ’ αριθμ. 111) συγκέντρωση 
που αφορά στην απόκτηση από την εταιρεία ΑΒνΑΙ 
δΕΒνίΟΕ Ι_ΕΑ5Ε δ.Α. το 80% του μετοχικού κεφαλαίου 
της εταιρείας ΝΤΙΡΕΝΤ Α.Ε. ΛΕΙΤΟΥΡΓΙΚΩΝ ΜΙΣΘΩΣΕΩΝ, 
καθόσον η συγκέντρωση αυτή δεν προκαλεί σοβαρές 
αμφιβολίες ως προς τη δυνατότητά της να περιορίσει 
σημαντικά τον ανταγωνισμό στις επιμέρους αγορές στις 
οποίες αφορά. 

Η απόφαση εκδόθηκε την 8 η Μαρτίου 2007. 

Η απόφαση να δημοσιευθεί στην Εφημερίδα της Κυ¬ 
βέρνησης, σύμφωνα με το άρθρο 25 παρ. 6 του ισχύο- 
ντος Κανονισμού Λειτουργίας και Διαχείρισης της Επι¬ 
τροπής Ανταγωνισμού (ΦΕΚ Β' 1890/29.12.2006). 

0 Προεδρεύων Η Γραμματέας 

του Α' Τμήματος 

ΑΡΙΣΤ. Κ0ΜΙΣ0Π0ΥΛ0Σ ΑΙΚΑΤΕΡΙΝΗ ΤΡΙΒΕΛΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 6, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 ■ ίηίεηΐθΐ: Ιιί1ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ^ι·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νιννννν·6ΐ·ί|Γ - ο-πίβΗ: ννοΙ)ππ35ΐ£Γ@6ΐ.ιΐΓ 














